
»Što više živim i gledam sudbinu Crkve, to mi je draža! 

O, velika si, Crkvo Božja!« 

(BI. Alojzije Stepinac, 24. XI. 1959.) 



Papina riječ 



»Nasljedovanje Krista i danas je zahtjevno: to znači naučiti trajno upirati pogled u Isusa, do¬ 
bro ga upoznati, slušati ga u Riječi i susretati se s njim u sakramentima; to isto tako znači naučiti 
suobličiti svoju volju njegovoj. To je prava škola odgoja za sve koji se pripremaju za svećeničku 
službu i za posvećeni život, pod vodstvom mjerodavnih crkvenih vlasti. Gospodin neizostavno 
poziva, u svim razdobljima života, na sudjelovanje u njegovu poslanju i služenje Crkvi u zaređe¬ 
noj službi i posvećenom životu, a Crkva je 'pozvana čuvati taj dar poziva, cijeniti ga i njegovati: 
ona je odgovorna za rađanje i sazrijevanje svećeničkih i redovničkih zvanja' (Ivan Pavao II., po- 
sinodska apostolska pobudnica Pastores dobo mbis, 41). Posebice se to odnosi na naše doba kada 
se čini da je Gospodinov poziv zaglušen 'drugim glasovima i da poziv na njegovo nasljedovanje, 
dajući vlastiti život, izgleda previše težak, tada svaka kršćanska zajednica i svaki vjernik moraju 
svjesno prihvatiti obvezu promicanja duhovnih zvanja'. 

Važno je hrabriti i podupirati one koji pokazuju jasne znakove poziva na svećeništvo i redov¬ 
ničko posvećenje kako bi osjetili toplinu čitave zajednice dok budu davali svoj pristanak Bogu i 
Crkvi. I ja sam ih potičem kao što sam to učinio onima koji su odlučili ući u sjemenište i kojima 
sam napisao: 'I to ste dobro učinili jer će ljudi uvijek, pa i u ovom našem vremenu u kojemu je 
tehnologija zavladala svijetom i u dobu globa I izaći je, trebati Boga koji se pokazao u Isusu Kristu 
i koji nas okuplja u sveopćoj Crkvi, da bismo s njim i po njemu naučili živjeti u istini i sačuvali i 
svojim životom pokazali mjerila prave ljudskosti' (Pismo sjemeništarcima, 18. listopada 2010.). 

Potrebno je da čitava mjesna Crkva bude sve osjetljivija i pozornija prema pastoralu zvanja, 
odgajajući na obiteljskoj i župnoj razini, kao i na razini udruga, napose djevojčice, dječake i mla¬ 
de ljude - kao što je Isus činio s apostolima - da sazrijevaju u istinskom i prisnom prijateljstvu s 
Gospodinom, njegovanom u osobnoj i liturgijskoj molitvi; da se nauče pomnom i plodonosnom 
slušanju Božje riječi putem sve veće prisnosti sa Svetim pismom ; da shvate kako prihvaćanje Božje 
volje ne poništava i ne uništava osobu, već omogućuje čovjeku otkriti i slijediti najdublju istinu 
o samome sebi; da žive besplatnost i bratstvo u odnosima s drugima jer se prava radost i puno 
ostvarenje vlastitih težnji nalazi samt) u otvaranju Božjoj ljubavi. 'Predlagati duhovna zvanja u 
mjesnoj Crkvi' znači imati hrabrosti pokazati, pomnim i primjerenim pastoralom zvanja, taj za¬ 
htjevni put nasljedovanja Krista, koje je, jer ima duboki smisao, kadro obuhvatiti cijeli čovjekov 
život (...). 

Svaki moment života crkvene zajednice - kateheze, odgojni susreti, liturgijska molitva, ho¬ 
dočašća u svetišta - dragocjena je mogućnost da se u Božjem narodu, osobito kod djece i mlade¬ 
ži, pobudi osjećaj pripadnosti Crkvi i odgovornost odgovora na poziv na svećeništvo i posvećeni 
život, izabran slobodno i svjesno. 

Sposobnost njegovati zvanja karakterističan je znak vitalnosti neke mjesne Crkve. S pouz¬ 
danjem i ustrajno zazivajmo pomoć Djevice Marije, da se, primjerom njezina prihvaćanja Božjeg 
nauma spasenja i njezinim djelotvornim zagovorom, uzmogne u svakoj zajednici širiti raspoloži¬ 
vost za kazati 'da' Gospodinu koji poziva uvijek nove radnike za svoju žetvu.« 



Na naslovnoj stranici: Kristian KREKOVIĆ (istaknuti hrvatski likovni umjetnik, Koprivna, 28.2.1901. -Mallorca, 
21.12.1985.), Ivan Pavao II.; umjetnik je novoga blaženika Katoličke crkve prikazao otvorena srca prema svakom 
djetetu i svakom čovjeku, neumorno navješćujući ljudima svojega doba: »Otvorite vrata Kristu Otkupitelju!« 




Urednikova riječ 


B laženi Alojzije Ste- 
pinac bijaše dubo¬ 
ko svjestan činje¬ 
nice da su najviši interesi 
Crkve i domovine ugro¬ 
ženi nestajanjem kršćan¬ 
skog duha u obiteljima. 
Zato je on 9. siječnja 1938. 
proglasio za katolike go¬ 
dinu 1938., u vidu obno¬ 
ve obitelji u Kristu, »go¬ 
dinom obitelji«. Odredio 
je da se po svim crkva¬ 
ma nadbiskupije uzme 
kao predmet korizme¬ 
nih propovijedi obitelj 
(komentar Enciklike Pija 
XI. Časti connubii ili si.), 
da se u svakoj župi pri¬ 
redi i proslavi »dan obi¬ 
telji« s prigodnom pro¬ 
povijedi, adoracijom dje¬ 
ce, naknadnom pričesti 
za obiteljske grijehe, aka¬ 
demijom, posvetom obi¬ 
telji Presv. Srcu Isusovu. 
Osim toga je zamolio žu¬ 
pnike da vjernicima pre¬ 
poruče neka u svojim obi¬ 
teljima uvedu svakod¬ 
nevno moljenje krunice, 
neka u nedjelje i blagda¬ 
ne u domovima svojim 
čitaju sv. Pismo i kršćan¬ 
ski nauk, neka obitelj po¬ 
svete Presv. Srcu Isuso¬ 
vu, tražio je da katolički 
tisak donosi što više čla¬ 
naka u smjeru vjersko 
moralne i socijalne obno¬ 
ve obitelji, ozbiljnog raz¬ 
matranja problema bijele 
kuge, a i načina za njezi¬ 
no pobijanje. 

S tom svrhom je pro¬ 
govorio i o ulozi žene u 
obitelji i društvu. U izja¬ 
vi Mariji Jurić Zagorki, 
glavnoj urednici »Hr¬ 
vatice«, govoreći o su¬ 
vremenoj ženi u ožujku 
1940. istaknuo je da će 
kršćaninu u prosuđiva¬ 
nju žene za sva vremena 


Biskupi HBK istaknuli su uoči pohoda 
pape Benedikta XVI. Hrvatskoj u Zagrebu 
4. i 5. lipnja ove godine da je »u svome 
odgovoru na naš poziv Papa kao glavni 
povod dolaska k nama naveo proslavu 
Nacionalnoga susreta hrvatskih katolič¬ 
kih obitelji, koji se prvi put organizira u 
našoj domovinskoj Crkvi, kao i molitvu 
na grobu hl. Alojzija Stepinca«. Te dvije 
odrednice Papina puta povod su i našim 
uvodnim razmišljanjima. 

Presudna 
uloga obitelji 
za budućnost 
Crkve i naroda 

Strujanje javnog i politič¬ 
kog života, zrak što izvana, 
iz široke javnosti, prodire u 
nutarnjost obitelji, oživlja¬ 
va ili ubija nju samu 



Vjerni hodočasnik Majci Božjoj Bistričkoj - 
nadbiskup Alojzije Stepinac, okružen bisku¬ 
pima, svećenstvom i Božjim narodom, ulazi 
u svetište prošteništa godine 1935. 


biti mjerodavne norme 
što ih je sam Bog posta¬ 
vio za ženu i njezin ži¬ 
vot u knjizi Objave. Evo 
njegovih riječi: »Naime, 
žena je čovjek - osoba u 
punom smislu riječi kao 
i muž. Ona ima pravo i 
dužnost da živi neokr¬ 
njenim ljudskim živo¬ 
tom, da taj život razvi¬ 
ja u punini (...). U svje¬ 
tlu ovih načela i normi 
ja promatram modernu 
ženu, njezin život i nje¬ 
zina nastojanja. Iz toga 
nije teško izvesti, koje je 
moje mišljenje o suvre¬ 
menoj ženi. 

Isključiti ženu iz 
javnoga života i politi¬ 
ke značilo bi omalova¬ 
žavati je u njezinom do¬ 
stojanstvu čovjeka-oso- 
be; odricati joj pravo na 
puninu ljudskoga živo¬ 
ta. I kao kraljica kućno¬ 
ga ognjišta žena ne može 
i ne smije ostati pasiv¬ 
na i indiferentna prema 
javnom životu i politi¬ 
ci. Strujanje javnog i po¬ 
litičkog života, zrak što 
izvana, iz široke javno¬ 
sti, prodire u nutarnjost 
obitelji, oživljava ili ubija 
nju samu, njezina muža i 
djecu. Zato ženi ne može 
i ne smije biti svejedno 
kakav će biti javni život i 
političko previranje. Ona 
mora imati mogućnosti 
da na svoj način utječe 
na razvitak svega javno¬ 
ga života. 

Bijela kuga, zločin 
pobačaja, oduzima hr¬ 
vatskom narodu više 
vitalne snage, negoli bi 
mu moglo oduzeti naj- 
bezobzirnije diktatorsko 
ugnjetavanje. Može li 
se reći za hrvatske žene 
da su one 'nevine u krvi 







Često je u propovijedi¬ 
ma isticao vrijednost 
kršćanskog braka i kr¬ 
šćanskog duha u obi¬ 
teljima, a nije uzmicao 


Kardinal Gianfranco Ravasi, predsjednik Papinskog vijeća za kulturu, 
propovijeda u hrvatskoj crkvi sv. Jeronima u Rimu na Stepinčevo 2011. 


ukazati na poteškoće i 
zle posljedice rastave 


onih pravednika' koji 
su kucali na vrata ži¬ 
vota, da budu jed¬ 
nom nosioci naše na¬ 
rodne budućnosti, a one su im iz sebičnoga 
straha zatvorile vrata? Ne bi li one najviše uči¬ 
nile za budućnost hrvatskoga naroda kad bi se 
udružile i na čitavoj liniji povele odlučnu bor¬ 
bu protiv ovog najodvratnijeg i najopasnijeg 
narodnog neprijatelja? Dok ne budu hrvatski 
muževi i žene junačkom požrtvovnošću vrši¬ 
li prema svom narodu najosnovnije prirodne 
dužnosti očinstva i majčinstva, dotle će najo- 
duševljeniji poklici domovini zvučati kao pra¬ 
zne fraze; dotle će na našem patriotizmu po¬ 
čivati sjena laži; on će biti kao stablo kojem se 
grane još divno zelene, ali ne donosi nikakva 
ploda jer ga u korijenu podgriza smrtonosni 
crv. Radujem se i s udivljenjem i štovanjem 
pozdravljam sve one hrvatske žene koje s naj¬ 
većim samoprijegorom u ova opaka vreme¬ 
na ustraju na svom mjestu; žene koje svim ža¬ 
rom ljube lijepu našu domovinu; koje budnim 
okom brižne majke prate tešku njezinu borbu 
za slobodu i blagostanje; žene uvijek spremne, 
da - poput slavnih Hrvatica naše burne proš¬ 
losti - bodre svoje muževe i pomažu im; da s 
njima zajedno trpe i s njima zajedno u pradje¬ 
dovskoj vjeri i u moralnoj čistoći podižu novi, 
mladi i zdravi rod koji će dostojno kroz budu¬ 
će vjekove pronijeti divno bogatstvo hrvatske 
narodne duše.« 

Boreći se protiv pometnuća kao nacional¬ 
nog zla, on je u govoru akademičarima i aka- 


demičarkama 27. ožujka 1938., na upit koje je 
najveće dobro i pojedinca i naroda, odgovo¬ 
rio da to nije ni novac ni zemlja, ni znanost ni 
sila, nego vjera i moral, obraz i poštenje, »vje¬ 
ra je katolička prvo i najveće dobro hrvatskog 
naroda«. A »drugo narodno dobro jest narod¬ 
na egzistencija. Na svojim vizitacijskim puto¬ 
vanjima vidio sam dosta toga, što me je napu¬ 
nilo tugom i boli. Lijepa i krasna sela, a katkad 
gotovo prazna. Umjesto veselog smijeha dje¬ 
ce neka samrtna tišina. Bijela kuga poharala je 
selo. A kako selo tako i gradove. Može li se go¬ 
voriti o patriotizmu kod onih kojima su usta 
puna rodoljublja, narodnog ponosa i veličine, 
a domovinu lišavaju podmlatka (...). 

A zašto se ne da života potomstvu? Zar 
zato jer nema kruha? Ne! Jer redovito siroma¬ 
si imadu najviše djece! Nego zato jer se mno¬ 
gi grlati rodoljubi boje žrtava i truda oko dje¬ 
ce. A što znači onda patriotizam koji u jav¬ 
nom životu spasava narod, a u vlastitoj obite¬ 
lji ga ubija? (...)« 

Zato zaključuje da svoj narod istinski lju¬ 
be oni sveučilištarci, koji svoju mladost žive 
»časno i pošteno« pripremajući se da kroz 
obitelj »koju će osnovati, biti osposobljeni da 
dovedu narod svoj k onoj sreći, što je ne do- 
živješe oci«. 

Zajedno s drugim biskupima BKJ objavio 
je 25. siječnja 1939. pastirsko pismo o obitelji, 
u kojem su temeljito dotaknuti svi vidovi kr¬ 
šćanskog braka i bračnog života. 

Često je u propovijedima isticao vrijed¬ 
nost kršćanskog braka i kršćanskog duha u 


braka i grijeha pobača¬ 
ja. Činio je to otvoreno, 
jasno i ustrajno. 









obiteljima, a nije uz- 
micao ukazati na 
poteškoće i zle po- 


Vjernici dolaze na grob 

s uvjerenjem da je Ste- 
sljedice rastave bra- pj nac umro k a0 svetac i 

ka i grijeha pobaca- mu čenik, pa dolaze mo- 
,a. Činio je to otvore- |iH ]e <or kod 

no, jasno i ustrajno. 


Boga. Pohađanje Kar¬ 
dinalova groba od nje¬ 
gova pokopa do danas 
traje bez prekida. 


U govoru na po¬ 
četku nove radne go¬ 
dine 1939./40. dru¬ 
štava Katoličke ak¬ 
cije, 29. listopada . 

1939., reče: »Žalosno gledamo kako se sva 
dobra ruše. Kao da je sve zahvatio razorni 
potres. Sve se koleba i trese; nema ni u čem 
stalnosti. Zlo se razlijeva u daleke širine, ali 
se žarilo i u dubine; pokolebalo je i temelje; 
otrovni crv zagrizao je i korijen. Taj korijen - 
to je obitelj koja je temelj naroda i kraljevstva 
Božjega na zemlji. Sa strahom i tugom gle¬ 
damo već na tolike razvaline i ruševine na¬ 
ših hrvatskih obitelji. Nestaju s naših kućnih 
ognjišta toplote blage Božje ljubavi, popušta¬ 
ju i kidaju se svete veze, bure strasti pustoše 
obiteljskim svetištima sve do gole pustoši.« 

Tijekom svoje biskupske službe nadbi¬ 
skup Stepinac bijaše pomoćnik brojnim siro¬ 
mašnim obiteljima, osobito ugroženima zbog 
rasne ideologije ili ratnih stradanja, a i po¬ 
sljednje dvije okružnice, prije nego što su ga 
uhitile komunističke vlasti, potpisao je kao 
predsjednik Biskupske konferencije, zajed¬ 
no sa svim biskupima Jugoslavije 27. kolovo¬ 
za 1946., govore o posveti obitelji Prečistom 
Srcu Marijinu i kršćanskom odgoju mladeži. 

U okružnici o posveti obitelji Prečistom 
Srcu Marijinu nalazimo prepoznatljivu vje¬ 
ru bi. Stepinca u moćni zagovor Majke Bož¬ 
je: »Mariju štujte, Mariju ljubite! Na majku se 
oslanjajte, na Majku prebacite misli, brige, bo¬ 
jazni! Djevicu nasljedujte. Djevici se izručite! 
- S najvećim bolom u duši zapažamo da se s 
mnogih strana dižu pogrde na Presvetu Maj¬ 
ku Božju. Čak se i u pogdjekojoj školskoj knji¬ 
zi čitaju pogrdni izrazi o Majci Božjoj. Zato vas 
toplo pozivamo da i privatnim i skupnim dje¬ 
lima pobožnosti dadete Nebeskoj Majci zado¬ 
voljštinu. Molite Mariju da i svoje neprijatelje 
privine na svoje Srce i ukaže im put spasa.« 


Slavni grob Mučenika 

Krašićki župnik Josip Vraneković zapisao 
je u spisu Zadnji dani života njegove uzoritosti 



Nakon svečanog misnog slavlja 10. veljače 2011. 
nadbiskup Bozanić predmolio je pred zemnim 
ostatcima bi. Alojzija Stepinca molitvu za njegovo 
proglašenje svetim 



Grob bi. Alojzija Stepinca svakidašnji je cilj broj¬ 
nih Stepinčevih štovatelja 


dr. Alojzija kardinala Stepinca: »I tako onaj, koji 
uz ime Alojzije nosi još i ime Viktor, postao je 
pravi Victor, jer je duša njegova na svom pra¬ 
vom mjestu - u nebu, a i tijelo je došlo na svo¬ 
je mjesto - među svoje predšasnike zagrebač¬ 
ke biskupe i nadbiskupe.« 

Mons. Nikola Borić, kanonik Prvostolnog 
kaptola u Zagrebu, izjavio je na crkvenom su¬ 
dištu koje je ispitivalo svjedoke za proglaše¬ 
nje blaženim kardinala Stepinca: »Vjernici do¬ 
laze na grob s uvjerenjem daje Stepinac umro 
kao svetac, pa dolaze moliti njegov zagovor 
kod Boga. Pohađanje Kardinalova groba od 
njegova pokopa do danas traje bez prekida. 
Često dolaze vjernici i iz provincije. Uvjere¬ 
nje o Kardinalovoj svetosti povlači vjernike 
na njegov grob, a nitko ne vodi propagande 
za te posjete.« 

O tome svjedoče i agenti jugoslavenske 
tajne policije, koji su na Blaženikovu grobu 









Stepinac 


svakodnevno brojili posjetitelje i Kardinalove 
štovatelje. Tako je agent prikriven oznakom 
II/1 MG 7. srpnja 1960. zapisao: »Stepinčev 
grob koji se nalazi iza glavnog oltara u kate¬ 
drali stalno je okićen mnoštvom svježeg cvi¬ 
jeća. To cvijeće donose klerikalci, časne sestre 
i pojedini svećenici. Vjerski sljedbenici tako¬ 
đer u većem broju pale svijeće na Stepinčevu 
grobu. Na pročelju groba se nalazi posmrt¬ 
na maska Stepinčeva i njegov biskupski grb. 
Odmah ispod maske nalazi se vijenac sa hr¬ 
vatskom trobojnicom bez petokrake zvijezde. 
U svako doba dana i do kasno navečer na Ste- 
pinčevom grobu mole se vjerski sljedbenici.« 

Isti je udbaš zabilježio 23. prosinca 1960.: 
»Nije bila rijetkost da su svećeni- ummmmm 
ci i bogoslovi, koji su vodili nad¬ 
zor, kidali latice cvijeća koje se 
nalazilo na grobu Stepinca i dije¬ 
lili ih kao relikviju vjerskim sljed¬ 
benicima. Oni su organizirali 
vodili mimohod oko groba - slu¬ 
čaj sa vjerskim sljedbenicima koji 
su učestvovali u katedrali na bla¬ 
goslovu održanom prilikom za¬ 
vršetka zagrebačkog hodoča¬ 
šća u Mariji Bistrici. Tom prili¬ 
kom u mimohodu učestvova- 


i 


Ne samo da će povijest 
pisati o bi. Stepincu sve 
najbolje, nego s njego¬ 
va groba odsijeva nada i 
ohrabrenje ojađenom na¬ 
rodu i ponižavanim vjer¬ 
nicima. To je prepoznao 
Benedikt XVI. i zato do¬ 
lazi na Blaženikov grob. 
Stoga se nadamo da će 


lo je oko 5.000 vjerskih sljedbeni- se brojni vjernici i njego- 
ka. Veći posjet Stepinčevom gro- vi Štovatelji okupiti oko 
bu od strane vjerskih sljedbenika p a p e i blaženog Alojzija 
bio je prilikom crkvenih blagda- za dobrobit Crkve u Hrva- 
na osobito na Alojzijevo i Duš- ; h|Wtskoga naroda . 
m dan, kada je grob posjetilo oko 
2000 vjerskih sljedbenika.« 

Ovaj odlomak iz brojnih zabilješki govo¬ 
ri o panici koja je zahvatila diktatorsku vlast 
pred osvjedočenjem naroda u svetost i muče- 
ništvo kardinala Stepinca. Tako iz knjige sa¬ 
mih progonitelja - Ex libris persecutorum - 
saznajemo kakav je strah vladao pred neu¬ 
mrlim Stepinčevim duhom koji je, prema ri¬ 
ječima Ivana XXIII., već »razvio svoju zaštitu 
nad cijelim kardinalskim zborom, kojem slu¬ 
ži na osobitu čast, kao i nad cijelom sv. Cr¬ 
kvom i cijelom Jugoslavijom«. 

Komunistička diktatura nije uspjela spri¬ 
ječiti osvjedočenje naroda u nevinost kardi¬ 
nala Stepinca glede lažnih optužbi kojima ga 
je klevetala, ni u glas svetosti i mučeništva 
koji je neustrašivo svjedočio. Naime, spome¬ 
nuti udbaš ističe: »Da bi se onemogućila ova 


akcija klera, poduzimane su izvjesne mjere 
od strane organa vlasti. Tako je bio pozvan 
na saslušanje u julu ove godine svećenik Ju- 
ranić koji se je starao za održavanje reda oko 
groba. On je bio organizator mimohoda. Pri¬ 
likom razgovora u SUP-u Zagreb Juranić se 
dosta bahato i drsko držao, nastojeći brani¬ 
ti Stepinca i osporiti prava organima SUP-a 
da se miješaju u tu stvar. Međutim, nakon sa¬ 
slušanja Juranić se ne samo povukao, nego je 
i prestao voditi nadzor nad grobom, a aktiv¬ 
nost drugih svećenika bila je slabija. Od stra¬ 
ne Komisije za vjerska pitanja skrenuta je pa¬ 
žnja biskupu Lachu u maju mjesecu ove go¬ 
dine, kao kustosu katedrale, na grob Stepin¬ 
ca. Lach je upozorenje saslušao i 
rekao da će o tome izvijestiti nad¬ 
biskupa Šepera, dok je kanonik 
Hren tu priliku iskoristio uzima¬ 
jući u obranu Stepinca, napadaju¬ 
ći i klevećući organe vlasti tvrd¬ 
njama da je Stepinac nevino osu¬ 
đen, da mu je sud imputirao niz 
djela koja on nije nikada napravio 
i tome slično. Rekao je da je on 
uvjeren da će povijest za 50 go¬ 
dina, usprkos osudi koja je izre¬ 
čena, pisati sve najbolje o Stepin¬ 
cu.« 

Ne samo da će povijest pisa¬ 
ti o bi. Stepincu sve najbolje, nego 
s njegova groba odsijeva nada i 
ohrabrenje ojađenom narodu i 
ponižavanim vjernicima. To je 
prepoznao Benedikt XVI. i zato 


dolazi na Blaženikov grob. Stoga se nada¬ 
mo da će se brojni vjernici i njegovi štovate¬ 
lji okupiti oko Pape i blaženog Alojzija za do¬ 
brobit Crkve u Hrvata i hrvatskoga naroda. 

Pripremi blagoslovljenoga Papina poho¬ 
da Hrvatskoj i grobu bi. Stepinca neka pri¬ 
donesu članci i slike s ovogodišnje proslave 
Stepinčeva ili svečanosti kojima on bijaše di¬ 
onikom i svjedočanstva koja o njemu govo¬ 
re. Tome neka pridonese i upravo objavljena 
knjiga dnevničkih zapisa krašićkoga župni¬ 
ka Josipa Vranekovića, koji je vjerodostojan 
svjedok glasa svetosti i mučeništva bi. Aloj¬ 
zija Stepinca. 

U Zagrebu, na Uskrs, 24. travnja 2011. 

dr. Juraj Batelja, postulator 

i Ivan Pavao II. otpozdravlja »vjernom puku 
hrvatskom « m Splitu, 4. listopada 1998. 


Blaženi 
Ivan Pavao II. 


Ivan Pavao II. vršio je svoju službu neumornim misionarskim duhom, posvećujući sve svoje snage, vođen pa¬ 
storalnom skrbi za sve crkve i otvorenom ljubavlju za cjelokupno čovječanstvo. Svjedoče o tome 104 apostol¬ 
ska putovanja izvan Italije te 146 pastoralnih pohoda talijanskim biskupijama. 


B laženi Ivan Pavao II. (Karol Jozef Woj- 
tyla) rođen je u Wadowicama blizu Kra- 
kowa 18. svibnja 1920. Kad je Karolu bilo 
devet godina, umire mu majka, 
a uz njega je ostao stariji brat 
Edmund, koji je također uskoro 
umro, te sestra Olga. U osnov¬ 
noj ga školi prozvaše nadim¬ 
kom Lolek. Kao srednjoškolac 
uključio se u apostolat katolič¬ 
ke organizacije mladih Mariji¬ 
na legija. 

Nakon mature godine 1938. 
upisao se na Filozofski fakultet 
u Krakowu. Premda se u slo¬ 
bodno vrijeme bavio kazali¬ 
štem, nije zanemario da je di¬ 
jete Crkve. Uključio se u moli¬ 
tvenu zajednicu Živa krunica i 
postao njezin predsjednik. 

Nezaboravno su mu se 
usjekle u pamet strahote Dru¬ 
goga svjetskog rata. Nakon što 
su godine 1939. Nijemci okupi¬ 
rali Poljsku i zatvorili Jagellon- 
sko sveučilište, Karol je ilegal¬ 
no nastavio studij i uključio se 
u širenje miroljubivih ideja in- 
zistirajući na otporu nacistima 
bez oružja. Radio je da bi mo¬ 
gao preživjeti i izbjeći deporta¬ 
ciju u Njemačku. Naime, zapo¬ 
slio se u kamenolomu (1940. - 1944.) te u ke¬ 
mijskoj tvornici sode Solvay. Početkom 1942., 
osjetivši svećenički poziv, potajno se upisao na 
bogosloviju u Krakowu. Nakon rata nastavio 


je bogoslovne studije u Krakovvu i 1. studeno- 
a 1946. nadbiskup kard. Adam Stefan Sapie- 
a zaredio ga je za svećenika. Potom je poslan 
u Rim, gdje je na papinskom 
sveučilištu Angelicumu posti¬ 
gao doktorat iz teologije s te¬ 
mom Nauk vjere kod svetog Iva¬ 
na od Križa. 

Kad se godine 1948. vratio 
se u Poljsku, biskup ga je ime¬ 
novao župnikom u Negovvica- 
ma, zatim kapelanom u Kra¬ 
kovvu. Od godine 1954. pre¬ 
davao je etiku na Katoličkom 
sveučilištu u Lublinu i Kra¬ 
kovvu. Dana 4. srpnja 1958. Pio 
XII. imenovao gaje pomoćnim 
biskupom u Krakovvu, gdje 
1964. preuzima nadbiskupsku 
: službu. Pavao VI. postavio ga 
I je u zbor kardinala 26. lipnja 
1967. 

Sudjelovao je na zasjeda¬ 
njima Drugoga vatikanskoga 
sabora (1962. - 1965.) s izni¬ 
mnim doprinosom u izradi 
konstitucije Gaudium et spes, a 
sudjelovao je i na pet biskup¬ 
skih sinoda koje su prethodile 
njegovu pontifikatu. Za papu 
je izabran 16. listopada 1978. i 
uzeo je ime Ivan Pavao II. Kao 
263. nasljednik sv. Petra svečano je započeo Pe¬ 
trovu službu 22. listopada iste godine. Njegov 
je pontifikat bio jedan od najdužih u povijesti 
Crkve i trajao je gotovo 27 godina. 


»Hvala tebi, ljubljeni puče hr¬ 
vatski, koji si me dočekivao ra¬ 
širene ruke i srca otvorena po 
ulicama Dalmacije, Slavonije, 
Kvarnera. Sjećam se tvojih pat¬ 
nja uzrokovanih ratom, što su 
još uvijek vidljive na tvojem 
licu i što se odražavaju na tvo¬ 
me životu i blizu sam svima koji 
podnose tragične posljedice 
rata. Poznata mi je međutim 
tvoja snaga, tvoja hrabrost i tvo¬ 
je ufanje i siguran sam da će ti 
ustrajno zalaganje omogućiti da 
i ti jednom ugledaš bolje dane. 
Hvala i tebi, mladeži hrvatska! 
Mladeži hrvatska, neka te Bog 
blagoslovi, zemljo hrvatska. Bog 
te blagoslovio!« 

(Ivan Pavao II. u zračnoj luci Zemunik, 
9. lipnja 2003. na odlasku iz Hrvatske) 

Stepinae 



BI. Ivan Pavao II. tijekom proglašenja blaženim sluge Božjega 
Alojzija Stepinca u Mariji Bistrici, 3. listopad\Ml998. gŠ 


Ivan Pavao II. vršio je svoju službu neu¬ 
mornim misionarskim duhom, posvećujući 
sve svoje snage, vođen pastoralnom skrbi za 
sve crkve i otvorenom ljubavlju za cjelokupno 
čovječanstvo. Svjedoče o tome 104 apostolska 
putovanja izvan Italije te 146 pastoralnih po¬ 
hoda talijanskim biskupijama. 

Više nego ijedan njegov prethodnik susreo 
je Božji narod i predstavnike naroda: na 1166 
generalnih audijencija srijedom sudjelovalo je 
više od 17 milijuna i 600 tisuća hodočasnika, 
bez pribrojavanja svih drugih posebnih audi¬ 
jencija i svečanosti u kojima je sudjelovalo oko 
8 milijuna hodočasnika samo u godini velikog 
jubileja 2000. godine, i milijun vjernika koje je 
susreo tijekom pastoralnih pohoda crkvama u 
Italiji i diljem svijeta. Pribrojimo k tome susre¬ 
te s državnicima: 38 službenih pohoda i 738 
audijencija s poglavarima država te 246 audi¬ 
jencija i susreta s predsjednicima vlade. 

Njegova ljubav za mlade potaknula ga da 
je godine 1985. uspostavio Svjetski dan mladih. 
Tijekom 19 godina njegove službe susreo je mi¬ 
lijune mladih diljem svijeta. Jednako tako valja 
uvidjeti njegovu ljubav prema očuvanju i pro¬ 
micanju obiteljskih vrijednosti i susrete obitelji 
na svjetskom stupnju, počevši od godine 1994. 

Ivan Pavao II. s uspjehom je promicao di¬ 
jalog sa Židovima i predstavnicima drugih re¬ 
ligija, pozivajući na mnoge susrete na mir, oso¬ 
bito u Assisu. S osobitom je pozornošću pripre¬ 
mao veliki jubilej početka trećega tisućljeća, za 
koji je Crkvu i čovječanstvo pripremio poseb¬ 
nim pismima. Nezaboravne su njegove encikli¬ 
ke uz godinu Otkupljenja, Marijansku godinu, 
Euharistijsku godinu, koje su snažno pridoni¬ 
jele duhovnoj obnovi Crkve gdje god su crkve¬ 
ni pastiri prionuli na njegove pozive za obnovu 
kršćanskog života. Izvanredan poticaj na čašće- 
nje blaženih i svetaca dao je proglasivši u 147 
svečanih ceremonija 1338 blaženika, a u 51 pro¬ 
cesu kanonizacije proglasivši 482 sveca. Svetu 
Tereziju od Djeteta Isusa proglasio je naučitelji- 
com Crkve, a u devet konzistorija učinio je 231 
kardinala sačuvavši jednoga u svojemu srcu. 

Predsjedao je 15 skupština sinoda bisku¬ 
pa, a Crkvi je uputio 14 enciklika, 15 apostol¬ 


skih pobudnica, 11 apostolskih konstitucija i 
45 apostolskih pisama. Za vrijeme svoga pon- 
tifikata objavio je obnovljeni Zakonik kanon¬ 
skog prava te Katekizam Katoličke crkve. Za 
vrijeme svoga života objavio je i brojne knji¬ 
ge kojima je Crkvi i svijetu obznanio ljubav 
prema Crkvi, prema euharistijskome Spasite¬ 
lju, Majci Božjoj i vjeru u sakramenat svetoga 
reda i pokore. 

Bio je prvi slavenski papa te prvi papa Po¬ 
ljak. Za svoga pontifikata posjetio je 129 zema¬ 
lja svijeta, tri puta posjetio je Republiku Hr¬ 
vatsku: 10. i. 11. rujna 1994. uz proslavu 900. 
obljetnice osnutka Žagrebačke biskupije, od 2. 
do 4. rujna 1998. za proglašenje blaženim kar¬ 
dinala Stepinca u Mariji Bistrici (3. listopada) 
i pohoda moćima sv. Duje u Splitu i Gospi od 
Otoka, te od 5. do 9. lipnja 2003., kad je poho¬ 
dio Rijeku, Dubrovnik, gdje je proglasio blaže¬ 
nom Mariju od Propetoga Petković, zatim Osi¬ 
jek, Đakovo i Zadar. 

Kao najveći svjetski hodočasnik mira, 
papa Ivan Pavao II. je 12. i 13. travnja 1997. go¬ 
dine posjetio Sarajevo s nakanom da u ratom 
uništenu i izmučenu Bosnu i Hercegovinu do¬ 
nese poruku mira i nade. 

Drugi posjet Katoličkoj crkvi i narodima u 
BiH ostvario je dolaskom u Banju Luku 22. lip¬ 
nja 2003., kojom prigodom je proglasio blaže¬ 
nim hrvatskog katoličkog intelektualca Ivana 
Merza. Osim toga, Ivan Pavao II. je proglasio 
svetima Hrvate Leopolda Bogdana Mandića i 
Marka Križevčanina. 

Preminuo je 2. travnja 2005. u svojoj rezi¬ 
denciji u Vatikanu, a pokopan je u kripti bazi¬ 
like sv. Petra u Vatikanu 8. travnja 2003. 

Dana 28. travnja iste godine papa Bene- 
dikt XVI. posebnim dopuštenjem omogućio 
je da se ne čeka pet godina od njegove smr¬ 
ti i da može započeti postupak za proglašenje 
blaženim i svetim Ivana Pavla II. Postupak je 
službeno započeo 28. lipnja 2005., a dovršen 
je činom njegova proglašenja blaženim, koji 
je papa Benedikt XVI. izvršio 1. svibnja 2011. 
na Trgu sv. Petra u Vatikanu. 

BLAŽENI IVANE PAVLE DRUGI, 
MOLI ZA NAS! 


□ 







Stepinčevo zatočeništvo u Krašicu 




U izolaciji je bila 
prilika za 
reminiscencij u 
cjelokupna života 

Uz objavljivanje dnevnika krašićkog župnika 
Josipa Vranekovića (1) 


Nadbiskup Ste- 
pinac u krašić- 
kom sužanjstvu 
zrači optimiz¬ 
mom i pouzda¬ 
njem u Boga 
premda je svje¬ 
stan skore smrti 


Piše: prof. dr. Stipe Botica 


U svom je tekstu Josip Vraneković 16. li¬ 
stopada 1957. napisao: »Spomenem 
Eminenciji, da od vremena do vremena 
zapišem naše 'dogodovštine' - našu stvarnost. 
On veli na to: 'Da to izdate, siguran sam, da 
bi se sa zanimanjem čitalo. I dobro bi bilo, da 
stranci vide tu slobodu, u koju su često i dugo 
vjerovali'« (str. 578.). 

Važan je ovaj odlomak bar iz dva razlo¬ 
ga. Prvi, zbog izričaja »dogodovštine« čime je 
Autor donekle odredio žanrovsku pripadnost, 
narav i smisao teksta, a drugi, što je glavni ak¬ 
ter događanja pretpostavio da bi se to »sa zani¬ 
manjem čitalo«. Pokušat če se ovdje bar done¬ 
kle obrazložiti i jedno i drugo, uz tiskanje ovo¬ 
ga opsežnog rukopisa (otisnuta na 990 strani¬ 
ca), koji ima sve ono što se traži od dobro kon¬ 
cipirane knjige: i primjeren Proslov (uzorito¬ 
ga kardinala Josipa Bozaniča), i stručan Pred¬ 
govor (dr. Jurja Batelje), i pomni ispis svih pet 
svezaka Dnevnika te niz popratnih Dodataka 
(dokumenata) koji prate znanstveno ustrojenu 
knjigu te Popis imena. 

1. S obzirom na žanrovsku pripadnost 
Vranekovičev je tekst-Dnevnik vrlo složena 
cjelina u kojoj je pomno ispisao sve što je pra¬ 


tilo Stepinčevo zatočeništvo u Krašiću (od na¬ 
jave dolaska i samog dolaska Nadbiskupa 5. 
prosinca 1951. do smrti i sprovoda Kardinala 
10. veljače 1960.). Po tome je, po toj sadržajnoj 
okosnici, ovo zaista kronika, dnevnik, zami¬ 
šljen i ostvaren u književnokoncepcijskoj ma¬ 
niri memoaristike: dnevnika. Pisac je primje¬ 
renom grafostilistikom razdvojio ono što pri¬ 
pada njemu kao piscu, promatraču aktera zbi¬ 
vanja, od onoga što je povjerio svom glavnom 
liku: nadbiskupu-kardinalu Stepincu. Ove 
dvije osobe/uloge vidljivo su u tekstu razdvo¬ 
jene, upriličivši dva diskursivna modela govo¬ 
ra (Vranekovičev i Stepinčev). Vranekovičev 
je govor slobodno i pripovijedanje i opisiva¬ 
nje, a Stepinčev je govor upravni govor (uvijek 
u navodnicima). Ova je dvostruka distinkcija 
potrebna da bi se moglo reči da je ovo dnev¬ 
nik i Vranekovičev i Stepinčev. Vranekovičev 
svakako po rukopisu/autorstvu, ali je kao au¬ 
tor silno pazio da ono što Stepinac govori du¬ 
binski odgovara Stepinčevu duševnom stanju, 
njegovim mislima i pogledima. Rekao bih, ako 
je primjerena usporedba, čak onako kako su 
evanđelisti htjeli da se u evanđeljima osjete ri¬ 
ječi, misli i pogledi Kristovi. (Ovdje se, narav¬ 
no, ne prosuđuje onako kako su, u prilogu ove 
knjige, Matanić i Spidlik prosuđivali »ima li 
u Vranekovićevim dnevnicima štogod protiv 
vjere i čudoređa«), 

2. Razlikuje se ovo autorstvo i suautorstvo 
(Stepinčevo) i u nizu drugih detalja i žanrov¬ 
skih odlika dnevnika. Župnik Vranekovič bri¬ 
ne o župi i bezbrojnim mukotrpnim svako¬ 
dnevnim životnim lokalnim dogodovštinama 
(u onom okrutnom nevremenu kada su i na 
njega, kao i njegova »supatnika«, udbaši i mi- 
licioneri orvelovski motrili), ali prvenstveno 

Stepinac 



Dr. Stipe Botica govori 
na predstavljanju knji¬ 
ge »Josip VRANEKO- 
VIĆ, DNEVNIK. Život 
u Krašiću zasužnjenog 
nadbiskupa i kardinala 
Alojzija Stepinca«, 
7. veljače 2011. 


o tome kako u svemu olakšati muke zatočeni¬ 
ku. Iz teksta koji je povjerio Stepincu, ovaj pr¬ 
venstveno brine o svojoj osobnoj duševnosti, 
ali i o cjelokupnom stanju Crkve, nadbisku¬ 
pije, sudbine hrvatskog naroda, povijesnim 
okolnostima, smislu svoje (i nacionalne hrvat¬ 
ske) patnje i štošta drugo. Stoga često dnevnik, 
iz perspektive prvoga, prelazi u prigodničar, 
troškovnik s brojnim statističkim podatcima, 
kronikat izravne muke sa stražarima, udbaši¬ 
ma, itd. Kakve su to bile muke samo jedan de¬ 
talj (iz travnja 1955.): »Dok sam vršio po župi 
blagoslov jela, odvezali poreznici iz kuće jedi¬ 
nu kravu. Kuća ostala bez mlijeka«, odnosno 
za Uskrs iste godine: »Milicija mahnita kao ni¬ 
kada. Paze da ne bi tkogod došao do Eminen¬ 
cije«, a odmah potom »poštom primio da je 
Vrhovni sud uvažio moju tužbu na porez od 
1953. Zanimljivo je ovo: Jučer na sajmu, pro¬ 
dali mi kravu, danas dobio da sam u pravu. 
Operacija uspjela, bolesnik umro. Sud dobio - 
kravu izgubio. To ti je komunizam« (396). Kad 
se, pak, pogleda njegov tekst kao cjelina, posve 
je vjeran kardinalu i sve, upravo sve je njemu 
podredio. Kad ga je gledao onako nemoćna i 
bolesna, zapisao je: »Naši liječnici zaključuju 
da su crveni u Lepoglavi na neki način otrova¬ 
li Eminenciju... Ako to stoji..., onda Eminenci¬ 
ju drži samo molitva naroda« (531). 

Drukčije su, općenito, informacije iz pozi¬ 
cije drugoga, Stepinca, čije tekstualne dionice 
prelaze u ozbiljne dispute i prosudbe, esejizi- 
rano stiliziranje, osmišljene i pomno stilizira¬ 
ne formulacije o ljudima, događajima, ideolo¬ 
gijama. Tu je i obilna korespondencija, uspr¬ 
kos nevjerojatnoj blokadi i gotovo orvelov- 
skom (pa i patološkom) motrenju svakoga tre¬ 
nutka njegova života. U izolaciji je bila prili¬ 
ka za reminiscenciju cjelokupna života... Uku¬ 
pno uzevši, ovaj je dnevnik po nizu inkorpori¬ 
ranih specifičnosti obojice aktera riznica i knji¬ 
ževnih vrsta: kronikata i memorata, fabulata i 
crtica (u maniri Frana Mažuranića i Matoša), 


prispodoba i prilika, »dogodovština« i aneg¬ 
dota, obilja frazeološkoga, aforističkoga i pa- 
remiološkoga blaga, i drugo. 

3.1 Vranekovićev i Stepinčev dio govora/ 
dnevnika traži multidisciplinarni pristup te u 
njima ima mnogo dijelova koji se mogu razu¬ 
mjeti samo međuzavisno. Nedvojbeno će biti 
zanimljivi i izazovni teolozima i povjesnicima 
(naročito crkvene povijesti), politolozima i so¬ 
ciolozima, filolozima i komunikolozima, pe¬ 
dagozima i etnolozima, pravnicima i psiholo¬ 
zima, antropolozima, medicinarima, prirodo- 
znanstvenicima, i drugima. Svatko može mo¬ 
triti iz svoga stručnoga kuta i, naravno, neće 
se svi slagati u prosudbama, ali će imati obil¬ 
no materijala i za potpunu valorizaciju stavo¬ 
va, ali i moguće osporavanje nekih zapažanja 
i stavova. No, što je najvažnije, iz Vranekovi- 
ćeve riznice svi oni mogu crpsti građu, pouz¬ 
danu i autentičnu - nastalu u svom vremenu i 
prostoru. Nije to građa nastala u kabinetima i 
zaštićenim radionicama, ni pod brižnom skrbi 
nadređenih i moćnika, već u izravnom dodiru 
sa stvarnim životom od četrdesetih do šezde¬ 
setih godina 20. stoljeća. 

I još jednom: s obzirom na kut gledanja 
u građi, moguće su različite prosudbe i inter¬ 
pretacije, različita karakterizacija aktera. Ne 
omalovažavajući ni u čemu Vranekovićeve 
»teme«, zacijelo su važnije one Stepinčeve: nje¬ 
gov život i duševna dispozicija, njegove misli 
i pogledi, stavovi o svemu što ga okruživalo, 
njegova vjernička odgovornost pred Stvorite¬ 
ljem, njegova osobna i društvena odgovornost 
za svoju nadbiskupiju i cijeli hrvatski narod, 
intelektualna prosudba svoga vremena, itd. O 
svemu tome ima dosta informacija, i može i či¬ 
tatelj i proučavatelj prosuditi njegov lik i dje¬ 
lo. Jednima svakako čvrst i snažan značaj, čo¬ 
vjek duboke vjere i pouzdanja, sav odan ple¬ 
menitoj ideji koja mu je omogućila da se onako 
bez zadrške herojski postavi. Drugi će, možda, 
naći ponešto napregnuto emocionalno stanje, 
poneku nedovoljno motiviranu akciju/ reakci¬ 
ju pa i neko nepouzdano (neostvarivo) pred¬ 
viđanje, uzrokovano prije svega blokadom, 
izolacijom i nedostupnosti više recentnih in¬ 
formacija. Ali sve to neće poremetiti sliku ove 
snažne i čvrste osobe, gotovo neponovljive u 
hrvatskoj povijesti. Stoga ćemo se usredotoči¬ 
ti na neke odabrane (važnije) Stepinčeve po¬ 
stavke u Dnevniku i potkrijepiti ih primjere¬ 
nim dionicama teksta. 

(nastavak slijedi) 

Vjernici iz svih krajeva HnwftKei inozemstva željeli su biti sudi otucrcuharistij sh 

na Stepinčevo 2011. u župnoj crkvi u Kraštću 


Stepinčevo 2011 


Blagdan bi. Alojzija Stepinca 


Proslavljena 51. obljetnica smrti bi. Alojzija Stepinca 


Uoči ovogodišnjeg Stepinčevo, liturgijskog blagdana i obljetnice smrti bi. Alojzija Stepinca, u Zagrebačkoj 
nadbiskupiji i drugim biskupijama u hrvatskome narodu te diljem svijeta održane su pripravne molitve, de- 
vetnice, akademije i prigodni programi, blagoslivljanje njegovih slika i kipova, nastupi kulturno-umjetničkih 
društava, u Koprivnici i festivala, koji su imali za cilj upoznati vjernike sa svetim likom bi. Stepinca. Svi su ti 
događaji željeli otkriti i uprisutniti njegove napore u traženju i zastupanju istine i pravde te svojstveno nje¬ 
govo ukorjenjenje u Kristu Gospodinu, jedinome spasitelju čovjeka. 

Osobito svečano proslavljen je sam blagdan. 0 tome govore posebna izvješća, kraća ili opširnija, a zbog sku¬ 
čenosti prostora ili nedostupnosti prvotnih vijesti, ovdje su izostala. 


Trodnevnica u zagrebačkoj 
prvostolnici 

Trodnevnicu u zagrebačkoj prvostolnici 
u danima od 7. do 9. veljače predvodili su za¬ 
grebački pomoćni biskupi mons. Mijo Gorski, 
mons. Ivan Šaško i mons. Valentin Pozaić. 

Mons. Mijo Gorski istaknuo je u propo¬ 
vijedi prve večeri Trodnevnice u zagrebačkoj 
prvostolnici: »Papa dolazi na grob bi. Alojzi¬ 
ja, sveta čovjeka i uzora svim biskupima i sve¬ 
ćenicima. Dolazi pomoliti se njemu, žrtvi rata 
i poraća, za sve nevine žrtve ratnih ludila. Ni 


danas, toliko godina nakon smrti bi. Alojzi¬ 
ja, toliko godina nakon završetka 2. svjetskog 
rata, na našim prostorima nema osude zlo¬ 
čina počinjenih u ime jedne ideologije. Što je 
još i gore, zločini jedne strane opravdavaju se 
zločinima druge strane.« 

Mons. Ivan Šaško zaustavio se u homili¬ 
ji drugoga dana Trodnevnice i posebno na¬ 
glasio tekst iz Markova evanđelja o potrebi 
skupljanja istinskoga blaga, onoga na nebu, 
»gdje ga ni moljac ni rđa ne nagrizaju« (Mt 
6, 20), jer »doista, gdje ti je blago, ondje će ti 

Više od stotinu svećenika uključilo se u euharistijsko slavlje u zagrebačkoj prvostolnici na Stepinčevo 2011. Dok 
je katedralom odjekivala pjesma »Blaženi naš kardinale Alojzije, vrli sine, ti si stožer u Hrvata, Crkve nam i do¬ 
movine«, svećenici suslavitelji probijali su se kroz vjerničko mnoštvo do oltara pripravljeno za svetu Žrtvu. 
Euharistijsko slavlje na Stepinčevo 2011. u zagrebačkoj prvostolnici predvodio je nadbiskup kardinal Josip Boza- 
nić u zajedništvu s apostolskim nuncijem Robertom Cassarijem, brojnim biskupima i preko stotinu svećenika 


biti i srce«. »To su pomalo uznemi¬ 
rujuće, ali spasonosne riječi, upu¬ 
ćene nama: Gdje nam je srce?« reče 
biskup Šaško i nastavi: »...i ne želi¬ 
mo večeras prečuti pitanje: Hrvat¬ 
ski vjernici, hrvatski narode, gdje ti 
je srce? (...). Ovdje, u zagrebačkoj 
katedrali, na grobu blaženoga Aloj- 
zija to pitanje seže duboko u našu 
dušu, u naše vrijeme, u naša traže¬ 
nja i nemire... i susreće se s vjerom; 
s jedne strane, s nedovoljno jakom, 
možda poljuljanom vjerom u na¬ 
šim nestalnostima; ali se, s druge 
strane, susreće i s vjerom čovjeka 
kojemu je srce bilo blizu Boga, ko¬ 
jemu je pouzdanje bilo u Bogu. Ve¬ 
čeras smo oko groba Blaženika jer 
znamo gdje nam treba biti srce, jer 
znamo da je hrvatski narod otku¬ 
caj svoga srca znao pronaći upra¬ 
vo u blaženome Alojziju; jer osje¬ 
ćamo da je njegovo srce bilo toliko 
prožeto Bogom, da zlo nije uspje¬ 
lo izbrisati istinsku ljudskost, čo¬ 
vjeka stvorena na Božju sliku, o 
čemu nam je progovorila Božja ri¬ 
ječ o Stvaranju.« 

Mons. Valentin Pozaić treće je 
Trodnevnice prozborio o aktualnosti pohoda 
Benedikta XVI. Hrvatskoj, osobito o njegovoj 
nakani da počasti obitelj, hrvatsku obitelj i bi. 
Alojzija Stepinca. Na temelju Stepinčevih mi¬ 
sli o obitelji mons. Pozaić je ustvrdio da zdra¬ 
vi i sretni pojedinci rastu u zdravoj i sretnoj 
obitelji, a u takvoj obitelji ima svoje korijene i 
budućnost zdrav i sretan narod. 

Prikazujući pak važnost Papina pohoda 
Blaženikovu grobu, biskup Pozaić reče: »Po¬ 


On je prihvatio sudbinu 
pšeničnog zrna, koje umi¬ 
re, ali donosi obilat rod! 

On nije štedio svoj život za 
svoje interese, nego se žr¬ 
tvovao i tako ga sačuvao za 
život vječni! On je bio 'sol 
i svjetlo' u svome vremenu 
služenja Crkvi i narodu! U 
srazu s protubožjim i protu- 
Ijudskim ideologijama zla 
20. stoljeća on nije posvje¬ 
dočio samo osobnu svetost i 
krjepost života, nego je bio 
angažirani svjedok vjere i 
uzorni poslužitelj Evanđe¬ 
lja, koje je osobno živio i 
svjedočio. Bio je vjerodosto¬ 
jan! Bio je branitelj Božjih 
i ljudskih prava, spreman 
svjedočiti i riječima i živo¬ 
tom, i patnjom i križem sve 
do mučeništva i smrti, dok 
su mnogi drugi šutjeli (...). 


hod grobu, i molitva na grobu: 
bit će to daleko više od prisje¬ 
ćanja na obostrane povijesne 
veze vjernosti i solidarnosti, iz¬ 
među Petrova nasljednika i hr¬ 
vatskoga katoličkoga naroda. 

Bit će to - još u mnogim sr¬ 
cima i savjestima i u nacional¬ 
noj svijesti - prisjećanje na he¬ 
rojsku i mučeničku žrtvu lju¬ 
bavi: vjernosti i odanosti Bogu 
i Petru, i Petrovu nasljedniku - 
Papi. Zločinački pothvat tero¬ 
rističke komunističke ideologi¬ 
je, partije i režima, onda, i da¬ 
nas, po svojim više-manje pri¬ 
krivenim ili očitim satelitima, 
mislio je da može zatrti istinu i 
pravdu, povijest i svijest naro¬ 
da i Crkve.« 


večeri 


Blagdan blaženog 
Alojzija Stepinca u 
zagrebačkoj prvostolnici 

Na sam blagdan blaženog 
Alojzija Stepinca u zagrebač¬ 
koj prvostolnici na svim misama sudjelova¬ 
lo je više hodočasnika nego prošlih godina. 
Vjerničko mnoštvo postalo je istinsko svjedo¬ 
čanstvo vjere. 

Na prvoj misi toga dana dr. Stjepan Ko- 
žul je u propovijedi napomenuo i ovu mi¬ 
sao: »Da, braćo i sestre, danas nam je primjer 
i nadahnuće bi. Alojzije Stepinac. On je pri¬ 
hvatio sa sv. Pavlom patnje života, u vjeri i 
zajedništvu s Kristom. On je prihvatio sud¬ 
binu pšeničnog zrna, koje umire, ali donosi 
obilat rod! On nije štedio svoj život za svoje 
interese, nego se žrtvovao i tako ga sačuvao 

Mi znamo da u nama postoji snaga koju primamo od svetih m"'tep'ni 
ka, koju smo, uz Božju pomoć, očitovali pred grubošću i nepravdom 
i u nedavnim teškim vremenima obrambenog rata. Znamo također 
gdje nam je bio i gdje se nalazi oslonac za buduća vremena. 
Svjedočanstvo nesebične žrtve i nadalje ostaje najveća vrijednost jer 
ona je izrasla iz Kristova križa. Nju je lako prepoznati u bilo kojemu 
zanimanju i bilo kojemu ljudskom odnosu. 


za život vječni! On je bio 'sol i svjetlo' u svo¬ 
me vremenu služenja Crkvi i narodu! U sra¬ 
zu s protubožjim i protuljudskim ideologija¬ 
ma zla 20. stoljeća on nije posvjedočio samo 
osobnu svetost i krjepost života, nego je bio 
angažirani svjedok vjere i uzorni posluži¬ 
telj Evanđelja, koje je osobno živio i svjedo¬ 
čio. Bio je vjerodostojan! Bio je branitelj Bož¬ 
jih i ljudskih prava, spreman svjedočiti i ri¬ 
ječima i životom, i patnjom i križem sve do 
mučeništva i smrti, dok su mnogi drugi šutje¬ 
li (...). Šutjeli su na zločine, nasilje i neprav¬ 
de, i tijekom 50 godina totalitarne komuni¬ 
stičke vlasti, i danas se peru od odgovorno¬ 
sti za počinjene strašne zločine. A bi. Alojzi- 
je je čist i častan do te mjere da neki ni danas 
ne mogu podnijeti 'svjedočanstvo njegove či¬ 
ste savjesti'; ne mogu podnijeti tu 'svjetlost i 
sol', tu tvrđu vjere, čestitosti i čovječnosti, tu 
hrabrost umiranja i prihvaćanja sudbine pše¬ 
ničnog zrna! Zbog toga ga neki pokušavaju 
daljnjim neistinama i podmetanjima zasjeni¬ 
ti, pa prodaju maglu, kako se tobože nije znao 
snaći u prostoru i vremenu, da nije bio 'do¬ 
voljno jasan i dosljedan', da je to 'pitanje etič¬ 
nosti i morala'! Ponovno se poručuje za da¬ 
nas, da 'Crkva u Hrvatskoj pokazuje kako se 
ne zna kretati u demokratskom miljeu i da ne 
zna ispravno ni pravilno reagirati na izazove 
i pitanja'. Ponikli u komunističkim obitelji¬ 
ma i školama ponovno se javljaju punim gla¬ 
som, želeći i Crkvu i vjernike danas potisnu¬ 
ti iz javnosti i nametnuti 'svoju istinu'! No, 
Crkva ima svoje poslanje od Krista, bez obzi¬ 
ra na prolazne sisteme vlasti tijekom povije¬ 
sti. Kršćani ništa ne naređuju, ništa silom ne 
nameću, oni samo nude na slobodan odabir. 
Crkva se bori za ravnopravnu ponudu, za di¬ 
jalog i toleranciju, za ponudu istinskih vrijed¬ 
nosti, a ne isključivost i guranje u stranu, ju¬ 
čer u ime komunizma, a danas u ime na svoj 
način shvaćene demokracije, odnosno laiciz- 
ma i sekularizma!« 

U 14 sati su uz grob bi. Alojzija Stepin- 
ca bogoslovi Nadbiskupskoga bogoslovnog 


sjemeništa upriličili molitveni susret, svetu 
uru preminuća, tijekom koje su, riječju i pje¬ 
smom, obnavljali trenutke Blaženikova prije¬ 
laza u zagrljaj nebeskoga Oca. 

Svečana obljetnica u prvostolnici 

U 19 sati euharistijsko slavlje predvodio 
je zagrebački nadbiskup kardinal Josip Boza- 
nić. On je u propovijedi, polazeći od liturgij¬ 
skih čitanja i postsinodalne pobudnice Ver- 
bum Domini o Riječi Božjoj u životu i posla¬ 
nju Crkve, u kojoj je Benedikt XVI. ustvrdio 
daje svaki svetac »poput zrake svjetlosti koja 
proistječe iz Božje Riječi« (VD, br. 48), nazoč¬ 
no mnoštvo svećenika i vjernika uveo u raz¬ 
mišljanje o važnosti Božje riječi u životu i mu- 
čeništvu Kristovih vjernika, osobito u životu 
blaženog Stepinca, koji je s pravom prozvan 
»uzorom i predstavnikom mnoštva mučeni¬ 
ka koji su trajni svjedoci okrutnosti i zločina 
komunističkoga režima ne samo u Hrvatskoj, 
nego diljem Europe i svijeta«. 

Potom je ustvrdio: »Dragi vjernici, mi 
znamo da u nama postoji snaga koju prima¬ 
mo od svetih mučenika, koju smo, uz Bož¬ 
ju pomoć, očitovali pred grubošću i neprav¬ 
dom i u nedavnim teškim vremenima obram¬ 
benog rata. Znamo također gdje nam je bio 
i gdje se nalazi oslonac za buduća vremena. 
Taj je spomen živ i čini se da upravo njego¬ 
va blizina najviše smeta zagovornike neisti¬ 
ne. Posljednjih se tjedana odvija posebno sna¬ 
žan nasrtaj koji se, kao takav, želi prikriti na¬ 
izgled plemenitim ciljevima; nasrtaj na polog 
svjedočanstva što su ga očitovali hrvatski lju¬ 
di u obrambenome ratu, a osobito hrvatski 
branitelji. 

U svojoj pastirskoj službi susrećemo se s 
mnoštvom pitanja i čuđenja o događajima u 
društvu; kako su uopće moguće neke pojave, 
nakon svega što smo proživjeli? Ali, unatoč 
svemu što postavlja pitanja, u duši je ostala 
živjeti ona odlučnost koja ljubi i na neprav¬ 
du odgovara: ponovno bismo učinili isto do¬ 
bro, branili bismo ljude, svoje domove i svoju 

Mons. Ivan Šaško u zajedništvu s 45 svećenika suslavite- 
Ija predvodi euharistijsko slavlje u župnoj crkvi Presve¬ 
tog Trojstva u Krašiću na Stepinčevo, 10. veljače 2011. 


Na liturgijski blagdan bi. Alojzija Stepinca brojni su 
se hodočasnici i vjernici u sabranosti i molitvi uključi¬ 
li u misno slavlje s obližnjih ulica i trgova u Krašiću 


Domovinu jer ju volimo, makar nas odbacili 
i oni koji bi nas trebali zagovarati i brinuti se 
da dobro bude temelj budućim pokoljenjima. 
Neprijatelji žele doprijeti do te ljubavi, do vri¬ 
jednosti koju Hrvatska ne smije baciti u blato 
i od nje odustati, bez obzira kako bile prima¬ 
mljive ponude, i ma s koje strane dolazile. 

Svjedočanstvo nesebične žrtve i nada¬ 
lje ostaje najveća vrijednost, jer ona je izra¬ 
sla iz Kristova križa. Nju je lako prepoznati 
u bilo kojemu zanimanju i bilo kojemu ljud¬ 
skom odnosu. Od toga je živio i živi naš na¬ 
rod, tomu nas poučava Crkva, to nas čini vri¬ 
jednima i u najvećim poteškoćama. No, baš 
zbog svoje prepoznatljivosti, nesebična žrtva 
je često podvrgnuta nasrtajima zla, koje želi 
zatrovati dobre jezgre, počevši od obitelji.« 

Potom je kardinal Bozanić, na temelju 
Blaženikovih misli o obitelji, istaknuo važ¬ 
nost obiteljskog života za pojedinca. Crkvu, 
društvenu zajednicu i cijeli narod. 

U završnom dijelu propovijedi kardinal 
se opet osvrnuo na značaj Blaženikove osobe 
za suvremenog čovjeka u hrvatskom društvu 
ovim riječima: 

»Braćo i sestre, blaženomu Alojziju dola¬ 
zili smo u tamnim noćima naše povijesti. Od 
njega smo molili Božje svjetlo i snagu u kuš¬ 
njama. Na njegovu smo grobu čim osjetimo 
da su nagriženi nosivi stupovi našega pouz¬ 
danja. U sjeni njegova križa odmaramo se i 
skupljamo snagu za nova djela ljubavi. On 
nam je svaki put progovorio onom snagom 
Duha koja donosi nadu. 

Po njemu tako jasno vidimo da nas Bog 
ne ostavlja. Po njemu znamo da spomen sve¬ 
tih mučenika i dalje traje. Iz dosega njegove 


žrtve osjećamo da iskustvo ljubavi najteže 
blijedi. Zato smo večeras ponovno zajedno, 
zajedno u Kristu oko oltara, kao jedna obitelj 
u molitvi nebeskome Ocu koji poznaje svaki 
naš šapat i čuje molitvu svoje djece. 

Ovdje smo. Bože: netko sa zebnjom u srcu 
za svoje najbliže; netko sa suznim očima u ži¬ 
votnoj tuzi; netko u poljuljanoj nadi, zbog ra¬ 
zočaranja u ljude; netko ranjen nevjerom; net¬ 
ko u nepomućenoj sreći; netko u zahvalnosti 
za radost... Ovdje smo, kao vjernički narod, 
okupljeni oko Krista u zajedništvu Presve¬ 
te Bogorodice Marije i svih ugodnika Božjih. 
Ovdje smo, kao ljudi koji Boga iskreno traže i, 
nasuprot svim svojim slabostima, u njega po¬ 
lažemo svoje živote. Ovdje smo osluškujući 
Božji glas i tražeći Božje svjetlo. 

A ti, blaženi Alojzije, utjeho i nado hrvat¬ 
skoga naroda; jasni glase Radosne vijesti za 
svakoga čovjeka, ne zaboravi nas! Pred to¬ 
bom smo; o nama si govorio govoreći o bu¬ 
dućnosti. Pred tobom smo i nedostojni te mo¬ 
limo: ne zaboravi nas!« 

Krašić 

U Blaženikovoj rodnoj župi misno slav¬ 
lje predvodio je pomoćni biskup zagrebač¬ 
ki Ivan Šaško. Po lijepu i sunčanu vremenu 
u Krašić je pristiglo mnogo vjernika, organi¬ 
zirano u autobusima ili osobnim automobili¬ 
ma. Uz domaćega župnika Dragutina Kuča- 
na te postulatora za proglašenje bi. Stepinca 
svetim Jurja Batelje biskupu Šašku koncele- 
briralo je oko 40 svećenika. Misno je slavlje 
prenosila Hrvatska televizija. 

U ime krašićke župe Presvetoga Troj¬ 
stva biskupa, okupljene svećenike i vjerni- 










Vjernici pale svijeće i mole bi. Alojzija Stepinca 
da ih zagovara kod dobroga Boga 


Mnoštvo vjernika ispunilo je krašićku žu¬ 
pnu crkvu te pjesmom i molitvom slavilo 
Gospodina za dar bi Alojzija Stepinca 


ke pozdravila je vjeroučiteljica Kristijana Ba- 
nić. Podsjetila je na 2990 Blaženikovih dana u 
krašićkom zatočeništvu te na krašičkoga žu¬ 
pnika Josipa Vranekovića kao Stepinčeva Ši- 
muna Cirenca. 

Biskup Šaško je u propovijedi najprije pro¬ 
govorio o blaženim i svetim ljudima koji su 
življeno, ispjevano evanđelje te o tome da ono 
što je u raznolikosti života svetaca istinski sve¬ 
to - pripada Bogu. »Svetost se očituje u veli¬ 
kanima duha, u krvi mučenika na pijesku sta¬ 
rih i novih zabavišta, na podovima tamnica, u 
hrabrim ispovijedima, pred istražiteljima i su¬ 
cima, u tami neiskopanih jama i rovova, ali i u 
blagosti i strpljivosti roditelja, u brižnosti uči¬ 
telja, u marljivosti radnika, u zauzetosti liječ¬ 
nika, u vjernosti supružnika, u nesebičnosti 
mladih, u zahvalnosti djece« - naglasio je bi¬ 
skup Šaško, dodavši da se u Krašiču još uvijek 
može živo dodirnuti događaje iz prošlosti koji 
su, na iznenađenje mnogih, odredili buduć¬ 
nost, a izgledali su sasvim maleni i neznatni. 

Prije blagoslova, riječ zahvale biskupu, 
misnicima i vjernicima koji radosno i redovi¬ 
to hodočaste u Krašić uputio je krašićki žu¬ 
pnik Dragutin Kučan. 

Za ovogodišnje Stepinčevo župa Kra¬ 
šić pripremala se devetnicom, tijekom koje 
su hodočastili i večernje pobožnosti te u mi¬ 
snom slavlju sudjelovali hodočasnici iz Du- 
goreško—mrežničkog. Karlovačkog, Jaskan- 
skog, Dugoselskog, Ozaljsko-lipničkog i No- 
vozagrebačkog dekanata. 

Bestovje 

Mlada župa bi. Alojzija Stepinca Rakitje 
- Novaki - Bestovje prostire se između Sve¬ 
te Nedjelje i Samobora. Na Stepinčevo, 10. 


veljače, već tradicionalnim jutarnjim hodo¬ 
čašćem u Krašić započeli su njezini vjernici 
proslavu spomen-dana preminuća, ove godi¬ 
ne 51. obljetnice svoga župnoga nebeskog za¬ 
štitnika. Navečer je u župi nastavljeno dvo¬ 
struko slavlje - svečana večernja koncelebri- 
rana misa spomendana Blaženikova premi¬ 
nuća u prepunoj novoj župnoj crkvi njego¬ 
va imena u Rakitju, s proslavom 10. obljetni¬ 
ce župe (2001.) i predstavljanjem prvog nosa¬ 
ča zvuka - CD-a „Tiho je, tiho" dječjeg zbora 
Stepinčevi mališani, kojim je proslavljena 10. 
obljetnica župe. 

Budaševo 

U Budaševu je na blagdan bi. Alojzija Ste¬ 
pinca, 10. veljače, svečano misno slavlje pred¬ 
vodio sisački biskup Vlado Košić. U nadah- 
nutoj propovijedi biskup Košić je iznio neko¬ 
liko primjera u kojima se blaženi Stepinac za¬ 
uzimao za obitelji u kojima se redovito moli i 
koje su otvorene životu. 

Rutinska Slatina 

Sisački biskup Vlado Košić predvodio je 

10. veljače euharistijsko slavlje u župi blaže¬ 
nog Alojzija Stepinca u Kutinskoj Slatini. U 
prigodnoj propovijedi biskup Košić je ista¬ 
knuo kako je Blaženik gajio sinovski odnos 
prema Svetom Ocu, i u tom mu je smislu 
ostao vjeran i kada su bezbožne vlasti poslije 

11. svjetskog rata tražile da on Crkvu u Hrvat¬ 
skoj odvoji od Rima. 

Zaprešić 

Blagdan bi. Alojzija Stepinca proslav¬ 
ljen je u župi sv. Petra ap. u Žaprešiću, koju 
je blaženik utemeljio 4. studenoga 1945. go- 

Mons. Mile Bogović, 
biskup gospićko-senj- 
ski, predvodi euhari- 
stijsko slavlje nakon 
blagoslova crkve u 
čast bi. Alojzija Ste- 
pinca u Ogulinu, 10. 
veljače 2011. 


dine. Uz sudjelovanje velikog broja župljana 
u kripti crkve sv. Ivana Krstitelja misno slav¬ 
lje predvodio je preč. Dragutin Goričanec. On 
je propovijedao i u danima trodnevne pripra¬ 
ve, a u organizaciji proslave Stepinčeva oso¬ 
bito su se istakli članovi Molitvene zajednice 
bi. Alojzija Stepinca. 

Široka Kula 

U župnoj crkvi u Širokoj Kuli, nedaleko 
od Gospića, na večernjoj misi na spomendan 
bi. Alojzija Stepinca, 10. veljače, blagoslovljen 
je Stepinčev kip, koji je na pokrajnjem olta¬ 
ru postavljen vjernicima na štovanje. Nakon 
što je na blagdan sv. Mateja, zaštitnika župe, 
prošle godine svečano posvećen oltar, u koji 
su ugrađene moći bi. Alojzija, tim se činom 
to ličko mučeničko mjesto, koje je u prošlo¬ 
sti doživjelo užasna stradanja, još jače stavi¬ 
lo pod zagovor hrvatskog blaženika i muče¬ 
nika. Koncelebrirano misno slavlje uz sudje¬ 
lovanje više svećenika predvodio je gospićki 
župnik i dekan mons. Mile Čančar. 

Liturgijsko pjevanje animirao je župni 
zbor pod vodstvom orguljaša Ivana Nekića, 
a svečanosti se molitvom krunice i litanija bi. 
Alojzija pridružila i molitvena zajednica »BI. 
Alojzije Štepinac« iz Gospića s odlukom da će 
svakoga desetog u mjesecu hodočastiti Blaže- 
niku u Široku Kulu. 

Požega 

Na spomendan bi. Alojzija Stepinca, dru¬ 
goga zaštitnika Požeške biskupije, 10. velja¬ 
če u drevnoj požeškoj crkvi sv. Lovre, u kojoj 
se čuvaju Blaženikove moći, svečano euhari- 
stijsko slavlje predvodio je subotički biskup 
Ivan Penzeš uz koncelebraciju požeškog bi¬ 
skupa Antuna Škvorčevića, generalnog vi¬ 
kara mons. Josipa Klarića, kanonika Stolnog 
kaptola i drugih svećenika. 

m 


Na kraju euharistijskog slavlja izmolje- 
na je molitva blaženom Alojziju, a po zavr¬ 
šetku slavlja vjernici su u skrušenosti i osob¬ 
noj molitvi obilazili oko oltara u kojem se ču¬ 
vaju Blaženikove moći. 

Ogulin 

U ogulinskoj župi bi. A. Stepinca u četvrtak 
10. veljače svečano je proslavljena 10. obljetni¬ 
ca osnutka župe. Tom prilikom gospićko-senj- 
ski biskup Mile Bogović blagoslovio je novu 
crkvu posvećenu hrvatskom blaženiku. Susla- 
vilo je 26 svećenika iz župa Ogulinskog deka¬ 
nata, a s njima i subraća franjevaci trećoredci 
glagoljaši iz svih samostana u Zagrebu, Rijeci, 
Krku, Zadru i Splitu, na čelu sa svojim provin¬ 
cijalom fra Ivanom Paponjom. 

Govoreći o liku blaženika Stepinca, bi¬ 
skup Bogović je istaknuo značaj njegova gro¬ 
ba kome će hodočastiti papa Benedikt XVI. 
za svog posjeta Hrvatskoj. Dolaskom na grob 
Stepincu Papa želi istaknuti da ga gleda u pu¬ 
nini života i poštovanja za njegove žrtve za 
Crkvu. To je i primjer da su najcjenjeniji gro¬ 
bovi mučenika. Isto tako, ako nekoga želiš 
poniziti, ukineš mu pravo na grob. 

Sarajevo 

Svečanim misnim slavljem u bogoslovnoj 
crkvi sv. Ćirila i Metoda u Sarajevu 10. velja¬ 
če proslavljen je spomendan blaženog Alojzi¬ 
ja Štepinca. Euharistiju je predslavio vrhbo¬ 
sanski nadbiskup metropolit kardinal Vin¬ 
ko Puljić. U koncelebraciji sudjelovali su po¬ 
moćni biskup vrhbosanski Pero Sudar, člano¬ 
vi Stolnog kaptola vrhbosanskog, profesori 
Katoličkog bogoslovnog fakulteta, odgojitelji 
i ostali svećenici te redovnici, bogoslovi, stu¬ 
denti teologije i brojni vjernici. 

U prigodnoj propovijedi kardinal Puljić je, 
govoreći o životu i djelovanju blaženog Aloj- 

zija Stepinca, posebno istaknuo njegovu kr- 
jepost vjernosti, napominjući kako se danas 
ljudska riječ sve češće gazi i krši te da su ljudi 
sve manje vjerni riječi zadanoj Bogu, sebi i bli¬ 
žnjima. Na misi je pjevao zbor Vrhbosanskog 
bogoslovnog sjemeništa »Stjepan Hadrović«. 

Rim 

Na spomendan bi. Alojzija Stepinca, 10. 
veljače, hrvatska rimska zajednica svečano 
je obilježila 51. obljetnicu smrti blagopokoj¬ 
nog kardinala. Koncelebrirano večernje mi¬ 
sno slavlje u hrvatskoj crkvi sv. Jeronima u 
Rimu predvodio je predsjednik Papinskog 
vijeća za kulturu kardinal Gianfranco Ravasi. 
U koncelebraciji su bili glavni tajnik Biskup¬ 
ske sinode u Rimu nadbiskup Nikola Etero- 
vić, rektor Papinskoga hrvatskoga zavoda sv. 
Jeronima mons. Jure Bogdan, rektori rimskih 
Zavoda: Franz Xaver Brandmayr (Santa Ma- 
ria dell'Anima), o. Eric Sylvestre (Kanadski 
zavod), mons. Laszlo Nemeth (Mađarski cr¬ 
kveni institut), mons. Jan Mraz (Zavod Ne¬ 
pomućeno), rev. Franc Mihelčič (Slovenski 
zavod), o. Janez Poljanšek (Zavod del Gesu), 
Boguslav Kosmider (Poljski institut), te pe¬ 
desetak svećenika koji djeluju ili studiraju u 
Rimu. Službu đakona vršili su Jakov Rađa, 
Milan Dančuo i Sergio Rossini, a u asisten¬ 
ciji su bili bogoslovi iz Rimskoga velikog sje¬ 
meništa te iz Papinskog zavoda Germanicum 
et hungaricum. Na misi se okupilo više vele¬ 
poslanika pri Svetoj Stolici i ostalih diplomat¬ 
skih službenika: dr. Emilio Marin (Hrvatska), 
Tomislav Vidošević, veleposlanik RH u Itali¬ 
ji, Jasna Krivošić-Prpić (BiH), Gjoko Gjorgjev- 
ski (Makedonija), Jozef Dravecky (Slovačka) i 
Victor Grimaldi (Dominikanska Republika). 


Na početku misnoga slavlja mons. Bog¬ 
dan je pozdravio kardinala Ravasija i sve na¬ 
zočne, ističući kako se od trenutka Stepinče- 
va preminuća sve do danas hrvatska rimska 
zajednica okuplja oko Blaženikova lika, daju¬ 
ći time snažno svjedočanstvo domovinske Cr¬ 
kve u svijetu. Na poseban način spomenuo se 
brojnih hrvatskih mučenika koji su nakon II. 
svjetskog rata osvijetlili domovinsku Crkvu 
svojom vjernošću i postojanošću, ističući Drin¬ 
ske mučenice te lik vlč. Miroslava Bulešića. 

Kardinal Ravasi je nakon zahvale i po¬ 
zdrava nadbiskupu Eteroviću, mons. Bogda¬ 
nu i svećenicima, okupljenom mnoštvu vjerni¬ 
ka izrazio osjećaje povezanosti s Crkvom u Hr¬ 
vatskoj, koja istodobno u zagrebačkoj katedra¬ 
li slaveći misu časti blaženoga kardinala Ste¬ 
pinca. Posluživši se riječima blaženog Stepin¬ 
ca: »Moje srce je uvijek kucalo sa srcem moga 
naroda«, kardinal Ravasi protumačio je otku¬ 
caje Blaženikova srca s otkucajima Božje Rije¬ 
či koju je bi. Stepinac propovijedao. Riječ za 
koju kaže prorok Jeremija da treba biti poput 
čekića koji razbija stijenu i kao bukteći oganj 
koji prodire do kostiju. »Ako kršćani zašute, 
kamenje će zavikati«, istaknuo je kardinal Ra¬ 
vasi, posluživši se riječima kardinala Stepin¬ 
ca koje je izgovorio 1944. »Vjerujem kako ove 
riječi imaju danas jedno posebno značenje. U 
ovim tako sivim danima, u danima u kojima 
sve riječi, čak i one koje i kršćani izgovaraju, 
više nema odjeka, više nemaju dometa, ne do¬ 
piru do ljudi, ne utječu na ljudske savjesti. I 
ako u ovoj našoj umornoj Europi ne bude više 
ljudi kao što je bio naš blaženi Stepinac, dobro 
nas podsjeća Evanđelje: I kamenje će progovo¬ 
riti!« Kroz sliku svjedočanstva, o kojima govo¬ 
re biblijska čitanja, kardinal Ravasi je nastavio 



& 





Stepinac 



Svećenici i studenti Papinskog studenskog zavoda sv. Jeronima i drugih ustanova i sveučilišta u Rimu 
te djelatnici raznih ureda Svete Stolice u procesiji ulaze u svetište hrvatske nacionalne crkve sv. Jero¬ 
nima u Rimu, sudjelujući na liturgijskome slavlju na Stepinčevo, 10. veljače 2011. 


svoju propovijed posluživši se s dva talijanska 
izraza povezana uz progonstvo i mučeništvo 
- »paura« i »timore«. Dok »paura« predstavlja 
strah kroz slabost i tamu, »timore« u sebi ima 
odjek poštovanja. »Stepinac je naravno okusio 
i strah u onom negativnom smislu, ali stvar¬ 
nost koju je dubinski osjećao bilo je strahopo¬ 
štovanje - timore. To je ono što mi trebamo 
tražiti, težiti za pravim poštovanjem za vrijed¬ 
nosti, a ona najveća vrijednost je iznad nas, a 
to je Bog.« Nakon što je pokušao oslikati riječi¬ 
ma susret Boga i kardinala Stepinca u trenut¬ 
ku njegove smrti, kardinal Ravasi istaknuo je: 
»Geslo kardinala Stepinca - In te Domine spe- 
ravi! - vjerojatno su bile prve riječi koje je on 
izgovorio minutu nakon svoje smrti. U susre¬ 
tu s njegovim Bogom i iza praga smrti, jedna¬ 
ko kao i za života samo se u Njega uzdao.« 

Hrvatska crkva i Papinski hrvatski zavod 
sv. Jeronima u Rimu može se nazvati najvjer¬ 
nijim svjedokom slavlja u čast kardinala Ste¬ 
pinca. Dokaz su tome liturgijska slavlja koja 
se već od dana njegove blagopokojne smrti 
redovito održavaju u Rimu, na kojima kardi¬ 
nali Rimske kurije i neki od hrvatskih (nad) 
biskupa veličaju spomen na blaženog kar¬ 
dinala Alojzija. Upravo o svetosti najsvjetli¬ 
jeg lika Crkve u Hrvata kroz povijest je svje¬ 
dočilo i danas svjedoči mnoštvo vjernika, ne 
samo studenata, redovnica i prijatelja Zavo¬ 
da sv. Jeronima te Hrvata koji rade ili žive u 
Rimu, već i brojni talijanski vjernici i sveće¬ 
nici koji su se i ove godine okupili na zajed¬ 
ničku proslavu Stepinčeva. Liturgijsko slav¬ 
lje popratio je svetojeronimski zbor pod vod¬ 
stvom vicerektora vlč. Željka Majića i Marti- 
ne Lončar za orguljama. 


Nakon mise uslijedili su domjenak i za¬ 
jedničko druženje. 

Slavonski Brod 

Pod geslom »U tebe se. Gospodine, uz- 
dam« najmlađa slavonskobrodska župa, u Na¬ 
selju A. Hebranga, posvećena bi. Alojziju Ste- 
pincu proslavila je 10. veljače svetkovinu svog 
nebeskog zaštitnika. Uz domaćeg župnika To¬ 
mislava Ćurića i desetak svećenika središnje 
misno slavlje predvodio je o. Zvjezdan Linić. 
Predočujući Blaženikov lik, osobito na suđe¬ 
nju, o. Zvjezdan je istaknuo da je na montira¬ 
nom procesu unatoč lažima i klevetama „sa¬ 
čuvao nutarnji mir, jer je bio slobodan u srcu 
koje je poput Isusova srca na križu i u najtežim 
trenucima bilo spremno za praštanje; jedino 
mu je važno bilo da mu je savjest čista. Današ¬ 
nji blagdan poručuje kako nam nitko ne može 
oteti i ugroziti mir srca ako mi to nećemo. Po¬ 
trebni su nam ljudi koji će imati hrabrosti po¬ 
put Blaženika svjedočiti svoju vjeru u konkret¬ 
nom životu. Molimo da ga Crkva što prije pro¬ 
glasi svetim, a od nas ovisi taj trenutak koji će 
doći kad dozrije i naša vjera«. 

Dubrovnik 

Spomendan bi. Alojzija Stepinca proslav¬ 
ljen je 10. veljače euharistijskim slavljima di¬ 
ljem Dubrovačke biskupije, a središnje misno 
slavlje bilo je u dubrovačkoj katedrali, u čijoj 
se riznici čuvaju i Blaženikove moći. Koncele- 
briranu misu predvodio je ravnatelj biskupij¬ 
skih ureda Dubrovačke biskupije dr. don Pe¬ 
tar Palić. 

Nakon mise vjernici su mogli iskazati što¬ 
vanje Blaženikovim moćima koje su tijekom 
mise bile izložene ispred oltara. 

Podbablje 

Spomendan blaženog Alojzija Stepinca 
svečano je proslavljen 10. veljače u župi Pod¬ 
bablje nedaleko od Imotskog, točnije u njezi¬ 
nu najzapadnijem naselju Grubinama, gdje 
se ovaj blaženik slavi kao suzaštitnik mjesta. 
Ovogodišnje svečano koncelebrirano misno 
slavlje u crkvi Kraljice Hrvata uz domaćeg 
župnika fra Vinka Gudelja predvodio je don 
Petar Čondić, župnik u susjednoj župi Imot¬ 
ska Poljica. 

Na misi je pjevao Mješoviti pjevački zbor 
iz župe Podbablje sastavljen od pjevača iz 
Druma i Grubina koji je predvodila njiho¬ 
va voditeljica s. Ljiljana Todorić, a na kraju 
je svima zahvalio župnik Podbablja fra Vin¬ 
ko Gudelj. 

Funtana 


narod zahvaljivao Bogu za svoga vjernog slu¬ 
gu i svjedoka te se u molitvama utjecao u nje¬ 
gov zagovor u duhovnim i ostalim potreba¬ 
ma svakodnevnog života. 

Lepoglava 

Svečano euharistijsko slavlje na 51. obljet¬ 
nicu mučeničke smrti bi. Alojzija Stepinca u 
četvrtak 10. veljače u župnoj crkvi Bezgrješ- 
nog začeća BDM u Lepoglavi predvodio je 
varaždinski biskup Josip Mrzljak u koncele- 
braciji s lepoglavskim župnikom preč. Andri¬ 
jom Kišičekom, dekanom Bednjanskoga de¬ 
kanata preč. Stjepanom Vorihom te domaćim 
sinom Ozrenom Bizekom. 

Prije mise biskup Mrzljak je u sakristiji 
blagoslovio novu misnicu, na kojoj se nala¬ 
zi lik bi. Alojzija Stepinca i u kojoj je slavio 
misu. 


Svetu misu u prigodi Stepinčeva u žu¬ 
pnoj crkvi sv. Bernarda u Funtani predvodio 
je porečki kapelan, mladomisnik Alen Žufić, 
u suslavlju s vrsarskim župnikom Linom Zo- 
hilom i domaćim župnikom Maksimilijanom 
Buždonom. Blaženi Alojzije Stepinac suza¬ 
štitnik je funtanjanske župe. 

Tijekom misnoga slavlja pjevao je crkve¬ 
ni zbor pod vodstvom Zlatka Crnkovića, a za 
orguljama je bila Mihaela Štifanić. 

Ove godine u župi nije bilo trodnevni¬ 
ce u pripremi Stepinčeva, ali su zato župlja- 
ni 12. veljače bili na jednodnevnom hodoča¬ 
šću. Obišli su Krašić, Zagreb i Mariju Bistricu. 
Šezdesetak župljana bilo je oduševljeno onim 
što su vidjeli i doživjeli. 

Hodočasnicima će u lijepom sjećanju 
ostati i Nacionalno marijansko svetište Mari¬ 
ja Bistrica, gdje su obavili pobožnost križno¬ 
ga puta i sudjelovali u misnom slavlju. 

Split 

Župa sv. Ivana Krstitelja na Trsteniku u 
Splitu proslavila je u četvrtak 10. veljače blag¬ 
dan svog nebeskog suzaštitnika bi. Alojzija 
Stepinca, biskupa i mučenika, svjedoka vje¬ 
re novije povijesti naše Crkve i naroda. Sve¬ 
čano koncelebrirano euharistijsko slavlje u 
18 sati predvodio je mons. Jure Vrdoljak, du¬ 
hovnik u Nadbiskupskom sjemeništu i po¬ 
vjerenik za duhovna zvanja Splitsko-makar- 
ske nadbiskupije. U oltaru župne crkve čuva¬ 
ju se Blaženikove moći, pred kojima je vjerni 


Cernik 

Za ovogodišnji blagdan bi. Alojzija Ste¬ 
pinca u Osnovnoj školi »Matija Gubec« u Cer- 
niku napravljen je prigodni pano kroz sliku 
i riječ o Blaženikovu životu i izložena je sli¬ 
ka s faksimilom njegova potpisa u spomeni¬ 
cu škole upisanog 20. lipnja 1939. godine pri¬ 
godom podjeljivanja sakramenta sv. Potvrde 
i pohoda školi u Cerniku. Ravnatelj Mato Or- 
danić pronašao je sliku i dao je uokviriti te 
trajno postavio u predvorje škole, gdje je upa¬ 
ljena svijeća cijeloga dana podsjećala na Bla- 
ženikov blagdan. 

Prije nastave su u dvorani škole svi uče¬ 
nici od prvog do osmoga razreda pratili do¬ 
kumentarni film o blaženom Alojziju Stepin- 
cu „Moja je savjest čista". Uz dokumentarni 
film bili su priređeni radni listovi, posebno za 
učenike od prvog do četvrtog, a posebno za 
one od petog do osmoga razreda, sa zadatci¬ 
ma zatvorenoga tipa koji prate film. Nakon 
što je cernički gvardijan Ante Perković izmo- 
lio zajedničku molitvu bi. A. Stepincu, učeni¬ 
ci su se uputili na nastavu. 

Škropeti 

Prekrasna nova crkva u Škropetima, lani 
dovršena, posvećena bi. Alojziju Stepincu, 
bila je na Stepinčevo dupkom ispunjena vjer¬ 
nicima iz Škropeta, drugih mjesta župe Mo¬ 
tovunski Novaki te gostiju. Svečano euhari¬ 
stijsko slavlje predvodio je porečki i pulski 
biskup mons. Ivan Milovan, uz sudjelovanje 

kancelara biskupije mr. Ilije Jakovljevića, žu¬ 
pnika Marina Mikolića i drugih svećenika. 

Main-Taunus/Hochtaunus 

Novi delegat za hrvatsku pastvu u Nje¬ 
mačkoj Ivica Komadina na prvom je službe¬ 
nom pohodu hrvatskim misijama i zajedni¬ 
cama predvodio u nedjelju 13. veljače, u za¬ 
jedništvu s domaćim župnikom fra Marin- 
kom Vukmanom, u punoj crkvi sv. Dionizija 
u Kelkheimu svečano misno slavlje u povodu 
Stepinčeva. Prije mise o. Vukman je ispred ol¬ 
tara blagoslovio sliku bi. Alojzija Stepinca. 

Salzburg 

Za treću obljetnicu zaštitnika hrvatske ka¬ 
toličke župe u Salzburgu bi. Alojzija Stepinca 
misno je slavlje, u zajedništvu sa župnikom fra 
Zlatkom Špeharom i dekanom mag. Egbertom 
Pirothom, predvodio i propovijedao don Ma¬ 
rijo Zelanović, župnik Dola na Hvaru. 

Koprivnica 

Koprivnička župa bi. Alojzija Stepinca 
proslavila je svoga nebeskog zaštitnika u če¬ 
tvrtak 10. veljače kad su zaključeni Stepinče- 
vi dani, a misno slavlje prijepodne predvo¬ 
dio je varaždinski biskup mons. Josip Mrz- 
Ijak. Proslavi blagdana prethodila je devetni- 
ca tijekom koje je, od 4. do 7. veljače, održan 
trodnevni festival »Stepinčeve note«, na ko¬ 
jem su nastupili zborovi mladih iz Varaždin¬ 
ske i drugih biskupija 

Varaždin 

Misnim slavljem u katedrali Uznesenja 
BDM u Varaždinu u srijedu 9. veljače pro¬ 
slavljen je blagdan bi. Alojzija Stepinca, su- 
zaštitnika Varaždinske biskupije. Misu je u 
predvečerje blagdana Stepinčeva predvodio 
varaždinski biskup mons. Josip Mrzljak u za¬ 
jedništvu s više od 80 svećenika Varaždinske 
biskupije. Sudjelovalo je mnoštvo vjernika, 
među kojima veći broj redovnica iz više za¬ 
jednica. Na misi je biskup Mrzljak među kan¬ 
didate za sveti red đakonata primio vjerouči¬ 
telja Miljenka Flajsa iz koprivničke župe sv. 
Nikole, prvog aspiranta za trajni đakonat iz 
Varaždinske biskupije. 

Stražeman 

U župnoj crkvi u Stražemanu, prvoj u Hr¬ 
vatskoj u kojoj je prije 30 godina postavljena 


slika kardinala Alojzija Stepinca na njegov 
spomendan 10. veljače, svečano misno slavlje 
predvodio je požeški biskup Antun Škvorče- 
vić. Na početku slavlja sve je pozdravio stra- 
žemanski župnik mons. Josip Devčić. 

Govoreći kako u svakom čovjeku i naro¬ 
du postoji želja da se bude velik, biskup je u 
homiliji istaknuo da postoje svjedoci poput 
Alojzija Stepinca koji nam svojim životom go¬ 
vore da postoji put kojim se može postati ve¬ 
lik. U Hrvatskoj smo danas svjedoci raspra¬ 
va na različitim razinama o tome što bi i kako 
trebalo činiti da osobno i kao narod rastemo 
na neku veličinu ljudskog postojanja. Slično 
je bilo i u vrijeme kada je živio Stepinac. Po¬ 
javili su se bezbožni sustavi - nacizam, faši¬ 
zam i komunizam - koji su htjeli pomoći čo¬ 
vjeku da on bude velik, ali bez Boga. U ta¬ 
kvom vremenu Stepinac se znao snaći i ostati 
Božji. On je sudio život oko sebe Božjim mje¬ 
rilima, onim kriterijima koji su uvijek točni, 
uvijek istiniti i koji su nepromjenjivi. 

Gornje Jelenje 

Dr. Marijan Jurčević održao je u Gornjem 
Jelenju predavanje o pojmu mučeništva u pr¬ 
vim kršćanskim vremenima i danas u sklopu 
Teološke tribine, a u predvečerje spomendana 
blaženog Alojzija Stepinca. Istaknuo je da svi 
mučenici imaju tri značajke: dobrotu, urav¬ 
noteženost i neagresivnost prema progonite¬ 
ljima i mučiteljima. 

Župa Jelenje posebna je po tome što su 
župnik Srećko Blažević i četvorica njegovih 
kapelana: Juraj Matijević, Vjekoslav Gržinić, 
Mate Moguš i Vladimir Stuparić, bili žrtve 
komunističkog progona Crkve, i to samo zato 
što su bili katolički svećenici. Uz njih su slič¬ 
nu sudbinu proživjeli mnogi vjernici laici. 

Posebno mjesto u mučeničkoj povijesti 
župe zauzimaju Podhumske žrtve, koje su ubi¬ 
li fašisti 12. srpnja 1942. kad je spaljeno cijelo 
selo, a preživjeli odvedeni u fašističke logore. 

Na Stepinčevo je slavljena svečana misa 
u župnoj crkvi u čiji su oltar pohranjene moći 
blaženog Alojzija Stepinca. Misu je predvo¬ 
dio župnik uz koncelebraciju mons. Josipa 
Šimca, vlč. Petra Zebe, Tadije Tomkića i žu¬ 
pnog vikara Jaroslawa Wilczynskija. (ž. S. F.) 

Ps. U Martinovu Selu župe Jelenje rodio se 
3. kolovoza 1890. svećenik mons. dr. Augustin 
Juretić. Bogosloviju je završio 1914. godine. 


m 




Stepinčevo 2011. 


kada je i zaređen za svećenika. Iste godine je 
upućen na studij teologije u Beč. Godine 1920. 
odlazi u Belgiju na viši studij socijalnih zna¬ 
nosti, gdje je stekao doktorat. Nakon studija, 
po povratku u Zagreb, uređivao je novine: Na¬ 
rodna politika, Radnička borba, a surađivao je i s 
katoličkim listovima. Na Teološkom fakultetu 
predavao je sociologiju i staroslavenski jezik. 
Bio je i tajnik Hrvatskog katoličkog seniorata. 
Od 1924. do 1928. godine bijaše župnik u La- 
đevcu. Politički je djelovao u Hrvatskoj pučkoj 
stranci. Godine 1929. imenovan je konzulto- 
rom u Beogradskoj nadbiskupiji, a istodobno 
bijaše nadzornik vjeronauka u svim školama u 
nadbiskupiji. Napisao je i udžbenik »Vjerona¬ 
uk i vjerske dužnosti đaka« (1943.). 

Godine 1939. imenovan je savjetnikom 
pri Predsjedništvu biskupskih konferencija 
u Zagrebu. Uz znanje nadbiskupa A. Stepin- 
ca odlazi 1942. u Rim, a potom u Toulouse 
radi prikupljanja podataka važnih za kano¬ 
nizaciju blaženog Nikole Tavelića. Te godine 
za stalno se nastanio u Švicarskoj kao hrvat¬ 
ski predstavnik pri Međunarodnom crvenom 
križu, zadužen za skrb tisuća hrvatskih inter¬ 
niraca u talijanskim logorima. 

Zbog svojih veza s predstavnicima HSS-a 
otpušten je od svibnja 1944. godine iz držav¬ 
ne službe NDH i postao je profesor na Kato¬ 
ličkom sveučilištu u Fribourgu. 

Za cijeloga svoga života, pa i kasnije u 
emigraciji, djelovao je antikomunistički, a u 
okviru političkog rada hrvatske emigracije. 

Komunisti su lansirali nedokazane, neu¬ 
tvrđene i lažne podatke i izjave da je dr. Au- 
gustin bio »ustaša« i »šef vatikanske obavje¬ 
štajne službe«. Na taj način htjeli su umanjiti 
njegov ugled kao svećenika i javnog djelatni¬ 
ka i humanista. 

U tijeku je priprema za povratak posmrt¬ 
nih ostataka mons. Juretića u domovinu. 

Mons. Augustin Juretić umro je 6. kolo¬ 
voza 1954. godine u 6.45 sati u kantonskoj 
bolnici u Fribourgu. Stanovao je u Internatu 
Technikum u Fribourgu sve vrijeme bolesti, 
a organizaciju sprovoda vodio je vlč. Branko 
Radetić. Pokopan je na groblju Gospe Bourgi- 
llonske, a u povodu njegove smrti izišao je i 
poseban bilten »Hrvatski dom«. 

Sop (Ivanja Reka) 

U Sopu, župa Ivanja Reka, započela je još 
1994. izgradnja kapele. U vrijeme njena dovr¬ 


šetka kardinal Alojzije Stepinac proglašen je 
blaženim te je kardinal Franjo Kuharić pred¬ 
ložio da kapela bude posvećena blaženom 
Alojziju Stepincu. Izgradnja je dovršena 1999. 
godine i kardinal Franjo Kuharić je 25. srpnja 
blagoslovio kapelu i u njoj slavio misu. Bilo 
je to samo devet mjeseci nakon proglašenja 
Alojzija Stepinca blaženim. 

I ove godine je u Sopu svečano proslav¬ 
ljen blagdan blaženoga Alojzija Stepinca. 
Šlavlje je predslavio vlč. Branko Risek, župni 
vikar iz Karlovca, uz suslavitelje vlč. Josipa 
Horvata, novog upravitelja župa Ivanja Reka 
i Jelkovec, te vlč. Darka Bručića Pavuka, žu¬ 
pnog suradnika. (AP) 

Karlovac 

Na 51. obljetnicu smrti bi. Alojzija Ste¬ 
pinca, u četvrtak 10. veljače, u župnoj crkvi 
Šrca Isusova u Karlovcu misno slavlje pred¬ 
vodio je vojni biskup Juraj Jezerinac. Tim je 
slavljem svoga nebeskog zaštitnika proslavi¬ 
la Vojna kapelanija Zapovjedništva Hrvatske 
kopnene vojske. U koncelebraciji su bili kar¬ 
lovački dekan mons. Ferdinand Vražić, sve¬ 
ćenici karlovačkih župa, vojni kapelani karlo¬ 
vačkoga vojnog dekanata predvođeni vojnim 
dekanom preč. Andrijom Markačem. 

Na misi su se okupili pripadnici Zapo¬ 
vjedništva HKV-a, predvođeni načelnikom 
Ureda zapovjednika brigadirom Zlatanom 
Šimunovićem, zamjenik načelnika PU kar¬ 
lovačke Ivica Porubić, zamjenik karlovačkog 
župana Josip Šafar, gradonačelnik Karlovca 
Damir Jelić, članovi obitelji poginulih brani¬ 
telja, njihovi suborci i predstavnici udruga 
proizašlih iz Domovinskog rata s područja 
Karlovca. 

U propovijedi je biskup Jezerinac pred¬ 
stavio životni put blaženog Stepinca, čiju je 
aktualnost, hrabrost, odlučnost, razboritost 
i zagovor poželio današnjem vremenu ovim 
riječima: »To nije ni prvi ni posljednji put da 
se određene političke sile i ljudi tako pona¬ 
šaju prema drugim ljudima i narodima. Smi¬ 
jemo pomisliti da se u ovom trenutku nešto 
slično događa s hrvatskim narodom, pogla¬ 
vito kad je riječ o našem takozvanom 'ulasku' 
u Europsku Uniju. Dok su neke zemlje davno 
već postale članice Europske Unije, a u svo¬ 
jem političko-pravnom sustavu daleko se na¬ 
laze iza Hrvatske, ovoj se zemlji sustavno na¬ 
meću i rekli bismo izmišljaju uvjeti, jedan za 




drugim. Nama koji to pratimo, promatrajući 
što se zbiva, djeluje odvratno i ponižavajuće, 
kao da je cilj poniziti ovu zemlju i njezinu po¬ 
vijest, ubilježiti u glavu svakog njezinog gra¬ 
đanina osjećaj krivnje i potrebu ispaštanja za 
neku povijest koju oni čitaju onako kako hoće, 
a ne kakva ona uistinu jest. I jasno je da takvim 
kriterijima, jer su proizvod političkog hira, ni¬ 
kakva logika ne može stati na kraj. Nerijetko 
nam se sa strane onih koji nas trebaju 'primi¬ 
ti' spočitava nešto što oni sami bez ikakva sra¬ 
ma čine. Kao pastir i kao pripadnik hrvatskog 
naroda i građanin ove zemlje, smijem se pita¬ 
ti: Hoćemo li se dati voditi tako daleko i tako 
dugo da ćemo prestati uspravno hodati? Hoće 
li naši koraci uskoro biti samo oni koje na ko¬ 
ljenima možemo učiniti? Hoće li ovakva politi¬ 
ka Europske Unije na jedan uvijeni način prisi¬ 
liti ovu zemlju da svoj imutak rasproda u bes¬ 
cjenje, a stanovništvo ostane bez posla i izvo¬ 
ra egzistencije? Hoće li ova zemlja svoje sino¬ 
ve i kćeri, pa i one najhrabrije, ubaciti u žrvanj 
svjetske politike u kojemu će ostati bez domo¬ 
vinskog identiteta i lišeni svoga ponosa?« 

Novska 

U prepunoj župnoj crkvi bi. Alojzija Ste- 
pinca u Novskoj na Stepinčevo 10. veljače 
prvi put su zazvonila nova zvona. U funkci¬ 
ju ih je, kao kum, simboličnim uključivanjem 
pustio zagrebački gradonačelnik Milan Ban- 
dić, koji je nazočio i na misi koju je predvodio 
vlč. Damir Vrabec. Četiri zvona teška od 230 
do 788 kilograma postavljena su na 40 meta¬ 
ra visoki zvonik župne crkve izgrađene sred¬ 
stvima Požeške biskupije, grada Novske i pri¬ 
lozima vjernika. Župa je utemeljena prije šest 
godina, vodi je župnik Pavao Mokri. 


OBAVIJEST ČITATELJIMA GLASNIKA 


Vjernici koji na Blaženikov zagovor budu 
uslišani - zadobiju tjelesno ili duhovno ozdrav¬ 
ljenje ili koju osobitu milost - neka opis usliša- 
nja i cjelovitu liječničku dokumentaciju dosta¬ 
ve na adresu: 

dr. Juraj Batelja, postulator 
Kaptol 18, p. p. 949 


Toronto 

Spomendan bi. Alojzija Stepinca u župi 
Naše Gospe Kraljice Hrvata u Torontu ove je 
godine proslavljen u nedjelju 6. veljače sve¬ 
čanom euharistijom koju je u koncelebraci- 
ji s domaćim župnikom Josipom Kosom, vlč. 
prof. Mladenom Horvatom i fra Ilijom Pulji- 
ćem iz Norvala predvodio pomoćnik ravna¬ 
telja Kršćanske sadašnjosti don Anton Šuljić. 
Na misi u čast hrvatskoga mučenika pjevao 
je župni zbor, okupilo se mnoštvo vjernika, 
a nazočan je bio i generalni konzul RH u To¬ 
rontu Ljubinko Matešić. 

Nakon mise, u župnoj dvorani održana 
je priredba na kojoj su nastupili razni nara¬ 
štaji folklornih skupina »Jadran« te »Zrinski 
i Frankopani«. 




10001 ZAGREB 

U Muzeju bi. Alojzija na Kaptolu 31 mo¬ 
žete nabaviti medalju bi. Alojzija - odlivenu u 
srebru ili bronci, uokvirenu staklenim okvirom 
- koja može biti dragi dar ili uspomena. 


Cijeni je 1 Q kn. 


U župnoj crkvi u Stražemanu postavljena je 
prije 30 godina slika kardinala Alojzija Stepin¬ 
ca. Nakon što su komunisti bili naredili da se ta 
slika uništi, ona sjaji i privlači jer je neuništiv 
Bog koji je slava svojih svetaca i mučenika. 

Odlomak iz propovijedi kardinala Gianfranca Ravasija, 
predsjednika Papinskoga vijeća za kulturu 


»Katolička Crkva 
ne boji se nijedne 
zemaljske sile« 


»Zagrebački nadbiskup za¬ 
pisao je: 'Katolička Crkva ne 
boji se nijedne zemaljske 
sile i ne bi je se trebala bo¬ 
jati kada je u pitanju obrana 
prava pojedinca, osobe.' Te 
je riječi prokomentirao samo 
jedan dan nakon kardinalove 
smrti veliki francuski katolič¬ 
ki spisatelj Frangois Mauri- 
ac:'Tko će sada govoriti ako 
kršćani zašute? Ako li zašute, 
kamenje će međutim zavi- 
kati! 1 « 


I nfatti, abbiamo ascoltato, all'interno del 
brano dalla Seconda Lettera di san Pa- 
olo ai cristiani di Corinto, una frase che 
FApostolo incastona in questo frammento. 
Forse saprete che la Seconda Lettera ai cristi¬ 
ani di Corinto fu scritta tra le lacrime; si tratta 
di una lettera tormentata, in qualche punto 
persino sđegnata. La frase e tratta dal Salmo 
116,10 che san Paolo čita: »Ho creduto, percio 
ho parlato!« (2 Cor 4,13). Ecco, io penso che 
tale motto sia adatto anche al vostro e nostro 
Beato, ii cui cuore, ii cui polso batteva insie- 
me con voi. 

Una parola, la sua, che era autentica, che 
non doveva essere adattata, modulata e mo- 
dellata cosi da diventare non piu offensiva. 
Una parola che aveva tutte quelle caratteristi- 
che con cui la Bibbia descrive V autentica Pa- 


V 

Ć uli smo zapravo unutar odlomka iz 
Druge poslanice svetoga Pavla kršćani¬ 
ma u Korintu jednu rečenicu koju apo¬ 
stol ugrađuje u ovaj ulomak. Možda ćete zna¬ 
ti da je Druga poslanica kršćanima u Korin¬ 
tu napisana u suzama; riječ je o jednoj uzne¬ 
mirujućoj poslanici, u pokojem svojem dije¬ 
lu čak i ogorčenoj. Izraz je preuzet iz Psalma 
116,10 koji sveti Pavao citira: »Povjerovala, 
zato govorim!« (2 Kor 4,13). Evo, vjerujem da 
bi upravo taj citat bio također prikladan za 
ovog vašeg i našeg blaženika, čije je srce, čiji 
su otkucaji srca otkucavali zajedno s vama. 

Riječ, njegova riječ, koja je bila autentič¬ 
na, koja nije trebala biti prilagođavana, mo¬ 
dulirana i mijenjana, kako ne bi bivala uvred¬ 
ljiva. Riječ je to koja je posjedovala sve one 
značajke s kojima Biblija opisuje autentičnu 

rola d i Dk\ nssia una parola che e - per dir 

la col profeta Geremia - come un mar telio che 
spacca la roccia; come unfuoco ardente che brucia 
nelle ossa (23,29); o come si legge nella Lette- 
ra agli Ebrei: efficace e pili tagliente di ogni spa¬ 
da a doppio taglio; essa penetra.. .fino allegiuntu- 
reealle midolla (4,12). II beato Stepinac ha cre- 
duto, percio ha parlato! 

A questo proposito, vorrei ricordare le 
parole pronunciate dal grande scrittore catto- 
lico francese, Frangois Mauriac, in occasione 
della morte del cardinale Stepinac, quando či¬ 
tava proprio una frase dell'arcivescovo di Za- 
gabria, commentandola cosi: »L'arcivescovo 
di Zagabria aveva scritto nel 1944: La Chie- 
sa cattolica non teme nessuna potenza sulla tena 
e non deve temerla, quando si tratta di difende- 
re ii diritto dell'individuo, della persona«. E co- 
mmentava, dato che ii cardinale era appena 
morto ii giorno prima: »Chi parlera ora che 
i cristiani tacciono? E se essi tacciono, le pie- 
tre, pero, grideranno!«. Penso che questa fra¬ 
se, applicata alla figura del beato Stepinac ii 
quale aveva creduto e parlato, abbia un signi- 
ficato particolare ai nostri giorni cosi grigi, in 
cui le parole, anche quelle dette dagli stessi 
cristiani, non feriscono piu, non incidono piu, 
non artigliano piu le coscienze. 

Sono parole omologate a quelle di una 
societa ormai amorale e piuttosto indifferen- 
te in una Europa stanca che, come e facile no¬ 
tare, ha perso ii suo volto, anche cristiano, ii 
volto cioe della sua cultura nobile. Un conti- 
nente che non sa piu neppure gridare quan- 
do vengono violati i diritti fondamentali de¬ 
lla persona o lo stesso cristianesimo e i cristia¬ 
ni vengono profondamente umiliati e fatti ta- 
cere. Ebbene, se non ci sono piu le voci come 
quelle del beato Stepinac, ii Vangelo, pero, ci 
ricorda che le pietre grideranno (cf. Lc 19,40). 
Ed ecco un appello che invita tutti noi a dare 
testimonianza. Sappiamo bene che la parola 
»martire« e termine greco riferito a colui che 
»testimonia« con coraggio, rischiando anche 
di perdere la propria vita. 


riječ do/ju, u^kie, riječ koja je - recimo 
rokom Jeremijom - poput čekića koji mrvi stije¬ 
ne; kao bukteći oganj koji prodire u kosti (23,29); 
ili kao što čitamo u Poslanici Hebrejima: učin¬ 
kovitija i oštrija od svakoga dvosjekla mača; koja 
prodire...sve do zglobova i moždine (4,12). Blaže¬ 
ni Stepinac povjerovao je, pa je stoga i progo¬ 
vorio! 

U tom smislu, želio bih se prisjetiti riječi 
koje su izgovorene prilikom smrti kardinala 
Stepinca od strane velikog francuskog kato¬ 
ličkog književnika Frangoisa Mauriaca, koji je 
citirajući zagrebačkog nadbiskupa, ovako ko¬ 
mentirao: »Zagrebački nadbiskup 1944. zapi¬ 
sao je: Katolička Crkva ne boji se nijedne zemalj¬ 
ske sile i ne bije se trebala bojati kada je u pitanju 
obrana prava pojedinca, osobe«. Te je riječi pro¬ 
komentirao samo jedan dan nakon kardina¬ 
love smrti: »Tko će sada govoriti ako kršća¬ 
ni zašute? Ako li zašute, kamenje će među¬ 
tim zavikati!« Mislim da ovaj izraz, primije¬ 
njen na lik blaženog Stepinca, koji je povjero¬ 
vao i govorio, ima jedno posebno značenje u 
ove naše toliko sive dane, dane u kojima rije¬ 
či, čak i one izgovorene od strane samih kr¬ 
šćana, više ne ranjavaju, više ne utječu, više 
ne prodiru u svijesti. 

To su tako istozvučne riječi upućene jed¬ 
nome tako amoralnom i prilično ravnoduš¬ 
nom društvu u nekoj umornoj Europi, koja je 
kao što se primjećuje, izgubila vlastiti obraz, 
čak i kršćanski, izgubila je narav svoje pleme¬ 
nite kulture. Riječ je o kontinentu koji više ne 
zna čak niti zavikati kada se vrijeđaju temelj¬ 
na prava osobe ili samo kršćanstvo, odno¬ 
sno kršćani kada bivaju duboko ponižavani 
i ušutkani. Međutim, ako više nema glasova, 
nema vapaja, poput onog blaženog Stepinca, 
Evanđelje nas jako dobro podsjeća da će ka¬ 
menje progovoriti (usp. Lk 19,40). Upravo ov¬ 
dje usmjereni smo na poziv koji nas sve pozi¬ 
va na svjedočanstvo. Dobro znamo da je riječ 
»mučenik« grčka riječ koja se odnosi na ono¬ 
ga koji »svjedoči« hrabrošću, riskirajući čak i 
da izgubi vlastiti život. 






Stepinčevo 2011. 


Blaženik u Zadarskoj nadbiskupiji 




Ovogodišnji blagdan bi. Alojzija Stepinca proslavljen je diljem Zadarske nadbiskupije. Osobito svečano pro¬ 
slavljen je u župi bi. Alojzija Stepinca na Bilom Brigu u Zadru, prvoj župi u Hrvatskoj posvećenoj bi. Stepincu. 
Svečano koncelebrirano misno slavlje predvodio je zadarski nadbiskup Želimir Puljić. 


P ovršina Zadarske nadbiskupije iznosi 
3009 km 2 . Na njenom području, u 6 gra¬ 
dova i 24 općine, živi 164.310 stanovni¬ 
ka, od čega 151.215 katolika. Zaštitnica nad¬ 
biskupije i katedrale je sv. Stošija, mučenica. 
Zadarskom nadbiskupijom upravlja mons. 
Želimir Puljić, koga je papa Benedikt XVI. na 
tu službu imenovao 15. ožujka 2010. godine, 
a u službu je uveden u zadarskoj prvostolnici 
sv. Stošije 24. travnja 2010. 

U Zadarskoj nadbiskupiji višestruko je 
zajamčeno štovanje bi. Alojzija Stepinca. Po¬ 
tvrđuju to podatci koje je Postulaturi, na za¬ 
moljeni upit, proslijedio Ordinarijat Zadar¬ 
ske nadbiskupije. Stoga zahvaljujemo zadar¬ 
skom nadbiskupu mons. Želimiru Puljiću i 
don Josipu Lenkiću, kancelaru, koji su 18. si¬ 
ječnja 2011. proslijedili sljedeće informacije: 

1. U samome gradu Zadru godine 1998. 
utemeljena je župa bi. Alojzija Stepinca. Već 
1999. započela je i gradnja župne crkve u nje¬ 
govu čast. 

2. Godine 2000. započela je izgradnja i 
blagoslovljena kapelica u čast bi. A. Stepinca 
u župi Gorica-Raštane. 

3. Oltarne slike bi. Stepinca postavljene 
su u sljedećim crkvama i župama: 


a) u stolnoj crkvi sv. Stošije u Biogradu, 
sliku je izradio nepoznati slikar iz Benkovca; 
portret prema predlošku; 

b) u crkvi sv. Luke u Ždrelcu, portret, ko- 
pija; 

c) u crkvi Velike Gospe u Bibinju godine 
2008. godine postavljena je Blaženikova slika, 
ulje na platnu; 

d) u crkvi bi. A. Stepinca u Zadru postav¬ 
ljen je godine 2000. Blaženikov portret, ulje na 
platnu, izradio ga je slikar Ivan Tomljanović; 

e) Blaženikovo poprsje postavljeno je u 
crkvi Gospe od Karmela u Turnju; 

f) Blaženikov kip postavljen je 2008. u cr¬ 
kvi sv. Petra u Sestrunju; 

g) Ulica bi. A. Stepinca nalazi se u župi 
sv. Jurja u Povijani (otok Pag), Ulica bi. A. 
Stepinca nalazi se i u župi Uznesenja Blažene 
Djevice Marije u Pagu; 

h) Trg kardinala Alojzija Stepinca nala¬ 
zi se u Benkovcu, u župi Rođenja bi. Djevice 
Marije i u Popovićima; 

i) u Zadru postoji Atletski klub Alojzije 
Stepinac; 

k) u župnoj crkvi na Bilom brigu u Zadru 
nalazi se relikvijar s moćima bi. Alojzija Ste¬ 
pinca. 

U ponedjeljak 28. ožujka 2011. u Svečanoj 
dvorani Sveučilišta u Zadru predstavljena je 
knjiga Josip VRANEKOVIĆ, DNEVNIK. Ži¬ 
vot u Krašiću zasužnjenog nadbiskupa i kardina¬ 
la Alojzija Stepinca. Predstavljanje su priredi¬ 
li Zadarska nadbiskupija i Družba Braća hr¬ 
vatskoga zmaja - Zmajski stol u Zadru. Pred 
ispunjenom dvoranom, u nazočnosti broj¬ 


nih svećenika, redovnika i redovnica, župa¬ 
nijskih i gradskih vlasti, predstavnika poje¬ 
dinih ustanova i slušatelja iz Zadra i okolnih 
župa, knjigu su predstavili dr. sc. Zlatko Be- 
gonja i dr. sc. Juraj Batelja. Voditelj predstav¬ 
ljanja bio je prof. Ive Livljanić, glazbeni bio je 
povjeren klapi Intrade. 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 





Nakon objavljivanja zadnjega broja Glasnika svoj dar za pokriće troškova u postup¬ 
ku za proglašenje svetim kard. Alojzija Stepinca uručili su ovi darovatelji: Kata BAJČIĆ, 
Zagreb; Ivan HUDY; Bruno HRANIĆ; Anđelina DEPIKOLOZVANE; M. K. (u zahvalu 
za ozdravljenje); vlč. Damir SLAMEK (žpk. Orehovica); Ozana CRNOGORAC, Biograd; 
Žarko VID AS, Rab; Dobrila PALINIĆ, Metković; Mirko EFENDIĆ; Barica FORKO; Ana 
MARIJANOVIĆ; Marica BREZOVIĆ, Šišljavić; Katarina KEČKEŠ; dr. Slavica JERKUNI- 
CA; Radmila N.; Kata BAJČIĆ, Zagreb; N. N. 


Uplatu i pretplatu za Glasnik i svoj dar za pokriće troš¬ 
kova u postupku za proglašenje svetim kardinala Alojzija 
Stepinca možete poslati preko Zagrebačke banke na ime: 

Postulatura kard. Stepinca i kunski 
račun: 2360000-1101605758 


ili iz inozemstva i domovine u devizama na sljedeći 

konto: 


IBAN: HR 40 23600001101605758 


ZAGREBAČKA BANKA d. d. - ZAGREB 
SAMOBORSKA 145 - HRVATSKA 
SVVIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BL. ALOJZIJA STEPINCA 
KAPTOL 31 - ZAGREB 









Uz svećeničku godinu (4) 


Pod zaštitom i 
u nasljedovanju 
Majke Božje 

Papo Benedikt XVI. zaključio je u petak ti. lipnja 2010. prošla* 
vu Svećeničke godine kojom se htjelo zahvaliti Bogu za dar sve- 
ćeništva »koji nosimo u glinenim posudama« i po kojemu izno¬ 
va »on po svoj našoj slabosti svoju ljubav u svijetu čini konkret¬ 
nom«. Stoga nam se čini uputnim nastaviti s predstavljanjem 
hrvatskoj javnosti i čitateljima Stepinčeva Glasnika svećenike 
koji su javno očitovano ili skrovito, uz velikodušnost i samopri¬ 
jegor, poslužili Božjem daru ljubavi da Boga približe ljudima i 
ljude privode Bogu. 

U ovom broju Glasnika čitateljima predočujemo lik svećenika- 
mučeniko Josipa Kapša. 


G odine 1939. pozvan je u vojsku. Nakon 
devet mjeseci skraćenog roka, jer je nje¬ 
gov prvi brat služio puni vojni rok, vra¬ 
tio se kući. U proljeće 1940. opet je mobilizi¬ 
ran u jugoslavensku vojsku. Boravio je u Del- 
nicama u jedinicama planinskog puka. Razvo¬ 
jačen je nakon šest mjeseci. U proljeće 1941. 
ponovno je mobiliziran za jugoslavensku voj¬ 
sku. U Lokvama ga je zatekao raspad Jugosla¬ 
vije. Kad je Jugoslavija kapitulirala, uspostav¬ 
ljena je Nezavisna Država Hrvatska. Josip se 
vratio kući i već nakon osam dana mobiliziran 
je u hrvatsku vojsku, u domobranstvo. Vojni- 
kovanje je započeo u Karlovcu, a među prvim 
vojnicima prispio je u Knin. Tu je boravio tri 
mjeseca i potom se morao vratiti u Karlovac. 
Vratio se preko Drniša, Mostara, Banje Luke, a 
ne preko Like jer su četnici bili blokirali Liku, 
učeći »balvan revoluciju«. 

Satnija je u Karlovcu raspuštena, a Josip 
poslan kući. U proljeće 1942. predao je molbu 
za školu, za državnu radnu službu. Ubrzo je 
opet mobiliziran i poslan u Karlovac. Istodob¬ 
no je dobio rješenje da je primljen u školu. Na 
ispitima je uspješno prošao, raziješen je obve¬ 
za u vojnoj postrojbi i prebačen u školu držav¬ 
ne radne službe u Zagreb. Škola je trajala do 
jeseni 1942. Završivši školu, ostao je u držav¬ 
noj radnoj službi sve do svibnja 1945. 

Njegova jedinica, 2. odjel državne radne 
službe, otišla je na rad u Austriju jer je bila po- 



Josip Kapš rođen je u Go- 
rencima, župa Lukovdol, 18. 
ožujka 1917. od oca Jurja i 
Marije r. Muhvić. U obitelji 
bijaše šestoro djece. Josip je 
bio četvrti. Osnovnu školu za¬ 
vršio je u Lukovdolu. Zanat¬ 
sku školu za remenara i ta¬ 
petara završio je u Čavlima. 


luvojna jedinica, ali ne na bojištu, već za grad¬ 
nju kuća. Radio je u Trabochu, kod Linza. Kad 
se vidjelo da u NDH nije dobro i da Njemač¬ 
ka gubi rat, njegova se jedinica vratila u Za¬ 
greb. Vraćajući se u Zagreb preko Maribora, 
kod Maribora je čuo da se dio hrvatske vojske 
predvođen vladom i Poglavnikom već povu¬ 
kao prema Austriji. O tim događajima je vlč. 
Kapš posvjedočio: 

»Kad smo došli u Celje, tamo smo susreli 
velik dio vojske, vlakove vojske i civila. Tamo 
smo doživjeli potpunu kapitulaciju Hrvatske 
jer smo osjetili da je Zagreb gotovo napušten. 
Odlučili smo da se ne možemo vratiti u Za¬ 
greb, nego se svi moramo s našom vojskom 
vraćati prema Austriji. U Celju smo doživje¬ 
li kapitulaciju Njemačke. Nijemci su se povla¬ 
čili. Naša se vojska nije predavala, a partiza¬ 
ni se zbog slabe snage nisu ufali napasti nas. 
Ruski dobrovoljci u njemačkoj vojsci, konjani¬ 
ci ... nisu se htjeli predavati. Nijemci su od¬ 
bacivali oružje u Celju i naši borci su uzimali 
to oružje. To povlačenje iz Celja do granice s 

Austrijom trajalo je oko četiri dana. Partizani 
su rušili mostove, prekinuli željezničku pru¬ 
gu, tako da se nije moglo priječi naprijed pri¬ 
jevozom, već samo pješke.« 

Neuspjeli pregovori s Englezima i 
smaknuće civila u Bleiburgu 

Dana 9 svibnja 1945., nakon neuspjelih 
pregovora hrvatske vojske s Englezima, hr¬ 
vatska je vojska u Dravogradu kapitulira¬ 
la. Vlč. Kapš pripovijeda: »Kretala se gotovo 
sva Hrvatska. Nadletjeli su nas engleski lovci 
dvotrupci, bombarderi i prestrašili nas. Tu je 
bila kapitulacija. Mi nismo ima¬ 
li oružje jer smo bili radna jedi¬ 
nica, ali su drugi vojnici mora¬ 
li baciti oružje. Bilo je tu žena, 
djece, civila, sva Bosna se kreta¬ 
la, ranjenici iz Bosne, u zaprega¬ 
ma, iz bolnica. Nakon što su im 
Englezi predali vojsku i civile, 
partizani su ih uputili za Mari¬ 
bor. Naime, preko Mađarske su 
došle bugarske jedinice i srpske 
jedinice, 2. armija predvođe¬ 
na Kostom Nadom s nakanom 
da nas predusretnu na prijelazu 
za Austriju. Bez njihove zapre¬ 
ke bili bismo vjerojatno prošli i 
izbjegli stradanje.« 

Zbog kocke šećera ubijeni svi 
ranjenici 

»U Bleiburgu su pobijeni gotovo svi civi¬ 
li, žene, djeca, starci, ranjenici, a vojnici, nađe¬ 
ni sposobni, prebačeni su preko Klagenfurta u 
Sloveniju, do Maribora. Tu su nas registrirali 
prema vojnim postrojbama. U Mariboru je po¬ 
bijeno oko 85.000 hrvatskih vojnika. Na putu 
iz Celja opskrbili smo se tu i tamo nekom hra¬ 
nom za put. Ja sam uzeo kocke šećera koje su 
u vagonima ostavili Nijemci i to me je spasilo. 
Na ulazu u Maribor nitko nije smio ništa nosi¬ 
ti. Sve smo morali odbaciti: porcije, deke, žlice 
i sve što smo do tada nosili. Na ulazu u grad 
opet smo zatekli bolesnike iz Bosne, ranjeni¬ 
ke i civile koje su Englezi predali partizanima. 
Kad sam s drugim stvarima morao baciti i tor¬ 
bicu sa šećerom, riskirao sam život. Svjestan 
toga skočio sam po nju i tada sam ranjenicima 
pokušao potajno dati koju kocku šećera jer da¬ 
nima nisu jeli. Tada su prišli partizanski oficiri 
i mecima pobili sve ranjenike na kolima. Bilo 
ih je na desetke.« 


Smaknuće 85.000 ljudi u Mariboru 
bila je izričita zapovijed 

»Otuda su nas preko mosta, mene i ostale 
koji nisu bili u borbenim postrojbama, smjesti¬ 
li u mariborsku vojarnu. Tamo smo radili da¬ 
nju na istovaru vagona koji su preostali od Ni¬ 
jemaca, a noću bili u hangaru. Zatekli smo pun 
hangar robe i stvari do gola svučenih vojnika 
hrvatskih postrojbi: legitimacije, novčanike, 
zlatninu, košulje, remene, hlače, novce. Zapri¬ 
jetili su nam da će nas sve pobiti ako do jutra 
sve to ne utovarimo na vozarska kola i kami¬ 
one. Tko je pokušao nešto uzeti 
ubijen je na mjestu. To je trajalo 
tri noći. Oni su tražili u vojarni 
majstore za poseban rad. Tako 
su tražili i remenare. Ja se ni¬ 
sam htio javiti jer sam se bojao 
da me neće ubrzo pustiti kući. 
U međuvremenu smo gleda¬ 
li hrvatske vojnike kako pokraj 
naše vojarne marširaju u četve- 
roredu. Mislili smo da odlaze u 
Hrvatsku. A oni su išli na svla¬ 
čenje do gola: u hangar. Njiho¬ 
vu smo robu mi morali utova¬ 
rivati. Po danu su ih svlačili i 
u blindiranim autima odvozi¬ 
li na strijeljanje izvan Maribora, 
gdje su ih pokapali u jarcima tenkovskih gra¬ 
ba koje su opkoljavale Maribor. Napravili su 
ih Nijemci radi zaštite od prodora Rusa. 

Kad sam čuo da oni koji rade kao majsto¬ 
ri ne trebaju ići na noćnu službu, i ja sam se ja¬ 
vio da sam majstor. Poprijetili su mi strašnom 
psovkom zašto se nisam prije javio. Ja sam se 
izvlačio da nisam čuo. Primili me u radionicu, 
među partizane. U radionicu su dolazili par¬ 
tizanski oficiri da im popravljamo ili pravimo 
opasače, remenike, futrole za pištolje i konjsku 
opremu. Tamo sam čuo hvaljenje partizanskih 
oficira kako su sredili hrvatsku vladu i prego¬ 
varače. Jedan od tih se pohvalio da je zaklao 
dvojicu pregovarača i pokazao njihova dva 
sata koja im je uzeo s ruke. Dok su hrvatski 
vojnici tuda prolazili u četveroredu, ovaj reče: 
'Ovi idu u smrt. Dobili smo naređenje da ima¬ 
mo likvidirati 85.000 u Mariboru.' Tako je on 
potvrdio pokolj vojske u Mariboru. Bleiburg 
nije ništa prema Mariboru. Ubijen je tu cvijet 
hrvatske mladosti. U radionici sam saznao da 
ih zakapaju buldožerima oko Maribora u tim 
tenkovskim grabama. U Mariboru se nalazilo 


»U Mariboru Je pobijeno 
oko 85.000 hrvatskih vojni¬ 
ka. Na putu iz Celja opskr¬ 
bili smo se tu i tamo nekom 
hranom za put. Ja sam uzeo 
kocke šećera koje su u vago¬ 
nima ostavili Nijemci i to me 
je spasilo. Na ulazu u Mari¬ 
bor nitko nije smio ništa no¬ 
siti. Sve smo morali odbaciti: 
porcije, deke, žlice i sve što 
smo do tada nosili.« 







lo zračno sklonište za slučaj bom¬ 
bardiranja, koje je moglo primiti 
oko 7000 ljudi. To su sklonište po¬ 
punili našim hrvatskim vojnicima 
koje su osudili na smrt. Kad su na¬ 
punili sklonište, dinamitom su di¬ 
gli ulaz u zrak. Oni hrvatski vojni¬ 
ci koji su uzeti kao radnici i maj¬ 
stori, morali su zatrpavati pobije¬ 
ne hrvatske žrtve. Tako sam među 
njima prvih dana bio i ja. Spasio 
sam se kad sam se javio da sam za¬ 
natlija, remenar i kad sam preba¬ 
čen u radionicu. Tako sam se spa¬ 
sio da nisam bio među likvidirani- 
ma, a remenarski posao smo radili 
dok je 2. armija Koste Nada bila na 
terenu. Mjesec dana.« 

Na putu do Novog Sada uz 
pratnju armije Koste Nada 

»Kad su likvidirali broj koji su 
morali. Košta Nad je s armijom di¬ 
gao sidro iz Maribora i povukao se 
s armijom i zarobljenim hrvatskim 
vojnicima u Novi Sad. Dok se Na- 
đeva vojska vraćala kao pobjed¬ 
nička, sa sobom je povela preživje¬ 
le 'robove', među kojima sam bio i 
ja. Bila je to silna kolona samo vojnika. Nepre¬ 
gledna kolona kola sa zaplijenjenim stvarima, 
i neizbrojivo mnoštvo zarobljenih hrvatskih 
vojnika. Mnogi od njih su na tom putu osta¬ 
vili svoje mlade život. Putovali smo više dana. 
Promatrao sam kako su partizanski stražari 
ubijali svakoga koji bi iznemogao u koloni ili 
bi pružio ruku za zalogajem ponuđene hrane 
ili čašom vode koju bi im pružao narod u seli¬ 
ma kroz koja smo prolazili.« 

Josipovu skupinu ostavili su u Petrovara- 
dinu. Tamo su išli na Dunav, na iskrcavanje 
njemačkoga plijena. Spavali su pod šatorima, 
a zadržani su dva mjeseca »dok Amerika nije 
bacila atomsku bombu na Hirošimu i Naga- 
saki, 5. i 6. kolovoza 1945. Nakon toga kapitu¬ 
lirao je Japan koji je kao zadnja sila pružao ot¬ 
por Americi i nas su, koji smo preživjeli, pu- 
stilli 9. kolovoza kući«. 

»Brat će brata predavati sudu...« 

»Došavši kući, došao sam zapravo u novi 
logor. Naime, moj polubrat Juraj, bio je gospo¬ 
dar u kući, a u mjesnom uredu u Lukovdolu 
glavna politička osoba. U nemogućim uvjeti- 


I ma proživio sam dvije godi¬ 
ne. Godine 1947. umrli su mi 
otac i majka. Ja sam se snašao 
i dao molbu za svećenika. 
Nevjesta mi je bila afežejka. 
Reče mi je jednog dana: 'Po¬ 
povi su gotovi!' A Oberstar 
mi reče: 'Crkvu ćemo pre¬ 
tvoriti u skladište i konjušni- 
cu.' Ja sam to slušao, potom 
kleknuo pred raspelo i za¬ 
molio Boga: 'Gospodine, ako 
neće biti nijednoga svećeni¬ 
ka, daj mi milost da budem 
ja. Koga ćeš poslati. Pošalji 
mene.' Bilo je to vrijeme kad 
je u zatvoru već bio naš bla¬ 
ženi Alojzije Stepinac. Prošlo 
je bilo njegovo suđenje. Nje¬ 
gov stav djelovao je silno na 
mene. Njegov lik djelovao je 
na moju odluku za svećeniš- 
tvo. Imponirao mi je! 

Ja sam bio malo stariji. 
Predao sam molbu za sjeme¬ 
nište. Za NDH 1943. bio sam 
u Velikoj Gorici kao radna 
služba. Tu sam upoznao obi¬ 
telj Munđer. Njihov je sin bio 
kod mene kao vojnik. Taj mladić i otac mu 
ubijeni su 1945. Nekoliko sam dana 1946. 
proveo kod žene, sina i kćeri pobijenih i više 
puta sanjao da sam u crkvi Navještenja Ma¬ 
rijina u Velikoj Gorici. Oko mene bijaše silan 
narod, kao kad se ide na hodočašće u Mari¬ 
ju Bistricu. Sanjao sam da sam u sredini cr¬ 
kve na podiju. Čuo sam kao neki glas: 'Sad si 
jednak župniku ... Ako hoćeš biti kao on, mo¬ 
raš ići na hodočašće.' Pošao sam na hodoča¬ 
šće Majci Božjoj u Žeželja kod Vinice i tamo 
sam obavio svoj zavjet.« 

Trnovit put do svećeništva 

»Uskoro sam iz Rijeke dobio obavijest da 
sam primljen u sjemenište i da se škola otvara 
3. listopada 1947. Sve sam to držao u tajnosti. 
Znala je to samo mama. Otac je toga ljeta bio 
umro. Pola imanja ostavio je meni, pola bra¬ 
tu. Potajno sam se s rođacima dogovorio da 
će me voziti na vlak u Vrbovsko. Poštu je brat 
primio, vidio brzojav da ja odlazim u sjemeni¬ 
šte, a on ostaje bez radne snage. Uvečer, dok 
sam se spremao, iz Severina je došla policija i 
rekoše mi: 'Uhićeni ste!' Te iste večeri odveli 


»U Mariboru se nalazilo 
zračno sklonište za slučaj 
bombardiranja koje je mo¬ 
glo primiti oko 7000 lju¬ 
di. To su sklonište popunili 
našim hrvatskim vojnicima 
koje su osudili na smrt. Kad 
su napunili sklonište, dina¬ 
mitom su digli ulaz u zrak. 
Oni hrvatski vojnici koji su 
uzeti kao radnici i majstori, 
morali su zatrpavati pobije¬ 
ne hrvatske žrtve. Tako sam 
među njima prvih dana bio 
i ja. Spasio sam se kad sam 
se javio da sam zanatlija, 
remenar i kad sam preba¬ 
čen u radionicu. Tako sam se 
spasio da nisam bio među 
likvidiranima, a remenarski 
posao smo radili dok je 2. 
armija Koste Nada bila na 
terenu. Mjesec dana.« 





su me u zatvor u Severin na Kupi, a ujutro me 
prebacili u Okružni sud u Delnicama. Tamo 
sam ostao 14 dana, pod opakom istragom. 
'Zar si ti odlučio biti pop?' vikao je jedan od 
sudaca istražitelja. U ono vrijeme je bilo opa¬ 
sno odabrati svećenički poziv. Brat me optu¬ 
živao da sam surađivao s križarima, da nisam 
išao na dobrovoljne radne akcije. Sve sam to 
pobio da nije istina. Onda su me počeli otvo¬ 
reno teretiti da služim protunarodnoj propa¬ 
gandi ako idem za svećenika. Pitali me: 'Ho¬ 
ćeš li za popa?' Ja sam odgovorio: 'NE! Meni 
je do doškolovanja, ne do svećeništva!' Ispitaj¬ 
te da je moj brat lagao. Brat me htio likvidira¬ 
ti jer je otac i meni ostavio pola imanja. Pusti¬ 
li me pod uvjetom da neću ići za svećenika. Te 
sam noći u snu pjevao: 'Tebe Boga hvalimo!' 
Dana 17. listopada izašao sam iz zatvora i već 
19. došao u sjemenište. 

Kad sam otišao u sjemenište, nevjesta mi 
reče: 'Nećeš pobjeći Titu. Naći će te Tito ko 
krticu!' Nakon 10 dana umrla mi majka. Kad 
sam saznao da umire, da joj pružim utjehu, za¬ 
tražio sam otpusnicu. Nisu mi je dali u Mje¬ 
snom uredu. 

Za svećenika sam zaređen 1954. Mladu 
misu slavio sam u župnoj crkvi, a ručak bijaše 
u privatnoj kući gdje je župnik odsjedao. Naši 
su ljudi iz Amerike potpuno obnovili crkvu 
mladu misu. No, te noći su je komunisti izbo- 
jali i išarali parolama: 'Ustaša!' 'Koljač!' 

Godine 1954. zatvoreno je sjemenište. Bio 
sam tri mjeseca pod istragom. Nakon toga me 
nadbiskup Pavlišić odmah zaredio. Poslali 
me za župnika u Lovinac, zatim u Ogulinske 
Oštarije, a onda sam pozvan na suđenje u Ri¬ 
jeku. Sve to vrijeme bio sam prefekt i ekonom 
u bogosloviji. Skupljao sam hranu po župama 
pa su me optužili da vršim propagandu pro¬ 
tiv države. Bilo je bogoslova talijanaša, koji su 
govorili da je to talijansko i da će Talijani doći 
u Rijeku, Zadar. Mi smo govorili da je to hr¬ 
vatsko. Oni su svjedočili protiv nas i dobili su 
stipendije, a mi u zatvor. Da bi mogli zatvoriti 
ustanovu, trebao je netko biti osuđen. Kažnje¬ 
ni su Vlado Pezelj, Mijo Liković, Irenko Galo i 
Livije Laganiš i ja. I mene su, kao neprijatelja 
države, osudili na šest godina zatvora. Nisu 
me s ostalima slali u Gradišku, nego me od¬ 
veli u okovima iz riječkog okružnog suda vla¬ 
kom, u Lepoglavu. Tamo sam sreo svećenika 
Antuna Ivandiju. Nakon tri godine provede¬ 
ne u Lepoglavi prebacili me u zatvor u Staru 
Gradišku. 



Mons. Mile Bogović, biskup gospićko-senj- 
ski, prati k oltaru zlatomisnika Josipa Kap- 
ša, župnika u Trnovcu kraj Gospića 


Pušten sam 1959. iz logora. Mjesec dana 
bio sam kod kuće. 'Tamo kamo dođeš, ja sam', 
reče mi Gospa u snu. Dali su mi na upravu četi¬ 
ri župe: Bužim, Brušane, Trnovac, Smiljan.« U 
tim je župama vlč. Kapš djelovao do umirov¬ 
ljenja godine 1998. Umro je 26. listopada 2006. 

Željko Popović je 4. travnja 2010. lik vlč. 
Kapša opisao ovim riječima: »Svećenik Josip 
Kapš bio je vjeran Božji pastir koji je za života 
ostavio životni rukopis Boga. Cijeli je život živio 
pod jednim geslom: 'Sve za Boga i domovinu'. 
Pop Joso za života je zaslužio da njegovo ime i 
djela budu svjetionikom života novim generaci¬ 
jama (...). Njegove su riječi imale težinu poseb¬ 
no kada se čovjek uvjerio da je junak ove priče 
cijeli svoj život posvetio čvrstoj vjeri u Boga i po¬ 
maganju ljudima, posebno siromašnima. Za nje¬ 
ga su novci i materijalna dobra bili druga strana 
života, u koju nikad nije zalazio (...). 

Remek-djelo mu je gradnja križnog puta 
na Velebitu s 14 postaja. Kod svake postaje ka¬ 
pelica, a na kraju puta crkva Marije Žalosne. 
Usprkos starosti, posljednjih je godina života 
po svome burnom životu prebirao kao najbolji 
svirač po strunama. Sjećao se s ponosom grad¬ 
nje svake crkve i kapelice, svakog podignutog 
tornja i oltara. Kad bi čuo zvono kako probi¬ 
ja Velebit s neke nove crkve koju je sagradio, 
nije bilo kraja njegovoj sreći, to mu nitko nije 
mogao platiti. - Život je san. Muči, trpi, pati. 
Takav ti je bio moj. Sudili mi, tukli su me, ali 
ja sam uz pomoć Boga pobijedio sve sotone 
koje su me napadale. Bog je bio uz mene kada 
sam ostao živ na križnom putu u Bleiburgu. 
Sagradio sam crkve uz njegovu pomoć.« 



Obavijesti 



Iz knjige dojmova 
u Muzeju bi. Alojzija Stepinca 


»Ne odgađaj za sutrašnji dan dobro koje 
možeš učiniti već danas...« bile su riječi koji¬ 
ma su đakoni iz Zagrebačke i Zadarske nad¬ 
biskupije, iz Varaždinske i Sisačke biskupije 
te Hrvatskih franjevačkih provincija sv. Ciri- 
la i Metoda, Hercegovačke provincije te Sale- 
zijanske provincije sv. Ivana Boska, bili uve¬ 
deni u ovaj prostor koji i dan danas svjedoči 
o osobi, o čovjeku koji nikad nije odlagao uči¬ 
niti dobro drugome. Vjerujemo i nadamo se 
da će nam zagovor blaženog A. Stepinca uvi¬ 
jek pomagati na putu kojim smo krenuli. To¬ 
mislav Hačko i Dario Paviša 


5 . 2 . 2011 . 


| - Milanovac - Virovitica 
Uoči blagdana blaženog A. Stepinca doš¬ 
li smo se pokloniti na njegov grob i u ovom 
Muzeju naučiti nešto o njemu, njegovu živo¬ 
tu i mučeništvu. S ovoga mjesta molimo nje¬ 


gov zagovor za našu župu i cijeli hrvatski na¬ 
rod i Domovinu. Vlč. Stjepan Š. 

Ima ljudi koji žive i naše živote uvijek i 
svagda. Hvala ti. Gospodine, na tim ljudima. 
Po zagovoru bi. A. Stepinca, hvala ti, zagova¬ 
ratelju, čuvaj moju djecu i sve ljude ovog svi¬ 
jeta od svih današnjih opačina. Ana Pakšec 


10 . 2 . 2011 . 


- Blaženi kardinal Stepinac - 
dok zahvaljujemo Bogu za tvoju veliku lju¬ 
bav i žrtvu za naš narod, molimo te da nas i 
dalje zagovaraš u životu. Posebno te molimo 
za ozdravljenje. S. milosrdnica 

riFiFTiTni - Blaženi Alojzije, hvala ti na sve¬ 
mu što smo moja obitelj i ja primili tvojim za¬ 
govorom u ovim teškim vremenima. Sanja 
Kutleša 


Ljubav je domišlja¬ 
ta, reče sv. Pavao. 
U domišljatom kola¬ 
žu razigrala se mašta 
učenika osnovne ško¬ 
le »Matija Gubec« u 
Cerniku »Stepinče- 
vo« 2011. 

MOLITVENA ZAJEDNICA BLAŽENOG ALOJZIJA STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina katolič¬ 
kih vjernika koja nastoji živjeti evanđelje nadahnuta primjerom bi. Alojzija Stepinca. Do sada se u zajednicu 
uključilo oko 5000 molitelja. Ta naša braća i sestre nastoje molitvom, praćenom savjesnim kršćanskim živo¬ 
tom, pridonijeti vlastitoj osobnoj duhovnoj formaciji, a time i duhovnoj i moralnoj obnovi Crkve u Hrvata i 
samoga hrvatskoga naroda, na temeljima četrnaestostoljetne katoličke baštine. 


Tko može postati članom i što čini član Molitvene zajednice bi. Alojzija 
Stepinca? 

Svaki se kršćanin može uključiti u Molitvenu zajednicu blaženog Alojzija Stepinca, koja pro¬ 
miče molitveni život, duhovne vrijednosti, i širi Kristovu ljubav u svim područjima javnoga živo¬ 
ta, kako je to činio i bi. Alojzije. 

■ Prijavnica se može naručiti na sljedećoj adresi: 

Zajednica štovatelja BLAŽENOG ALOJZIJA STEPINCA 
10 000 Zagreb, Kaptol 31, Tel. (01) 4894 879 


Svaki štovatelj blaženog Alojzija Stepinca uključen u ovu molitvenu zajednicu moli: 

■ za čast i proslavu Isusa Krista i Katoličke crkve, 

■ za čvrstoću osobne vjere i vjernosti Isusu Kristu i Crkvi, 

■ za svoje osobne nakane i potrebe, 

■ za domovinu Hrvatsku i svakoga čovjeka, 

■ za očitovanje i potvrdu svetosti bi. Alojzija Stepinca u postupku njego¬ 
ve kauze za proglašenje svetim. 

% 

Uz molitvu svaki štovatelj bi. Alojzija Stepinca uključen u ovu molitvenu zajed¬ 
nicu svojim radom nastoji: 

■ savjesno obavljati svoje svakodnevne obveze, 

■ svjedočiti kršćanske istine u osobnome i javnome životu, 

■ surađivati s Postulaturom u promicanju blaženikova glasa sveto¬ 
sti, 

■ sudjelovati svakoga 10. dana u mjesecu u slavlju sv. mise ili na mo¬ 
litvenom sastanku, 

■ darom i žrtvom pridonositi uspješnu dovršetku postupka za pro¬ 
glašenje svetim bi. Alojzija Stepinca. 

S vjerom u Općinstvo svetih, za svoje potrebe i potrebe braće ljudi, osobito za ozdravljenje bolesnih i obra¬ 
ćenje nevjernika, moli zagovor bi. Alojzija Stepinca, biskupa i mučenika, s nakanom što skorijega njegovo 
proglašenja svetim. 





Zahvaljuj emo... 



■ Od srca zahvaljujemo svim čitateljima Glasnika koji su nam proslijedili osobne sastavke ili 
članke već objavljene o bi. Alojziju Stepincu ili pak dokumente pronađene u pismohranama 
raznih ustanova, a sve sa željom da s njihovim sadržajem upoznamo širi krug Blaženikovih 
štovatelja. 




Obavijesti 



Molitva u čast blaženoga Alojzija Stepinca, biskupa i mučenika 


Gospodine, Bože naš. 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 
Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

Po njegovu zagovoru udijeli milost 
svoga blagoslova našim biskupima, 
svećenicima, redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri 
i blagoslovljene novim i brojnijim životima. 

Budi utjeha svim starijim osobama te pomoć 
bolesnicima i patnicima. 

Očeve i majke, djecu i mlade 

očuvaj od unutarnjih i vanjskih pogibelji duše i tijela. 
Udijeli milost svećeničkih i redovničkih zvanja 
našoj župi, našoj biskupiji i Crkvi u Hrvata. 

(Po njegovu zagovoru udijeli mi milost...) 

Po Kristu Gospodinu našemu. Amen. 

Nakon toga izmoli: Oče naš. Zdravo, Marijo, 

Slava Ocu, sa zazivom: 

Blaženi Alojzije Stepinče, moli za nas! 



Nadbiskup Stepinac, uronjen u molitvu po 
kojoj mu je pritjecala Božja pomoć i po kojoj se 
on uzdizao Bogu. Kako su površna mišljenja 
ljudi da je molitva nemoćna, a bi. Alojzije ju 
je smatrao svemoćnom za ostvarenje Božjega 
Kraljevstva na zemlji i posvećenju ljudskoga 
srca po uzoru na BI. Djevicu Mariju, da Bog 
silne zbacuje prijestolja, a uzvisuje neznatne. 


Zahvaljuj emo... 

■ Zahvaljujemo svim dobročiniteljima i suradnicima, 
čijom molitvom i darom napreduje postupak za pro¬ 
glašenje svetim bi. Alojzija Stepinca. 

■ Svaki dopis na Postulaturu blaženoga Alojzija Ste¬ 
pinca kojim se priopćuje primljeno uslišanje ili uspo¬ 
mena neka bude potpisan te obilježen nadnevkom i 
mjestom pisanja. Anonimna se pisma ne arhiviraju. 
Vjernici koji žele ostati anonimni neka to napomenu 
u dopisu. 

■ Hvala svim čitateljima, štovateljima blaženoga Aloj¬ 
zija Stepinca u domovini i širom svijeta, za molitve i 
darove te za nesebično i velikodušno promicanje gla¬ 
sa svetosti i mučeništva kardinala Alojzija Stepinca. 



Kapela bi. Alojzija Stepinca (18 
x 10 m) izgrađena u Sopu župe 
Ivanja Reka (1994. godine) 



u 

U nizu euharistijskih kongresa, kojima je blaženi Alojzije Stepinac nastojao pokrenuti sveopću moralnu i vjersku 
obnovu u Zagrebačkoj nadbiskupiji i u cijelom hrvatskom narodu, bijaše proslavljen i Euharistijski kongres u Sv. 
Križu Začretju 1. rujna 1940. 

Napominjemo da cijeli prikaz pripreme i proslave ovoga kongresa, potom bibliografiju i slikovne zapise čitatelji 
mogu pronaći u knjizi »Euharistijska evangelizacija nadbiskupa Alojzija Stepinca«, Zagreb, 2006., str. 441. - 448 




Elvira Vranković rođena 23. srpnja 1914. u Vranji- 
cu. Vjenčala se s Petrom Vrankovićem 4. veljače 1940. 
Imali su troje djece: sinove Filipa i Miloša te kćerku 
Mariju Perinu (udala se za Mirka Jelića). Elvira je da¬ 
nas u dobi od 97 godina. 

Na slikama s Euharistijskog kongresa koji je sve¬ 
čano završio 18. kolovoza 1940. u Starom Gradu na 
Hvaru, a objavili smo ih u prošlom broju Glasnika, El¬ 
vira je prepoznala sebe i dvojicu svećenika: don Jurja 
Petrića, tada župnika u Dolu, i don Tomu Moškatela 
(usp. Glasnik bi. Alojzija Stepinca, br. 1. (2011.), str. 22). 
Tako je događaj prije 71 godine ponovio radost sudi¬ 
onika i čitatelja koji su tu radost podijelili s bakom El¬ 
virom i žiteljima Dola. 










Euharistijski kongresi 



BI. Alojzije Stepinac predvodi Tijelovsku procesiju 
ulicama Zagreba, 16. lipnja 1938 




Sv. Križ Začretje, i. rujna 1940. 

Nauk Isusa Krista - beskrajni 
izvor sreće i blagostanja 


Piše: J. Batelja 


U nedjelju 1. rujna 1940. održanje Euhari¬ 
stijski kongres u Svetom Križu Začretje. Toga 
dana sakupilo se u Začretju dvadesetak tisu¬ 
ća vjernika. 

Sudionici Kongresa 

Već dan prije dolazile su velike povorke 
iz najudaljenijih mjesta, a u nedjelju su do¬ 
lazili župljani obližnjih župa pod vodstvom 
svojih župnika. Sudjelovale su župe Sve¬ 
ti Križ Začretje, Zabok, Bedekovčina, Rado- 
boj, Orehovica, Krapina, Krapinske Toplice, 
Petrovsko, Mihovljan, Veliko Trgovišće, Jese¬ 
nje, Luka, Tuhelj i druge. 


U PREDVEČERJE KONGRESA 

Doček nadbiskupa Stepinca i 
otvorenje Kongresa 

U predvečerje Kongresa dočekali su žu¬ 
pljani Svetog Križa Začretje pred općinom is¬ 
pod podignutog slavoluka preuzvišenog nad¬ 
biskupa i hrvatskog metropolita dr. Alojzija 
Stepinca. Nadbiskupa je najprije biranim ri¬ 
ječima pozdravio preč. dekan i župnik iz Ve¬ 
likog Trgovišća gosp. Edo Bertelj. Zatim su 
Nadbiskupu riječ dobrodošlice uputili načel¬ 
nik gosp. Pero Ciglenečki i jedna mala djevoj¬ 
čica, koja mu je predala veliki buket cvijeća. 

Nakon ushitnih riječi dobrodošlice kre¬ 
nuo je nadbiskup u procesiji u župnu cr- 









Stepinac 


Spomen-sličica s 
euharistijskog kon¬ 
gresa u Kloštru 
Podravskom odr¬ 
žanoga 25. i 26. 
kolovoza 1935. 
Zahvaljujemo do¬ 
nositelju sličice te 
potičemo i druge 
čitatelje da nam po¬ 
mognu doći do što 
većeg broja uspo¬ 
mena s euharistij- 
skih kongresa koje 
je slavio bi. Alojzije 
Stepinac. 

kvu. U procesiji su sudjelovala školska dje¬ 
ca, učenice mjesne seljačke gospodarske ško¬ 
le sa svojim nastavnicama i ravnateljem gosp. 
Vladimirom Jeregom, cijelo općinsko viječe i 
članovi Kongresnog odbora s predsjednikom 
gosp. Slavkom Davilom. 

Uz zvonjavu svih zvona i gruvanje muža¬ 
ra ušao je preuzvišeni Nadbiskup praćen ve¬ 
likim brojem svećenika u crkvu, gdje je otvo¬ 
rio Euharistijski kongres s himnom Bogu 
Duhu Svetome Veni, Sanctae Spiritus, a pri¬ 
godnu propovijed održao je franjevac dr. Te- 
ofil Harapin iz Zagreba. 

Podoknica - ispovijedanje - 
klanjanje - misa ponoćka 

U 20.30 sati priredilo je građanstvo s do¬ 
maćom vatrogasnom glazbom podoknicu 
preuzvišenom Nadbiskupu, koji je odsjeo u 
župnom dvoru. 

Od 21 sat pa do poslije 2 sata u noći is¬ 
povijedao se narod, a kroz cijelo vrijeme bio 
je izložen Presveti Oltarski Sakrament na kla¬ 
njanje. 

Te se noći pričestilo preko 3000 vjernika. 

Ponoćku je slavio i prigodnu propovijed 
održao preč. gosp. mons. Pavao Jesih, glavni 
duhovnik Katoličke akcije. Crkva je cijelo vri¬ 
jeme bila dupkom puna. 


Kristu Sinu Božjemu, 

koji nas je svojom krvlju otkupio 

dođite , poklonimo se! 


Jspome 


Euharistijski Kongres 


Kloštar-podra vski, 
dne 25 i 26 kolovoza 1935 . 


Hvaljen i slavljen budi Isus , 
u Prpsv. Oltarskom sakramentu! 


IM m 

KONGRESNO VELESLAVLJE 

Od ranih nedjeljnih jutarnjih sati Začre- 
tjem se orila budnica. Bila je to radost zbog 
Nadbiskupove prisutnosti u gradu, počast 
sudionicima Kongresa i uvod u staleška zbo- 
rovanja, koja su bila vrlo dobro posjećena i na 
kojima je narod sa zadovoljstvom slušao do¬ 
bro pripremljena predavanja govornika. 

Euharistijsko slavlje i propovijed 
nadbiskupa Stepinca 

U 10.30 sati došao je nadbiskup Stepinac 
uz veliku pratnju svećenstva i civilnih dosto¬ 
janstvenika do oltara. Oltar je bio postavljen 
pred samom crkvom i veoma lijepo ukrašen, 
a uz sam oltar bio je podignut podij na ko¬ 
jemu je uz pratnju harmonija pjevao crkve¬ 
ni pjevački zbor sv. Ksavera pod ravnanjem 
gosp. Jerega. Nazočni su bili kotarski pred¬ 
stojnik gosp. Duka Turkal, općinski načelnik 
gosp. Pero Ciglenečki s odbornicima, pred¬ 
sjednik Kongresnog odbora gosp. Slavko Da¬ 
vila i još mnogi drugi. 

Nakon svečane pontifikalne Sv. Mise odr¬ 
žao je preuzvišeni nadbiskup govor na temu: 
Čovjeku nema života bez Boga. Evo sadržaja 
Nadbiskupove propovijedi: 

»Kad je ono napasnik u pustinji pristupio 
Kristu da ga kuša, prvo čime ga je nastojao 
slomiti bio je pokušaj s kruhom: 'Ako si Sin 
Božji, kaži da ovo kamenje postane hljebom!' 
A Krist mu odgovori: 'Pisano je, ne živi čo¬ 
vjek samo o hljebu, nego o svakoj riječi, koja 
izlazi iz usta Božjih!' (Mt 4, 4). 

Mi živimo u doba kad je nevidljiva kriza 
zahvatila čitav svijet. Ponestaje pomalo razli¬ 
čitih sirovina, ponestaje odijela, ponestaje hra¬ 
ne, i tko zna nije li sve ovo, da se poslužim rije¬ 
čima Svetoga pisma, tekar 'početak nevolja' (Mt 
24, 8). Ove teške prilike u svijetu spretno izra¬ 
bljuju najveći lašci što ih je vidio svijet - komu¬ 
nisti, rujući po čitavu svijetu, govoreći neupu¬ 
ćenima kao da će oni spasiti čovječanstvo. Pre¬ 
ko groba, kažu oni, ionako nema ništa, pa je 
dovoljno ako dadnemo ljudima kruha. 

Osjećamo sada i u našoj domovini poja¬ 
čanu propagandu da neukim ljudima narinu 
svoj nauk, ne zato da im pomognu, nego zato 
da se dočepaju vlasti. Ali krvavo i gorko isku¬ 
stvo katoličke Španjolske i drugih katoličkih 
zemalja traži od nas da kao pastiri duša go¬ 
vorimo svome narodu istinu. Mi nećemo da 


Sličica s euha- 
ristijskoga kon¬ 
gresa u Kloš¬ 
tru Podravskom 
svjedok je vjere 
bi. Alojzija Ste- 
pinca u sakra¬ 
ment Euharisti¬ 
je i osvjedočenje 
izgovoreno na 
euharistijskom 
kongresu u Sve¬ 
tom Križu Za- 
čretju: »Čovje¬ 
ku nema života 
bez Boga.« 

naš hrvatski narod doživi pod njihovom kr¬ 
vavom knutom smrt, nego hoćemo da i da¬ 
lje živi i ispuni zadaću koju mu je namijenila 
Providnost Božja u ovom dijelu Europe. 

A da taj naš narod uzmogne živjeti, nije 
dovoljno da ima samo kruha, nego mu tre¬ 
ba nešto više. Za vola je dosta da ima sijena 
i vode, jer nema duše. Za konja je dosta ako 
ima slame, zobi i vode, jer nema duše. Ali za 
čovjeka, koji ima razumnu dušu, potrebno je 
nešto više, jer vi dobro osjećate da niste i ne 
možete biti isto što i vaš konj ili vol. Da čo¬ 
vjek uzmogne živjeti, potrebno mu je 1. kru¬ 
ha, stana i odijela da sačuva život tijela; 2. 
istine, dobrote i ljepote da sačuva život duše; 

3. slobode, pravde i ljubavi da provodi život 
dostojan društvenog bića kao što je čovjek. 

Svega toga ne može komunizam dati čo¬ 
vjeku i zato je lažan kad tvrdi da će on spasi¬ 
ti svijet. 

Čovjeku je, rekao sam, potreban kruh da 
sačuva život tijela. Vi i sami znadete da ne 
možete tri dana kopati i kositi, a da ne okusi¬ 
te ni malo hrane jer ćete klonuti od slabosti. 
To vidi svaki pametan čovjek i zato su lašci 
komunisti kad tvrde da Katolička crkva samo 
obećava raj preko groba, a za sirotinju je nije 
briga. Istina je. Crkva se u prvom redu bri¬ 
ne za dušu jer je to njezina od Boga povjere¬ 
na zadaća i zato jer je duša vrjednija od tije¬ 
la, a brigu za materijalno stanje prepušta dru¬ 


goj vlasti koju je Bog za to postavio, to jest 
svjetovnoj vlasti, da se skrbi da pučanstvo ne 
trpi glad. Ako svjetovna vlast toga ne čini, ne 
može se zato kriviti Crkva. 

Ipak, kraj svega toga nije Katolička crkva 
nikada zanemarila brige za materijalni bolji¬ 
tak čovjeka, i stvorila je i više i boljih institu¬ 
cija u tu svrhu nego su ih svi komunisti ikad 
stvorili i nego ih uopće znadu stvoriti jer oni 
znadu dobro samo dvije stvari: ubijati i raza¬ 
rati. A vi znadete da se kruh stječe znojem i 
trudom u poštenom radu, a ne razaranjem 
i rušenjem postojećeg poretka. Crkva je ka¬ 
tolička vazda slijedila primjer svoga Božan¬ 
skog utemeljitelja Krista, koji je rekao: 'Žao 
mi je naroda' (Mt 15,32), i brinula se koliko je 
mogla kroz sva stoljeća da pomogne i u ma¬ 
terijalnom pogledu čovječanstvu. Ako su za¬ 
boravili komunisti, mi nismo zaboravili kako 
i koliko je Katolička crkva pomogla od gla¬ 
di umirućoj ruskoj djeci prije nekih dvadeset 
godina kad je boljševizam pretvorio bogatu 
Rusiju u besplodnu pustinju i ruševinu. 

I mi, dakle, kažemo da je čovjeku potre¬ 
ban kruh kako bi sačuvao život tijela, i Crkva 
katolička više je učinila u tom cilju za čovjeka 
nego svi komunistički brbljavci i lašci. Ali mi 
idemo dalje i kažemo: nije istina da je čovje¬ 
ku potreban samo kruh, kako uče komunisti, 
nego mu je potrebna istina, dobrota i ljepota 
da mu ne ugine duša. Toga mu pak ne može 
pružiti komunizam, jer znate i sami da nitko 
ne daje ono čega sam nema. Komunizam je 
inkarnirana, utjelovljena laž. On zna samo za 
materiju, a kukuruzom i pšenicom ne može 
se nasititi neumrli ljudski duh. Nasititi ljud¬ 
sku dušu može samo Onaj koji je rekao: 'Ja 
sam Put, Istina i Život!' (Iv 14, 6). 

Kušajte izvaditi ribu iz vode i metnuti je 
na pijesak. Dali joj vi hrane koliko hoćete, ona 
će se nemirno i bolno bacati na sve strane. 
Ako je brzo pustite opet u vodu, veselo će ot- 
plivati. Ako je pak dulje zadržite na pijesku, 
ona će se nekoliko puta prebaciti i neminov¬ 
no poginuti. A poginut će zato jer je stvorena 
da živi u vodi, a ne na pijesku. Tako je i čo¬ 
vjek stvoren da živi za Boga ili će neminovno 
poginuti. On se doduše može bez Boga baca¬ 
ti amo tamo i napuhavati, kao da je sam sebi 
dovoljan, ali će konačno stradati, i to nemi¬ 
novno stradati, baš kao i riba izvan vode. Ribi 
nema života bez vode. Čovjeku pak nema ži¬ 
vota bez istine, dobrote i ljepote, a to je Bog! 













Kušajte izvaditi ribu iz vode i metnuti je na 
pijesak. Dali joj vi hrane koliko hoćete, ona 
će se nemirno i bolno bacati na sve strane. 

Ako je brzo pustite opet u vodu, veselo će 
otplivati. Ako je pak dulje zadržite na pi¬ 
jesku, ona će se nekoliko puta prebaciti i 
neminovno poginuti. A poginut će zato jer 
je stvorena da živi u vodi, a ne na pijesku. 

Tako je i čovjek stvoren da živi za Boga ili 
će neminovno poginuti. On se doduše može 
bez Boga bacati amo tamo i napuhavati, 
kao da je sam sebi dovoljan, ali će konačno 
stradati, i to neminovno stradati, baš kao i 
riba izvan vode. Ribi nema života bez vode. 
Čovjeku pak nema života bez istine, dobro¬ 
te i ljepote, a to je Bog! 

Iz toga izvire i ono treće što je potrebno 
čovjeku na zemlji kao društvenom biću, to 
jest treba mu slobode, pravde i ljubavi. Mo¬ 
rao bi biti na oba oka slijep koji ne bi vidio 
da čovjek nije sam na ovom svijetu i nije sam 
sebi dovoljan, nego je nužno upućen na dru¬ 
ge ljude. Kad dijete dođe na svijet, nužno je 
upućeno na oca i majku. Radnik je upućen 
na poslodavca, poslodavac na radnika, gos¬ 
podar na slugu, sluga na gospodara, vojnik 
na zapovjednika, zapovjednik na vojnika, je¬ 
dan stalež na drugi. Među svima tima mora 
vladati pravi odnos, pravi red utemeljen na 
pravdi. Dijete ne može živjeti bez oca i majke 
koji se za njega muče i trude. 

Zar nije, dakle, razumno da se oni poko¬ 
ravaju roditeljima i poštuju ih? I Bog zapo¬ 
vijeda: Poštuj oca i majku da dugo živiš i da 
ti dobro bude na zemlji! A komunisti uče od 
najranijih dana djecu i mladež da se nisu duž¬ 
na pokoravati roditeljima, kao što smo imali 
prilike čitati i kod nas u knjižnicama što su ih 
izdali za mladež. Zar ne vidite da su komu¬ 
nisti zločinci koji potkapaju temelj svakom 
urednom ljudskom životu na zemlji? Vi vrlo 
dobro znate da je roditeljski život potreba, da 
muž bude vjeran svojoj ženi, a žena svome 
mužu. A komunisti uče da to nije potrebno, 
nego mogu jedan i drugi živjeti s kim hoće. 
To oni zovu slobodnom ljubavi, a pošteni lju¬ 
di zabranjenom nepodopštinom. 

Vi vrlo dobro znate da ne bi bilo pravo 
da se trudite i mučite sijanjem, okapanjem i 


ogrtanjem kukuruza na svojoj njivi i trudite 
se dan za danom u svom vinogradu, a onda 
dođe netko treći i bez vaše volje, ili bolje, pro¬ 
tiv vaše volje odnese vam ne samo kukuruz 
i grožđe, nego i polje i vinograd i kaže da to 
nije vaše nego njegovo. Vi znate da se to zove 
razbojstvo. A ipak komunisti to uče. Ne od¬ 
mah kad dođu u koje selo, jer znaju da bi ih 
protjerali toljagom i motikom da takvo nešto 
od vas traže. Najprije obećavaju kule u zraku, 
a kad im svijet povjeruje i pusti ih na vlast, 
onda mu otmu sve i učine ga državnim ro¬ 
bom koji mora raditi i tegliti koliko žele vođe 
koji su se dočepali vlasti, a prima toliko koli¬ 
ko se vođama svidi. 

A pokuša li se samo malo usprotiviti, jao 
njemu! Ako mu već ne oduzmu odmah život, 
teška robija sigurno mu neće uzmanjkati! U 
njihovu, naime, carstvu nema mjesta slobodi. 
A vi znate da je čovjeku potrebna sloboda ka¬ 
kva se pristoji razumnom stvoru, jer ga je Bog 
stvorio takva. Ne velika anarhija gdje svatko 
radi što hoće, nego sloboda gdje jedan po- 
štiva drugog prema onoj: 'Što ne ćeš da tebi 
drugi čini, ne čini ni ti drugome!' (usp. Mt 7, 
12). A komunizam i sloboda dvije su stvari 
koje se među sobom isključuju. 

Vi ste već sigurno čuli o tobožnjem ko¬ 
munističkom raju u nekim zemljama, kao re¬ 
cimo na istoku Europe. Samo je čudna stvar 
da nikoga ne puštaju u taj raj da ga slobod¬ 
no pogleda bez pratnje policije i tajnih agena¬ 
ta za petama te tako prouči na licu mjesta je li 
to tako kako oni pričaju. I što je još zanimlji¬ 
vije, nikoga ne puštaju iz tog raja da slobod¬ 
no ode kuda ga je volja, da vidi kako žive lju¬ 
di drugdje gdje ne vladaju komunisti. Ne tre¬ 
ba mnogo pameti da vidite kako tu nešto nije 
u redu kad se znade da se svaki čovjek pono¬ 
si ako ima nešto lijepa i dobra koje može dru¬ 
gome pokazati. 

A gdje nema traga slobodi i pravdi, kao 
što u komunizmu, tamo će jedva biti mjesta 
ljubavi prema podčinjenima i pretpostavlje¬ 
nima i ravnima. A gdje nema ljubavi, tamo je 
gotov pakao. 

Iz svega toga vidite kako naš hrvatski na¬ 
rod mora budno paziti da mu se ova kuga ne 
uvuče u kuću, jer ona znači propast za sva¬ 
ki narod. 

Pa kao što nauk komunizma znači nega¬ 
ciju dostojnog ljudskog života na zemlji, da i 
ne govorim o vječnosti, tako je i divni nauk 



Euharistijski kongresi 



Spomen-sličica s ve¬ 
ličanstvenog euha- 
ristijskog kongresa 
u Đurđevcu pro¬ 
slavljenog 29. i 30. 
lipnja 1940. trajno 
podsjeća na riječi bi. 
Alojzija Stepinca: 
»Mi vjerujemo da 
je pod Bijelim Kru¬ 
hom nazočan onaj 
isti koji je uzašao na 
nebo... Ovaj kon¬ 
gres treba još više 
oživjeti tu vjeru... 
Pružimo ruke Bogu 
s vrućom molitvom 
da blagoslovi sve 
nas pojedince, sve 
obitelji, našu domo¬ 
vinu Hrvatsku.« 

Isusa Krista beskrajni izvor sreće i blagosta¬ 
nja na ovome svijetu da završi u blaženoj 
vječnosti. Jer ne živi čovjek samo o kori kru¬ 
ha, nego o svakoj riječi koja izlazi iz usta Bož¬ 
jih! I zato na sva vabila kojima nas hoće od¬ 
vratiti od Krista, odgovaramo isto što i sveti 
Petar apostol: 'Gospodine, kamo ćemo ići od 
Tebe, kad Ti jedini imaš riječi vječnoga živo¬ 
ta!' (Iv 6, 68).« 

Nakon Nadbiskupove propovijedi odr¬ 
žali su izaslanici Katoličke akcije iz Zagre¬ 
ba kongresne govore. Govorili su predsjed¬ 
nica Biskupijskog okružja za žene gđa Zlata 
Svoboda i prof. Bogdan Babić. I ove je govo¬ 
re mnoštvo Božjeg naroda pomno saslušalo i 


oduševljeno odobravalo poticaje na organizi¬ 
rani katolički život. 

Teoforička procesija 

U 15 sati održana je velika teoforička pro¬ 
cesija. U procesiji je sudjelovalo preko šest ti¬ 
suća ljudi, a velik broj hodočasnika stajao je sa 
strane, uključujući se u pjesmu i molitvu pro¬ 
cesije te tako činio špalir unutar kojega se kre¬ 
tala procesija. Više od pedeset zastava noše¬ 
no je u procesiji, a na raznim je mjestima bilo 
smješteno pet limenih glazbi koje su pozivale 
na molitvu, sabranost i kršćansku radost. 

Osobito su bile zapažene djevojčice iz Tu- 
hlja, koje su išle pred svećenstvom odjevene 
u bijele prvopričesničke haljine. 

Oko 17 sati okupio se sav Božji narod 
pred kongresnim oltarom, gdje je preuzvi- 
šeni Nadbiskup održao zaključni govor. Na¬ 
kon prigodnoga nagovora predmolio je po¬ 
svetu presvetom Srcu Isusovu, koju je sav na¬ 
rod klečeći glasno ponavljao. Poslije toga ot¬ 
pjevana je hvalbena pjesma Tebe Boga hvali¬ 
mo, nakon koje je Nadbiskup s Presvetim Sa¬ 
kramentom blagoslovio okupljeni narod te je 
uz pratnju naroda i svećenstva, praćen odu¬ 
ševljenom pjesmom, ponio Presveti Sakra¬ 
ment u župnu crkvu. 

Sve što se događalo u pripremi i odvija¬ 
nju Euharistijskog kongresa u Svetom Križu 
Začretje ostavilo je duboke tragove u srcima 
vjernika. Tim događajem probuđen je u naro¬ 
du vjernički ponos i potvrđena vjera u zbilju 
Kristove euharistijske prisutnosti. A to su či¬ 
njenice kojima su vjernici Hrvatskog zagorja 
i ovom prigodom potvrdili prianjanje uz vje¬ 
ru svojih pradjedova i očeva te spremnost na 
obnovljeni kršćanski život. 



■ Sve čitatelje Glasnika i štovatelje bi. Alojzija Stepinca koji su se pismenim putem preporuči¬ 
li u zagovor bi. Alojzija Stepinca i zatražili molitvu na njegovu grobu, potičemo da se u mo¬ 
litvi sjedine sa svim njegovim štovateljima koji sudjeluju u sv. misi svakog 10. u mjesecu u 
zagrebačkoj prvostolnici u 18 sati. 

■ Hvala vam što čitate i drugima omogućujete primati Glasnik 'Blaženi Alojzije Stepinac'. Ako 
na vrijeme podmirite svoje obveze prema Glasniku, on će moći redovito izlaziti i biti vjesnik 
Blaženikovih vrlina, kojima ga je Bog proslavio za dobro svoje Crkve i hrvatskoga naroda. 
Glasnik može svaki čitatelj i svjedok obogatiti svojim dopisom i uspomenama na kardina¬ 
la Stepinca ili fotografijom iz njegova života. Ako ste bili dionikom koje svečanosti prire¬ 
đene u njegov spomen, izvijestite o tome putem Glasnika sve prijatelje i štovatelje kard. Ste¬ 
pinca. 



o 






Stepinac 



Drinske mučenice 


Drinske mučenice, redovnice Družbe 
kćeri Božje ljubavi (Jula Ivanišević, Berch- 
mana Leidenix, Krizina Bojane, Antonija Fa- 
bjan i Bernadeta Banja), iznimni uzori vjerno¬ 
sti Bogu i djelotvorne ljubavi prema nevoljni¬ 
cima, bit će proglašene blaženicama 24. rujna 
2011. u Sarajevu. 



Ove časne službenice Božje otpočele su 
svoj projekt ljubavi protiv zla 11. prosinca 
1941. kad su ih uhvatili, poveli preko Roma- 
nije u Goražde; gledale su kako gori samo¬ 
stan, trpjele su predbacivanja, uvrede i teška 
ispitivanja - odgovor: molitva i strpljiv hod i 
pješačenje više od 60 kilometara, što pak za 
76-godišnju sestru Berchmanu bijaše preteš¬ 
ko pa su je ostavili u Sjetlini kod jedne obitelji 
i nekoliko dana kasnije došli po nju da je pri¬ 
druže ostalim sestrama. Ona im se »pridruži¬ 
la i u miru«. 

Postulator Marko Tomić napominje da su 
»ostale četiri sestre tada već bile mrtve, smr¬ 
znute na rubu zaleđene rijeke Drine. Ostavile 
su trag ljubavi koja je svjedočila njihovo zva¬ 
nje, njihovu čvrstu vjeru i posvećenost Bogu. 
Nisu to dale ni za grijeh, ni za osvetu, ni za 
mržnju. Zalog je to za svu vječnost, vječnost 
Božju. Blagoslov je to Božji: smoći snage tako 
svjedočiti ljubav. BLAGOM SLOVI svaka žr¬ 
tva posvećena Bogu. BLAGOM SLOVLJENI 
svi koji to u životu ostvaruju.« 

PROGLAŠENJE BLAŽENIMA DRINSKIH MUČENICA BIT 
ĆE U SARAJEVU, U OLIMPIJSKOJ DVORANI »ZETRA«, 
24. RUJNA 2011.; EUHARISTIJSKO SLAVLJE U 11 SATI 
PREDSLAVIT ĆE PAPIN IZASLANIK KARDINAL ANGELO 
AMATO, PREFEKT KONGREGACIJE ZA PROGLAŠENJE 
SVETIH 



















Sveci i kandidati za čast oltara 


Široki Brijeg 


U ponedjeljak 7. veljače, na obljet¬ 
nicu ubojstva hercegovačkih franjeva¬ 
ca, zaključeni su 1. dani pobijenih her¬ 
cegovačkih franjevaca. Od samostana 
do ratnog skloništa krenula je kolo¬ 
na od 66 svećenika, skupina novaka 
i ministranata stazom kuda je prije 66 
godina prošlo 12 čuvara franjevačkog 
samostana. Molitva gvardijana i pje¬ 
sma Frame ujedinila je brojni vjernič¬ 
ki puk u jednoj misli: da se takvi zlo¬ 
čini više nikada ne ponove. Procesija 
zatim ulazi u crkvu prepunu vjernog 
puka, a na grobovima dvadeset dvojice frata¬ 
ra slijedi čitanje njihovih imena. Misu je pred¬ 
vodio hercegovački provincijal dr. fra Ivan Se- 
sar, koji je na početku istaknuo riječi bi. Alojzi- 
ja Stepinca: »Kada vam sve oduzmu, ostat će 
vam dvije ruke, sklopite ih na molitvu i tada 
ćete biti najjači.« 

Komunisti su u Drugom svjetskom ratu 
i poraću ubili 66 hercegovačkih franjevaca. 
Prvi je ubijen oko 24. svib¬ 
nja 1942., drugi 31. listo¬ 
pada 1944., ostali su pobi¬ 
jeni od siječnja do kolovo¬ 
za 1945. Hercegovačka fra¬ 
njevačka provincija, preko 
vicepostulature postupka 
mučeništva »Fra Leo Petro- 
vić i 65 subraće«, nastoji da 
jednoga dana postanu mu¬ 
čenicima, odnosno blaženi- 



franjevačkom samostanu i crkvi u zagrebač¬ 
koj Dubravi. 

Misno slavlje u koncelebraciji sa šesnaest 
svećenika predvodio je gospićko-senjski bi¬ 
skup Mile Bogović. 

Nakon mise fra Ante Bekavac je predsta¬ 
vio novi broj časopisa Stopama pobijenih, šesti 
po redu, a Zavičajna zajednica Široki Brijeg - 
Zagreb priredila je prigodni domjenak. 


"O BLAŽENI ZAŠTITNICE" 


Modcrato(pobožno) 


Tekst i glazba: Nedjeljka Andrić 
Glazbena obrada: Đuro Andrić 

ma i svetima. 

Uz izvanredno velik 
odaziv vjernika, dan stra¬ 
danja franjevaca na Širo¬ 
kom Brijegu i sjećanja na 
žrtve II. svjetskog rata obi¬ 
lježen je 7. veljače 2011. i u 

2. Ti si uzor; Božje nade 
pouzdanja, svete pravde, 
oprošten ja i ljubavi, 
duha jakog, Pastir pravi. 


3. Kao zvijezda nama svijetliš 
iz nebeskog svetog raja, 
rasipljući sjajne zrake 
na tlo našeg brodskog kraja. 


< 


Za pjesmu »O blaženi zaštit¬ 
nice« u čast bi. Alojzija Ste¬ 
pinca tekst i glazbu napisala 
je Nedjeljka Andrić, a glazbe¬ 
nu obradu napravio je Đuro 
Andrić 


4. Iz krilaje Majke svete 
kao njeno drago dijete 
rođena i procvjetava 
u čast tvoju, župa draga. 


5. O blaženi Zaštitniče 
zagovorom svojim čuvaj 
našu župu, svećenika, 
Štiti svakog nas vjernika. 

Treći Dani hrvatskih svetaca i blaženika u Križevcima 


Bi. Stepinac u dječjim radovima 



Dvjestotinjak djece iz Siska, Karlovca, Dugog Sela, Sesve- 
ta, Brestja, Sv. Petra Orehovca i Zrinskog Topolovca okupi¬ 
lo se, u organizaciji križevačkih župa i Udruge za promicanje 
znamenitih Križevčana »Dr. Stjepan Kranjčić« i povodom 3. 
dana hrvatskih svetaca i blaženika, u Križevcima od 27. do 
30. siječnja. Zapažanja djece usredotočila su se i na lik bi. 
Alojzija Stepinca, koji je često govorio o prostodušnosti male¬ 
ne djece jer je njihovo Kraljevstvo Božje. 

U organizaciji križevačkih župa i Udruge za pro¬ 
micanje znamenitih Križevčana »Dr. Stjepan 
Kranjčić«, u sklopu 3. dana hrvatskih svetaca 
i blaženika, održanih u Križevcima od 27. do 30. si¬ 
ječnja, i ove su se godine na temu najvećih hrvatskih 
duhovnih velikana u radionicama kreativno izraža¬ 
vala djeca i mladi iz više hrvatskih sredina. Na cjelo¬ 
dnevno subotnje druženje 29. siječnja odazvalo se oko 
200 djece iz Siska, Karlovca, Dugog Sela, Sesveta, Bre¬ 
stja, Sv. Petra Orehovca i Zrinskog Topolovca. Ona su 
u zajedništvu s domaćom križevačkom djecom, pred¬ 
vođena svojim svećenicima, časnim sestrama ili vjero¬ 
učiteljima, tijekom jutra stvarala, a u popodnevnom 
su dijelu programa stvoreno pokazala u javnoj izved¬ 
bi. Plod toga stvaralaštva i dva su crteža bi. Alojzija 
Stepinca, koje rado predočujemo javnosti. 


Župa Brestje 
na Stepinčevu 
grobu 

V 

Z upijani župe Dobroga Pasti¬ 
ra iz istočnozagrebačkoga 
naselja Brestje sudjelovali su 10. 
studenoga 2010. na godišnjem 
hodočašću na grob bi. Alojzi¬ 
ja Stepinca u zagrebačkoj prvo¬ 
stolnici. Predvodio ih je župnik 
Ivan Filipčić. Među hodočasni¬ 
cima su bili i učenici Osnovne 
škole »Brestje«. Oni su zajed¬ 
no sa svojim vjeroučiteljicama 
i učiteljicama razgledali Mu¬ 
zej (Spomen-zbirku) bi. Alojzija 
Stepinca, a potom su sudjelovali 
u molitvi krunice koju su pred¬ 
vodili članovi župne Obiteljske 
zajednice i na euharistijskome 
slavlju koje je predvodio rektor 
zagrebačke katedrale mr. Josip 
Kuhtić uz koncelebraciju župni¬ 
ka Filipčića. Misno slavlje uveli¬ 
čali su članovi mješovitoga žu¬ 
pnog zbora iz Brestja odjeveni u 
raskošne narodne nošnje. Posli¬ 
je euharistije vjernici su se sa žu¬ 
pnikom zadržali u zajedničkoj 
molitvi i pjesmi pored Stepinče- 
va groba. 

Od 2003. godine brestjanski 
župljani redovito svake godine 
hodočaste 10. studenoga na Bla- 
ženikov grob. Godine 2004. u 
oltar župne crkve Dobroga Pa¬ 
stira u Brestju kardinal Josip Bo- 
zanić ugradio je moći bi. Alojzi¬ 
ja Stepinca, znak njegove stalne 
prisutnosti, dok je ispred crkve 
postavljen i njegov kip blago¬ 
slovljen 2008. godine. (M. C.) 

Dvorana »Vijenac« Nadbiskupijskog pastoralnog in¬ 
stituta u Zagrebu bila je pretijesna za sve štovatelje 
bi Alojzija Stepinca, koji su došli čuti govor o Blaže- 
nikovu uzništvu u Krašiću kako ga je zapisao župnik 
Josip Vraneković, 7. veljače 2011. 

K njiga Josip Vraneković, Dnevnik. Život u 
Krašiću zasužnjenog nadbiskupa i kardina¬ 
la Alojzija Stepinca u izdanju Postulature 
za proglašenje svetim bi. Stepinca predstav¬ 
ljena je u ponedjeljak 7. veljače u dvorani Vi¬ 
jenac Nadbiskupijskoga pastoralnog institu¬ 
ta u Zagrebu. 

Dnevnik su predstavili fra Bonaventura 
Duda, dr. Stipe Botica i dr. Juraj Batelja. 

Svoja sjećanja na kardinala Stepinca u 
doba uzničkih dana u Krašiću izrekli su Fran- 
cek Brebrić i preč. Josip Gjuran, a na kraju 
predstavljanja kratko se okupljenima obratio i 
zagrebački pomoćni biskup Valentin Pozaić. 

U programu predstavljanja sudjelovali 
su Bogoslovski oktet i bogoslovi koji su izveli 
scenski prikaz dijelova »Dnevnika«. Program 
je vodila Dijana Tikvić. 

Predstavljanju su uz mnoštvo vjernika 
poštovatelja blaženoga kardinala nazočili i 
zagrebački pomoćni biskup Valentin Pozaić, 
vojni biskup Juraj Jezerinac te biskup varaž¬ 
dinski Josip Mrzljak i vladika križevački Ni¬ 
kola Kekić. 

Govoreći o sadržaju dnevnika o. Bona¬ 
ventura je progovorio i o župniku Vraneko- 
viću posvjedočivši kako slijedi: 


»Želim posvetiti nekoliko riječi i samom 
autoru ovoga Dnevnika, župniku Josipu Vra- 
nekoviću. S njim sam češće onih godina dru¬ 
govao, o čemu sam više pisao u prvom izda¬ 
nju prvog dijela ovog Dnevnika (P 1-16). No 
želim još jedanput naglasiti nekoliko stvari. 
'Bili su složni i odani (pišem na početku svo¬ 
ga Pogovora) - Vraneković i Stepinac - jedan 
drugomu kao suputnici i supatnici, doma¬ 
ri istoga doma, sustolnici istoga stola, sumi- 
snici na istom oltaru - u suodnosu, kako je to 
kazao, pomalo šaljivo, Stepinac svojim novi¬ 
narima onih prvih dana kad je bio dovezen u 
Krašić: 'Evo tu je župnik, a ja sam kapelan' (8. 
prosinca 1951.).« I dodajem: »Crkva Božja u 
Hrvata, a nadasve Crkva zagrebačka, nikada 
ne smije zaboraviti to ime, toga čovjeka - Jo¬ 
sipa Vranekovića - kojemu je Providnost do- 

Stepinac 


dijelila da u ime svih nas, kao Šimun Cirenac 
pomogne našem Natpastiru nositi teški križ 
njegova nadbiskupskog zatočeništva.« 

Po Vranekovićevu Dnevniku Stepinac je 
trpio, u neke dane i tjedne, a čak i godine, od 
više nevolja. »Najžalosnije mu je bilo da iz 
dana u dan prati sve pritiske javnih vlasti, od 
najnižih do najviših, na svećenike da uđu u 
tzv. Cirilo-metodsko udruženje... No to pita¬ 
nje ostaje i dalje...« 

Nadbiskupov stav izložen je u velikom 
pismu bez datuma, koje je objavljeno u njego¬ 
vim Pismima iz sužanjstva što ih 
je objelodanio Juraj Batelja 1998. 

(str. 365. - 371.). »Istočili su mi 
dosada«, piše 5. prosinca 1959., 
dakle nešto više od dva mjeseca 
prije smrti, »34 litre krvi i točenje 
se i dalje nastavlja.« 

Druga nevolja, od koje je Ste¬ 
pinac sve više trpio, i na kraju i 
umro, bila je njegova osobna bo¬ 
lest: polyeritrocemia, prevelika 
proizvodnja crvenih krvnih zr¬ 
naca, dakle obratno od leukemi¬ 
je. Ta se bolest pojavila već 27. 
lipnja 1953. Već toga dana, 27. 
lipnja 1953. ponavlja: »Ja odav¬ 
de ne idem. Išao bih samo kao 
slobodan čovjek koji može oti¬ 
ći i doći kad hoće. Ne ću da bu¬ 
dem njihov rob. Ako slučaj¬ 
no i budem amnestiran sada, 
amnestije ne prihvaćam, jer 


bi to značilo priznati neku krivnju, a ja njima 
nisam ništa kriv. Tražim poništenje osude.« 
Dakako uz tu trajnu i veliku bolest mučile su 
ga i druge patnje, osobito prostata i kamen u 
mjehuru, koji u ovakvom stanju - kao zatoče¬ 
nik - nije mogao operirati, te opća slabost. 

»Treća stalna nevolja bila su sva šikanira- 
nja koja su on, njegov župnik, okolni sveće¬ 
nici, a onda kler i narod u državi doživljavali 
od narodnih vlasti, od onih najnižih u Kraši- 
ću pa do najviših.« 

Predstavljanje Dnevnika 
krašićkog župnika 
Josipa Vranekovića u Splitu 


U dvorani Nadbiskupskog sjemeništa u Splitu je 
u četvrtak 14. travnja 2011. predstavljena knjiga Dnev¬ 
nik krašićkog župnika Josipa Vranekovića. Knjigu su 
predstavili dr. Mladen Parlov, dr. Stipe Botica i dr. 
Juraj Batelja, a glazbenom ugođaju pridonio je Mje¬ 
šoviti katedralni zbor u Splitu pod ravnanjem Šime 
Marovića. 

Zasužnjenog Nadbiskupa u Krašiću među 
prvima su pohodili mons. Franjo Salis-Seeivis 
i mons. Josip Lach, 6. prosinca 1951. 

»Ne smijemo 
zaboraviti 
svoju povijest!« 


Godine 1992., dana 3. srpnja, u prigodi 
predaje vjerodajnica papi Ivanu Pavlu II. u 
svom mi je govoru Sveti Otac između osta¬ 
loga rekao i sljedeće: »Klanjam se pred 
svima onima koji su trpjeli zbog vjernosti 
obećanjima koja su dali na krštenju i zbog 
svoje pripadnosti Crkvi i, kao što ste i Vi 
učinili, s ganutošću obnavljam uspomenu 
na veliki lik kardinala Alojzija Stepinca.« 
Taj je dio Papina govora izdvojen i objav¬ 
ljen na naslovnoj stranici vatikanskoga 
službenoga dnevnog lista »L'Osservatore 
Romano« dan poslije, 4. srpnja. 


uskoro opet biti među R \ ■ Veoma se ™dujem s, 

Piše: Ive Livljanić, zmaj svetogrgurski 


D ana 10. veljače 1960., u večernjim 
sam satima, kao jugokomunistički 
uznik, preko zvučnika u logorskom 
krugu na otočiču Sveti Grgur čuo za vijest o 
smrti zagrebačkoga nadbiskupa i kardinala 
Alojzija Stepinca. Bilo je to uz dobro poznate 
komunističke komentare! 

Početkom 1970., dakle točno 10 godina 
kasnije, priopćeno mi je u jednome uglednom 
poduzeću (u Zadru) da nažalost ne ću moći 
dobiti već dogovoreno i najavljeno mi pro¬ 
maknuće na poslu jer su doznali da u svom 
stanu imam sliku ratnoga zločinca Stepinca. 

Prijeđimo na ljepše dane i događaje za 
koje iskreno zahvaljujem Božjoj Providnosti. 

Godine 1992., dana 3. srpnja, u prigodi pre¬ 
daje vjerodajnica papi Ivanu Pavlu II. u svom 
mi je govoru Sveti Otac između ostaloga rekao 
i sljedeće: »Klanjam se pred svima onima koji 
su trpjeli zbog vjernosti obećanjima koja su 
dali na krštenju i zbog svoje pripadnosti Crkvi 
i, kao što ste i Vi učinili, s ganutošću obnav¬ 
ljam uspomenu na veliki lik kardinala Alojzi¬ 


ja Stepinca.« Taj je dio Papina govora izdvojen 
i objavljen na naslovnoj stranici vatikanskoga 
službenoga dnevnog lista L'Osservatore Roma¬ 
no dan poslije, 4. srpnja. Dakako, objavljena su 
oba govora u cjelini. 

Za vrijeme svoje diplomatske misije 
(1992. - 1998.) pri Svetoj Stolici nekoliko sam 
se puta susreo s kardinalom Silviom Oddi- 
jem. Izdvajam razgovore s njime jer je upra¬ 
vo on bio otpravnik poslova nuncijature u 
Beogradu kada je objavljeno, 29. studeno¬ 
ga 1952., da je zagrebački nadbiskup Alojzi- 
je Stepinac imenovan kardinalom Svete Rim¬ 
ske Crkve. Vrlo su zanimljiva njegova sjeća¬ 
nja na te dane, o kojima je sa mnom razgova¬ 
rao, a koja opisuje i u knjizi svojih uspomena 
- »II tenero mastino di Dio« - Nježni Božji ov¬ 
čar (Rim, 1996). 

Državni je blagdan. Dan Republike, 29. 
XI., stigao je šifrirani brzojav iz Vatikana o 
imenovanju zagrebačkoga nadbiskupa kar¬ 
dinalom. Ubrzo stiže i drugi, ali otvoren! Da¬ 
kle, »jugoslavenska policija već zna za odlu¬ 
ku Pija XII«! Oddi je o svemu brzojavno izvi¬ 
jestio i nadbiskupa Stepinca. Na večer je veli¬ 
ko primanje za diplomatski zbor. Bit će tamo i 

Stepinae 


Skupina veleposlanika pri 
Svetoj Stolici tijekom hodo¬ 
čašća u Svetu Zemlju godi¬ 
ne 1993. Nakon šeste postaje 
veleposlanik Brazila predlo¬ 
žio je da veleposlanik Repu¬ 
blike Hrvatske, koja prolazi 
svoju veliku Kalvariju, na¬ 
stavi nositi križni put i gosp. 
Livljanić nosio je križ do po¬ 
sljednje postaje. 



Tito. Mons. Oddi ne propušta prigodu, uosta¬ 
lom pozvan je! Prijatelju, belgijskom velepo¬ 
slaniku, koji je inače bio i vrlo blizak s Titom, 
priopćava tu vijest i moli ga da on to prenese 
jugoslavenskom predsjedniku, tj. da započne 
razgovor o toj temi. Mons. Oddi je iz prikraj¬ 
ka promatrao, neopažen, Titovo reagiranje i 
kaže: »Kao da je pao s neba, nije skrivao svoj 
bijes i srdžbu!« Dana 16. prosinca mons. Od- 
dija su pozvali u MVP i priopćiše mu da u 
najkraćem roku, kroz tjedan dana, mora za¬ 
tvoriti nuncijaturu i napustiti Beograd. I to se 
stvarno dogodilo za deset dana, 26. prosin¬ 
ca 1952. Bez uvijanja su mu kazali da Papinu 
odluku drže vrlo teškom uvredom za jugo¬ 
slavensku vladu jer osoba proglašena krivom 
i osuđena od državnoga suda za teška djela 
postaje »herojem« Crkve. 

- Sve to zašto je osuđen, »sve su to čiste 
laži«, odbrusi im mons. Oddi. I to je kratko 
kasnije prokomentirao: »Više mi nije bilo sta¬ 
lo do diplomatskih finesa, konačno to je pre¬ 
kid.« (Upoznavši ga malo bolje, lako mi je 
bilo zaključiti da je to ipak bila njegova prava 
narav! Najugodnije se osjećao kada je mogao 
bez uvijanja kazati ono što mu je bilo na srcu. 
A kažu da to nije diplomatski!) 

U Krašiću mu je, pripovijeda dalje kardi¬ 
nal Oddi, nadbiskup Stepinae jasno dao do 
znanja da na svečanost u Rim ne želi ići. Je¬ 
dino, ako mu to Papa osobno naredi! Do toga 
ipak nije došlo. Prisjeća se kardinal Oddi 
kako mu je Tito slao poruke preko MVP-a te 
preko nekih veleposlanika da nagovori nad¬ 
biskupa Stepinca neka napusti Jugoslaviju. 


»Isusov herojski svjedok, koji nam 
može služiti kao primjer, bio je sin ove 
zemlje blaženi kardinal Alojzije Stepi- 
nac, koji se u svome životu morao su¬ 
očiti s tri zla 20. stoljeća: nacizmom, 
fašizmom i komunizmom. Vjernost 
istini stajala ga je progona, zatvora i 
na kraju smrti...« 

Poručivao je tako Tito kako je spreman stavi¬ 
ti mu na raspolaganje brod, vlak, zrakoplov, 
sve što treba, samo neka ode. 

Govoreći pak o osobi nadbiskupa Stepin¬ 
ca, s kojim se često susretao u Krašiću, nika¬ 
da dok je bio u zatvoru jer mu to nisu dopu¬ 
štali, kardinal Oddi kaže kako je Stepinae bio 
vrlo simpatična osoba, komunikativan, da se 
često šalio, a bio je osoba snažnoga tempera¬ 
menta, kremen-značaj, poput stijene: »Una 
roccia!« 

Uskrs je, 12. travnja 1998. Poslije mise 
koju je predvodio papa Ivan Pavao II., a koju 
je diplomatski zbor pratio s terase »loggia del 
Maggiordomo«, prišao mi je mons. Giova- 
nni Battista Re, tada državni supstitut (pot¬ 
predsjednik vlade) Svete Stolice, u pratnji va¬ 
tikanskoga MVP-a mons. Jean-Louisa Taura- 
na, i priopći mi: »Veleposlaniče, imam za Vas 
lijepu vijest koju do daljnjega smijete priopći¬ 
ti samo predsjedniku države i ministru vanj¬ 
skih poslova, a k tome odluka još nije konač¬ 
na: kardinal Stepinae vjerojatno će biti bea- 
tificiran, i to u Hrvatskoj, početkom listopa- 






Svjedočanstva 


da.« Dodao je kako su oni u kuriji bili skloni¬ 
ji tome da se to obavi u Rimu, na Trgu sveto¬ 
ga Petra, i to 2000. i dao je za to jake argumen¬ 
te, ali ima naznaka da će se vjerojatno popu¬ 
stiti upornim inzistiranjima hrvatskih bisku¬ 
pa. Za tjedan dana u Državnom sam tajniš¬ 
tvu Svete Stolice od istoga mons. Giovanni- 
ja Rea dobio konačnu potvrdu najavljenoga 
posjeta i programa, kao i beatifikacije kardi¬ 
nala Stepinca. 

U tom trenutku iznimne radosti i razdra¬ 
ganosti, ponosa što će Papa još jednom posje¬ 
titi Hrvatsku i uzdići na čast oltara istinskoga 
mučenika zbog njegove nepokolebljive vjere 
i hrvatskoga domoljublja, sjetio sam se riječi 
kojima mi je 1970. osporeno pravo na napre¬ 


dovanje u poslu jer je ustanovljeno da u sta¬ 
nu imam sliku »ratnoga zločinca« Stepinca. 
O tempora, o moresl 

Što na kraju kazati? Što drugo nego: Gos¬ 
podine, hvala ti na svim tim tako divnim tre¬ 
nutcima i događajima kojima si me obilato 
nagradio za ranija proganjanja, robijanja, po- 
nižavanja, a sve to zbog drugačijega razmi¬ 
šljanja i poneke »neprijateljske« riječi. Da, baš 
tako!... A oprosti tim komunističkim satra¬ 
pima i progoniteljima jer nisu znali, a mno¬ 
gi nažalost i dalje »ne znaju«, što su činili i 
što danas čine i govore. Samo neka nikada od 
mene, od nas vrlo brojnih njihovih žrtava, ne 
traže i ne očekuju da sve to zaboravimo. 

Zadar, 19. svibnja 2010. 



Esther GITMAN: 


»Kad je hrabrost prevladala« 


Esther Gitman poznata je hrvatskoj javno¬ 
sti po sudjelovanju na Međunarodnom znan¬ 
stvenom simpoziju održanom u Zagrebu 19. 
rujna 2008. pod naslovom »Kardinal Alojzije 
Stepinac - povijesni kontekst u međunarod¬ 
noj perspektivi«. Ona je održala izlaganje o 
temi »Dr. Alojzije Stepinac, nadbiskup zagre¬ 
bački, pod lupom povjesničara i diplomata 
(1941. -1945.)«. 

Esther je rođena u židovskoj obitelji u Sa¬ 
rajevu, iz kojega je s majkom pobjegla rat¬ 
ne 1941. godine najprije u talijansku zonu na 
Korčulu, a potom u Italiju. Nakon završetka 
rata vratile su se u rodni grad, ali ubrzo od¬ 
lučuju otići u Izrael, gdje je Esther kao dje¬ 
vojka 1958. godine stupila u izraelsku voj¬ 
sku. Od 1972. godine živi u New Yorku, a od 
1999. posvetila se znanstvenom proučavanju 
sudbine židovskog naroda u NDH, pronala- 
zeći i predočujući nepoznate dokumente koji 
potvrđuju Stepinčevu ustrajnost u spašava¬ 
nju ugroženih, a posebno Židova tijekom 2. 
svjetskog rata. Početkom ove godine objavila 


je knjigu »Kad je hrabrost prevladala« (When 
Courage Prevailed). 

Dok iščekujemo ovu knjigu na hrvatsko¬ 
me jeziku, raduje nas njezino svjedočanstvo 
objavljeno u Večernjem listu, 27. veljače 2011., 
da je za nju »Stepinac model, uzor humano¬ 
sti i ljubavi prema čovjeku bez obzira kojoj 
on vjeri ili rasi pripada. Njegove misli i ide¬ 
je su bile pozitivne i uvjerena sam da će i na¬ 
kon moje knjige mnogi spoznati koliko je Ste¬ 
pinac dobroga učinio za židovski i hrvatski 
narod« (str. 10.). 

S obzirom na znatiželju nestrpljivih o pro¬ 
glašenju bi. Stepinca svetim, Ester napominje 
da je on za nju osobno »sveti čovjek koji je 
spasio brojne Židove. Pokazao je kao i dru¬ 
gi Hrvati koji su slijedili njegov put pomaga¬ 
nja da i u najmračnijim trenucima ljudske po¬ 
vijesti, postoji svjetlost i velikodušnost poje¬ 
dinca. Bez takvih ljudi moja majka i ja ne bi¬ 
smo bile spašene i stoga ću se radovati sa svi¬ 
ma koji će moguće proglašenje Stepinca sve¬ 
tim dočekati s odobravanjem« (isto). 

Otok Iž bijaše naseljen od prapovijesti. Najstariji kršćanski spomenik na otoku danas su ostatci predro¬ 
manike ili starohrvatske crkve sv. Marije, s kružnom apsidom, koja je sagrađena u vremenu od 9. do 
12. st. Stanovnici otoka Iža bili su vrsni pomorci, a odlikovali su se i pučkim glagoljaškim pjevanjem. 



N a otoku Ižu u Zadarskoj nadbiskupi¬ 
ji postoje dvije župe Mali Iž i Veli Iž. 
Župna crkva u Velom Ižu posvećena 
je sv. Petru i Pavlu, a ustanovljena je godine 
1341. Današnja župa Mali Iž bila je do 18. st. 
kapelanija Veloga Iža, a župna crkva posve¬ 
ćena je Uznesenju Blažene Djevice Marije. 

Otok Iž bijaše naseljen od prapovijesti. 
Najstariji kršćanski spomenik na otoku danas 
su ostatci predromaničke ili starohrvatske cr¬ 
kve sv. Marije, s kružnom apsidom, koja je 
sagrađena u vremenu od 9. do 12. st. Stanov¬ 
nici otoka Iža bili su vrsni pomorci, a odliko¬ 
vali su se i pučkim glagoljaškim pjevanjem. 

Nadaleko bijaše poznata njihova oda¬ 
nost Katoličkoj crkvi. Potvrđuju to predmeti 
u crkvama i župnim kućama na Ižu na izlož¬ 
bi »Zlato i srebro Zadra« kod benediktinki ili 
u Nadbiskupskom muzeju u Zadru, sačuva¬ 
ni brojni zavjetni darovi, kaleži, ciboriji, kan¬ 
delabri, procesionalna raspela, pokaznice. 


umjetničke slike i kipovi. O pobožnosti Iža- 
na svjedoče bratimske knjige i zastave, broj¬ 
ne crkvice i kapelice te raspela postavljena uz 
more i na uzvisinama. 

Tako bijaše kroz stoljeća. Iz župe Veli Iž, 
koja je sačuvala brojne glagoljaške kodekse, 
natpise u kamenu i stare glagoljaške napjeve, 
potekla su 124 svećenika glagoljaša, a iz župe 
Mali Iž poteklo je pedesetak svećenika glago¬ 
ljaša. Vjernički život na otoku bio je skladan i 
vrlo živ sve dok oko godine 1936. na njemu nije 
započela komunistička propaganda. Neprija¬ 
teljstvo Komunističke partije prema Crkvi i vje¬ 
ri na otoku Ižu, a predvodilo ju je nekoliko u 
Rusiji školovanih ideologa, postalo je očevidno 
17. rujna 1939., kad su pripadnici Komunistič¬ 
ke partije tijekom noći iz crkve izvukli kip Pre¬ 
svetog Srca Isusova pa ga vukli po zidu, slomili 
desnu ruku i svega popljuvali. Bio je to nečuve¬ 
ni skandal i sramota za cijelo selo! O tom sveto¬ 
grđu raspravljao je i Sabor Banovine Hrvatske. 



Aktualno 


Župnik don Vladislav 
Cvitanović okupio je 6. pro¬ 
sinca 1939. vjernike i poseb¬ 
nom pobožnošću želio na¬ 
doknaditi uvrjede koje su 
Božjoj časti nanijeli bezbošci 
i dati javnu zadovoljštinu za 
ovo svetogrđe. Tom prigo¬ 
dom ispovjedilo se i priče- 
stilo oko 250 žitelja, a učinje¬ 
na je i velika procesija ulica¬ 
ma mjesta. 

Spomenuto svetogr¬ 
đe bilo je popraćeno broj¬ 
nim parolama i grafitima 
koji su u sebi nosili mržnju 
protiv Boga, Katoličke cr¬ 
kve (»crne internacionale«) i 
svećenika. Na dan 2. prosin- 



taktika temeljila na pozna¬ 
tom trinomu: laž, mržnja, 
smrt. Znakovito je da taj pi¬ 
sac hvali Ižane koji su u Su- 
ici 25. prosinca 1942., dakle 
na »katolički Božić«, u cr¬ 
kvi s narodom pjevali božič¬ 
ne pjesme (str. 51). Ovi bor¬ 
ci poneseni lažnim ideali¬ 
ma vrlo su se brzo razočara¬ 
li kad je rat završio. U tije¬ 
ku Drugoga svjetskoga rata, 
što u borbi, što u logorima, 
izgubila su život 204 Maloi- 
žana te 72 Veloižana (na Su- 
tjesci, Neretvi i ostalim bo¬ 
jišnicama), a petoricu su ih 
ubili domaći partizani. 

Iž, Veli i Mali, bijaše žr- 


»Božo« bijaše katolički vjernik i sudi 
ca 1940. osvanuli su u Velom onik Drugog svjetskog rata. Njegova tva Talijana - fašista, Nije- 
Ižu brojni natpisi (slova vi- rodbina nije dopustila da se njegovo maca - nacista, domaćih za- 
soka oko 50 cm) s uvredama vjersko opredjeljenje prešu ti na grob- nesenjaka - komunista, en- 
prema Katoličkoj crkvi i kr- nom mjestu na kojem on očekuje uskr- gleskih bombardera. Župnik 


šćanskoj vjeri među kojima S nuće mrtvih. 
i ovi: Doli crni razbojnici! Ži- 
vila crv. vojska radnika i se¬ 
ljaka! (na crkvi); živio drug Obrod Egić, pisoc knjige Rotni dnev- 
Staljin! (na čitaonici); Živila nik II. proleterske dalmatinske bri- 
borba radnika i seljaka! Doli gade, svjedoči da je najveći broj Iža- 
borići...! (Vjerojatno misleći n a bio u sastavu 4. bataljuna II. pro- 

na Božić; na uljarmci), ltd leterske dalmatinske brigade. Kao 

Činjenica je da je veliki 

broj Ižana prionuo uz bez- 
božnu ideologiju. Mnogi 
od njih izginuli su kao par¬ 
tizani boreći se »jedinstve¬ 
no i organizirano pod vod¬ 
stvom Komunističke parti¬ 
je«, »za ideale socijalima« te 
»za bratsvo i jedinstvo naro¬ 
da Jugoslavije«. 

Obrad Egić, pisac knjige .. 

Ratni dnevnik II. proleterske dalmatinske bri¬ 
gade svjedoči da je najveći broj Ižana bio u sa¬ 
stavu 4. bataljuna II. proleterske dalmatinske 
brigade. Kao očevidac napomenuo je da kod 
Ižana koji su tvorili 4. bataljun ne postoji »lo- 
kal-patriotizam« (Obrad EGIĆ, Ratni dnevnik 
II. proleterske brigade, Zagreb 1967., str. 29.), 
ali im zamjera »da još ne znaju mrziti neprijate¬ 
lja« (isto str. 29.). Stravični su bili pokolji te pro¬ 
leterske brigade. 

Ovo Egićevo zapažanje samo potvrđuje 
kako se ideologija komunizma i partizanska 


očevidac napomenuo je da kod Ižana 
koji su tvorili 4. bataljun ne posto¬ 
ji »lokal-patriotizam« (Obrad EGIĆ, 
Ratni dnevnik II. proleterske brigade, 
Zagreb 1967., str. 29.), ali im zamje¬ 
ra »da još ne znaju mrziti neprija¬ 
telja« (isto str. 29.). Stravični su bili 
pokolji te proleterske brigade. 


Cvitanović zapisao je u kro¬ 
niku: »Na 31. listopada 1944. 
povukli se Nijemci - okupa¬ 
tori iz Preka, Žadra i Biogra¬ 
da n. m. Deo Gratias! - Bogu 
hvala! Sad nemamo straha 
od topova i od prepada.« 

Ali je zavladao strah od 
domaćih bezbožaca! I to de¬ 
setljećima nakon završetka 
ratnih razaranja. 

U logorima na otoku 
Molatu i u Italiji bilo je inter¬ 
nirano preko 700 žitelja oto¬ 
ka Iža. Župnik Cvitanović 
bilježi: »Osim toga, talijanski 
okupatori su zapalili 83 kuće 
te uništili i opljačkali imovi¬ 
nu mještana.« (Kronika Župe 
Mali Iž, nenumerirano.) Spomenimo i to da je 
župnik Cvitanović uspio ishoditi da Talijani ne 
ustrijele uz sedmoricu još dvojicu Veloižana, a 
na temelju lažnog svjedočanstva don Santo Bi- 
lan, župnik u Velom Ižu, završio je u komuni¬ 
stičkom logoru u Staroj Gradiški. U Velom Ižu 
župnikovao je od 1972. do 1994. 

Kad je rat završio, u frustriranim ljudima 
pojačala se mržnja, ali ne na okupatora, nego na 
dragoga Boga. Dio ljudi počeo je gledati na Cr¬ 
kvu, na svećenika, na sve što podsjeća na Boga 
s prijezirom, omalovažavanjem, gnušanjem. 

Stepinac 



Tako izgleda pobjeda u ime Ko¬ 
munističke partije: svi koji se nisu 
htjeli pokoriti morali su umrijeti 



Čestičnjak (16. st.) za posvetu i čuvanje svete 
pričesti, koja je kroz četrnaest stoljeća kruhom 
jakim, svetom pričešću, pridizala ljudsku krh¬ 
kost, upravljajući hrvatski narod Euharistijsko- 
me Kralju riječi pjesme: »Rasplamti dušu mi bo¬ 
žanskom ljubavi, o Kralju mog srca, o Isuse!« 


Pokaznica (16. st.), 
vlasništvo crkve 
Uznesenja Blaže¬ 
ne Djevice Marije 
u Malom Ižu, u ko¬ 
joj je vjerni narod 
častio Presveti Ol¬ 
tarski Sakrament 
za koji vjera zbori: 
»Ovdje je Bog!« 



No, mi Kristovi vjernici ne smijemo mrzi¬ 
ti. Mi smo ponikli u školi ljubavi koja traje i s 
onu stranu groba. Na razmaku od 65 godina 
od završetka Drugoga svjetskoga rata i spo¬ 
znaja o nedužno stradalim Ižanima, od kojih 
su mnogi bili žrtve četnika i vlastitih subora¬ 
ca, s pravom postavljamo pitanje, zašto Iža- 
ni okreću glavu od svoje Crkve majke i tješi- 
teljice? Možda su postali žrtve neznanja, po¬ 
put N. N. iz Velog Iža, koja reče svojim doju¬ 
čerašnjim drugovima i drugaricama: »Da san 
ja znala da je onaj rat bija protiv Boga i Cri- 
kve, nikad u njeg ne bi išla!« 

Zbog povijesne istine neka bude spome¬ 
nuto da su u prigodi Maloiškog ustanka go¬ 
dine 1942. pripadnici iških komunista odgo¬ 
vorni i za smrt dvojice svećenika, jer su tije¬ 
kom boravka na Dugom otoku uhitili i ubili 
don Srećka Lovretića, župnika u Luci na Du¬ 
gom otoku (1942.) - »objesili su ga na jarbol, 
okrutno mučili i tijelo mu bacili u more« (usp. 
Antun BAKOVIC, Hrvatski martirologij XX. 
st., str. 399.) i don Ivana Manzonija, župnika 
u Veloj Ravi (1942.) - »jedna partizanka uda¬ 
rila ga po glavi drvetom i on je pao«. Kad ju je 
Matija Lukin iz Luke opomenula: »Zašto ubi¬ 
jaš pravednog svećenika?«, spomenuta parti¬ 
zanka joj je odgovorila: »Šuti, i tebe ću!« (usp. 
Antun BAKOVIĆ, str. 415.). 

Kako je sramotno i strahotno kad se Ma¬ 
rija Brnin pohvalila u Srbu na proslavi četnič¬ 


kog ustanka 27. srpnja 2010: »Ne žalim koli¬ 
ko sam ih pobila [fašista], a da sam još toliko, 
nikada ne bih svoje osvetila« ( Zadarski list, 28. 
srpnja 2010., str. 2.). 

Neke od ovih činjenica do dana današnje¬ 
ga mnogi Ižani mlađih generacija uopće ne 
znaju. Znaju ono što su im njihovi stari na ne¬ 
potpun i ideološki pristran način govorili. 



Don Santo Bilan, župnik u Velom Ižu od 1972. do 
1994. i logoraš u komunističkom logoru u Staroj 
Gradiški, nije izgubio životnu vedrinu jer je isku¬ 
sio daje Bog jači od ljudske opakosti 
























IZDANJA POSTULATURE 


Donosimo popis knjiga koje je o blaženom Alojziju Stepincu objavila Postulatura za njegovo proglaše¬ 
nje blaženim i svetim, a svaki ih čitatelj »Glasnika« može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J., Svjetlo 
na putu života, popravljeno i prošireno iz¬ 
danje (2007.) službenoga duhovnog životo¬ 
pisa kardinala Alojzija Stepinca, nadbisku¬ 
pa zagrebačkoga, mučenika, uz njegovo 
proglašenje blaženim (1998.) (50 kn + po¬ 
štarina) 


■ BATELJA, }., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 

■ Litanije u čast bi. Alojzija Stepinca možete na¬ 
ručiti na adresi Postulature. 



■ Alojzije STEPINAC, nadbiskup zagrebački. 
Propovijedi, govori, poruke (1934.-1940.) 
Priredio i predgovor napisao: dr. Juraj BA¬ 
TELJA; proslov: dr. Ante MATELJAN, Za¬ 
greb, 2000. (100 kn + poštarina) 

■ BATELJA, ]., Euharistijska evangelizaci¬ 
ja nadbiskupa Alojzija Stepinca, izd. Po¬ 
stulatura za proglašenje svetim blaženo¬ 
ga Alojzija Stepinca i Glas Koncila, Zagreb, 
2006. (180 kn + poštarina) 


NOVA IZDANJA 


U nizu Mala knjižnica Postulature blaženoga Alojzija Stepinca: Propovijedi iz sužanjstva objav¬ 
ljene su do sada tri knjige propovijedi bi. Alojzija Stepinca, koje je on sastavio kao su- 
žanj u Lepoglavi: 


■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; prire¬ 
dio te uvodnim slovom i bilješkama popra¬ 
tio dr. J. Batelja; (50 kn + poštarina) 

■ Alojzije kard. STEPINAC, Propovijedi bi. 
A. Stepinca o sv. Josipu, Mala knjižnica Po¬ 
stulature blaženoga Alojzija Stepinca: Propo¬ 
vijedi iz sužanjstva, sv. 2.; pozdravna riječ: 


kard. Tomaš Špidlik; uvodne misli, bilješ¬ 
ke, biblijska kazala i kazalo imena sastavio 
J. Batelja; Zagreb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagrebač¬ 
ki; priredio te uvodnim slovom i bilješka¬ 
ma popratio dr. J. Batelja; Zagreb, 2009. (50 
kn + poštarina) 














Stepinac 


■ VRANEKOVIĆ, Josip, Dnevnik. Život u Krašiću zasužnjenog nadbiskupa i kardinala Alojzija Stepinca, 



izdavač: Postulatura bi. Alojzija Stepinca, Zagreb, 


■ Pozdravno slovo za knjigu napisao je 
zagrebački nadbiskup i kardinal Josip 
Bozanić, a uvodne misli i bilješke dr. 
Juraj Batelja; ilustracije su iz arhiva Po- 
stulature (200 kn + poštarina). 


■ BLAŽENI ALOJZUE STEPINAC - Svjedok Evanđelja 
ljubavi 

U izdanju Postulature bi. Alojzija Stepinca je počet¬ 
kom 2010. objavljena knjiga: BLAŽENI ALOJZIJE 
STEPINAC-Svjedok Evanđelja ljubavi. Životopis, 
dokumenti i svjedočanstva - prije, za vrijeme i 
nakon Drugoga svjetskoga rata (Juraj BATELJA); 
riječ je o trilogiji: Knjiga 1, Životopis; Knjiga 2, 
Dokumenti I, br. 1. - 399. (1933. - 1943.) i Knjiga 
3, Dokumenti II, br. 400. - 691. (1944. -1998.). 


Ova zbirka predočuje javnosti 691 dokument 
nadbiskupa Stepinca iz razdoblja od 1933. do 
1998. godine i svjedočanstva o njegovu spa¬ 
šavanju ugroženih ljudi, koji su bili žrtve re¬ 
presivnih režima, žrtve gladi i vremenskih 


nepogoda, stradalnici i žrtve rata. Među nji¬ 
ma je velik broj Hrvata, Poljaka, Roma, Slove¬ 
naca, Srba, Židova, ustaša, komunista (»crve¬ 
nih«), muslimana, pravoslavnih i drugih. 


Trilogija se može kupiti u Muzeju blaženoga Alojzija Stepinca, Kaptol 31, 10000 Zagreb 
ili naručiti na adresi: Postulatura blaženoga Alojzija Stepinca, Kaptol 18, p. p. 949,10001 Zagreb 
ili telefonom: (01) 48 94 879 te na e-mail adresi: juraj.batelja@zg.htnet.hr 


■ Čitatelji mogu nabaviti i samo prvu knjigu troknjižja, koja je životopis bi. Stepinca na te¬ 
melju dokumenata objavljenih u ostale dvije knjige. 


HRVATSKA I 
kl LTURNj 


V 





HK7— Hrvatsko Si .ovo,,,,. 

Ufamo lje no 1993 


Ovom troknjižju i njegovom autoru Hrvatska kulturna zaklada iz Zagre¬ 
ba i tjednik za kulturu Hrvatsko slovo dodijelili su 28. travnja 2011. na¬ 
gradu Ljubica Štefan za izdavačku godinu 2010. uz obrazloženje da »u 
punoj mjeri ispunjavaju kriterije o društveno i stručno osobito vrijed¬ 
nim znanstvenim i publicističkim djelima nastalim istraživanjem ar¬ 
hivske građe i dokumentima potkrijepljenim otkrićima, s obzirom na 
činjenicu da donose i do sada nepoznate dokumente i time unose nove 
spoznaje u rasvjetljavanje djela i osobe blaženoga Alojzija Stepinca.« 









Vranekovićev dnevnik 


Nastavljamo objavljivati izabrana poglavlja 
dnevnika vlč. Josipa Vranekovića, u kojima je 
on opisao život i stradanja blaženoga Alojzija 
Stepinca na izdržavanju kazne u Krašiću. 

B laženik je u potpunoj tajnosti na novu posta¬ 
ju križnoga puta u Krašić prebačen 5. prosin¬ 
ca 1951. Bilo je to premještanje iz jednoga zatvora u 
drugi. No, on je i tu bio onemogućen u vršenju bi¬ 
skupske službe, ponižavan i progonjen. O tom pro¬ 
gonu on je napisao mnoga svjedočanstva. Jedno od 
njih nalazimo i u pismu koje je napisano vlč. Ignaci- 
ju Hrastiću, tada župniku u Sv. Križu Začretju, na¬ 
pisanom 8. lipnja 1957.: 



»Carissime! 

Primio sam Vaše cijenjeno pismo sa pri¬ 
loženom knjigom. Srdačna hvala na čestitci k 
imendanu! 

Zdravlje mi se u zadnje vrijeme prilično 
pogoršalo. Dosad su se liječnici u glavnom 
bavili tom čudnom bolešću kod mene 'poly- 
citemijom'. Radi nje istočili su mi u ovih ne 
punih pet godina 28 litara krvi. Ali sad me 
je počela prilično mučiti prostata. Hoće li ju 
uspjeti kako izliječiti bez operacije, ne znam. 
A ako bude potreban operativni zahvat, taj 
baš nije lagan. A onda gdje? Zadnji put me 
prof. Riesner radi tromboze operirao na nogi 
ovdje u sobi. Ali to je bio manji zahvat, pa je 
išlo glatko, da se ne moraju moji progonite¬ 
lji odviše uzrujavati radi mog dolaska u za¬ 
grebačku bolnicu. Znate, kakve bi se sigurno¬ 
sne mjere morale poduzeti da ne bi tko do¬ 
šao sa mnom u kontakt. Sad nas ovdje pra¬ 
ti i na šetnji milicajac sa revolverom stopu po 
stopu, da nam se ne bi koji stranac približio, 
nakon što su se uspjeli neki engleski novina¬ 
ri probiti u našu crkvu i do mene u sakristiju 
kraj svih straža. 

Kako vidite, položaj nije lak ni meni ni 
ovdašnjem župniku. Ali hvala Bogu! Domini 
est terra et plenitudo ejus, orbis terrarum et cjui 
habitant in eo. 1 Vrlo me raduje, da ste odluč¬ 
ni i dalje vjerno ustrajati uz svetu Crkvu, ako 
bih ja baš morao i ovdje završiti život. Crkva 
Božja ne će radi toga propasti, jer iza nje stoji 
njezin Utemeljitelj, Isus Krist. I ne samo da ne 
će propasti, nego će sigurno jednog dana iza- 


Nadbiskup Stepinac u pratnji mons. Josi¬ 
pa Lacha, pomoćnog biskupa zagrebačkoga, 
sudjeluje u proslavi svećeničkog jubileja 
mons. Matije Proštenika, apostolskog pro- 
tonotora u Varaždinu, 12. kolovoza 1945. 

ći pobjednik iz ovog orijaškog hrvanja. Zato 
bdijte, da Vas nikad ne zavedu protivnici na 
izdajnički put CMD. Čuli ste za novu takti¬ 
ku njihovu. Sada se više ne treba upisivati u 
udruženje. Dostaje biti „simpatizer" i prima¬ 
ti mjesečno 5.000 Dinara. Nigdje doduše nisi 
upisan formalno u đavolsko udruženje, ali si 
dobro upisan u tefterima UDBE i sotone, koji 
stoje iza udruženja. Upozorite na tu taktiku 
sve vjerne svećenike, s kojima dođete u do¬ 
dir. Sto više, gotovo je sigurno ili barem jako 
vjerojatno, da su se neki ispisali iz udruženja, 
a penziju primaju potajno i dalje i druge po¬ 
vlastice, da tako lakše prevare one svećenike, 
koji su ostali vjerni. A ja i Vama i svima do¬ 
brim svećenicima dovikujem: Tene quod ha- 
bes, ut nemo accipiat coronam tuam /'"« 2 

Uz blagoslov i pozdrav u Gospodinu 

+ Alojzije kard. Stepinac 
nadbiskup zagrebački 

17 . 1 . 1954 . 

Kod večere: 

- »Pritištu Vas opet s porezima. Ne boj¬ 
te se. Neka sve nose! Još nešto imam u Ame¬ 
rici što nisam podijelio, pa to može, ako bude 
trebalo, biti za nas. Pa zar sam smio sve uzeti 



1 »Jahvina je zemlja i sve na njoj, svijet i svi koji na njemu 2 »Čvrsto drži što imaš da ti nitko ne ugrabi vijenca.« (Otk 

žive.« (Ps 24,1) 3,11) 














*** 


za sebe, kad su tolike potrebe sjemeništa i dr. 
Dječačkom sam sjemeništu dao 1.000 dolara. 
Bogoslovskom 500, Fakultetu 500, CU - 500, 3 
Čeliku i Baniću po 200, Čekadi 100, a svakom 
biskupu po 50. A nisam smio zaboraviti ni re¬ 
dova, ni dobrih obitelji, kao što je Grgčeva, 
koje nisu sagnule koljeno pred Balom.« 

*** 

Iza večere u 8.30 sluša radio Rim. Javlja da 
je Đilas lišen svih časti i služba. Sam Tito osu¬ 
dio je dosadašnjeg prijatelja i istomišljenika. 

»Nije li to njihovo glođenje - prst Božji?« 

18 . 1 . 1954 . 

»Đilas je, dakle, lišen svih časti i služba. 
Priznao je da je bio u službi reakcije. Mogu 
si zamisliti, što je sve predhodilo ovom pri¬ 
znanju. Iste mjere, kao i uvijek kod komuni¬ 
sta. Tko zna nije li i njega Ranković cijele noči 
podvrgao torturi - i posljedica: priznanje. 
Mora da je veliki razdor među njima. Sada 
iza svega ovoga očekujem pojačani progon 
Crkve, a onda nagli njihov pad!« 

*** 

Danas je Eminencija poštom dobio ame¬ 
rički »Hrvatski Glasnik« od 23. XII. 1953. - 
glasilo HSS-a. Tu je i članak Bogdana Radice: 
»Dojmovi s puta po Evropi«. Nalazi tu mno¬ 
go truleža i kako Zapad vrlo neozbiljno shva¬ 
ća komunizam. Ovaj bi ga svaki čas mogao 
preplaviti. Na to će Eminencija: 

»Nisu li mi baš i zato dostavili ovaj broj, 
da vidim, kako se nemam čemu nadati, jer to¬ 
bože komunizam ima u Europi svoje dobre 
pozicije. Možda i ima, jer na Zapadu imade 
mnogo toga, što je trulo, ali ništa za to. Neće¬ 
mo klonuti, jer naše je pouzdanje u Bogu!« 


3 Središnjim ustanovama Nadbiskupije 


Predstojnica je danas išla u Zagreb. Emi¬ 
nencija pita ... 4 za sebe, da li je sve učinio, što 
je mogao, i bi li još što mogao učiniti, da se 
srede nesretne prilike u dijecezi? Ovaj mu li¬ 
jepo odgovara, da niti je dužan, niti može išta 
više učiniti. 

»Sada sam miran«, reče Eminencija. 

... 5 , dalje javlja kako beogradski, đa¬ 
kovački, križevački i naši nikoga još nisu 
suspendirali. No kler, da znade njegovo (E.) 
mišljenje, a jednako i biskupi, pa se nadati da 
će dobro poći naprijed. Isti javlja, da u Slo¬ 
veniji imaju socijalno osiguranje i svećeni¬ 
ci izvan Udruženja. Pišonić je vjerojatno radi 
toga otišao danas u Ljubljanu. To će sigurno i 
kod nas nuditi. Na to će ovdje Eminencija: 

»E, da koji primi samo jednu plaću, a da 
nije u Udruženju, odmah je gotov!« 

19 . 1 . 1954 . 

Kod večere: 

»Evo do jučer se rugao Crkvi i Bogu i toli¬ 
ke je unesrećio, a danas je to njega stiglo. Tko 
zna, kako će i drugi za njim proći (Đilasom). 
Sve meni se čini, da bi svršetak mogao izne¬ 
nada uslijediti.« 

*** 

»Čitam o tim brojnim američkim sekta¬ 
ma. Jedna imade svega 100.000 članova, a 
u godini dana izbacila je u svijet 60,000.000 
primjeraka Sv. pisma i drugih stvari. Svaki 
je član sekte dužan dati desetinu prihoda za 
potrebe sekte. Otuda im toliki novac i propa¬ 
ganda. Lijepo je netko rekao: da smo mi kato¬ 
lici toliko zagrijani za katoličku stvar, cijeli bi 
svijet bio naš.« 


4 Ime precrtao biskup Nežić Ispod tinte nazire se prezime 
generalnoga vikara mons. Stjepana Bakšića. 

5 Ime precrtao biskup Nežić Ispod precrtane riječi nazire se 

prezime Bakšić. , 

b/ e Al la ŽUP c Gom,e Jelen ) e »vrše 
rćl!? tJ ?Ž tepinca građene u S la 


sv. Mihovila 


Vjernici župe sv. Nikole Tavelića iz Rijeke pohodili su Krašić 
19. veljače 2011. otišavši crkvu i sveta mjesta povezana uz 
život i smrt bi. Alojzija Stepinca 


"Brojni ZeZci i vjernici punili ^ novoposvecenu 
Alnniia Stepinca u Ogulinu 20. veljače 2011., raduju 
svojoj sredini mogu imati tako snažno uporište za svoj 


Klapa l NERADE pridonijela je sadržajem pjesme i hrvatskim 
melosom ugođaju uz predstavljanje knjige »Josip VRANEKOVIĆ, 
DNEVNIK...« u Zadru, 28. ožujka 2011. 













